Djugana Elena Djugana

Burvju kaķi

BURVJU KAĶI Elena Djugana

♦

Kaķiskās burvestības, burvju vārdi un maģija

nordik

Manai meitai Erinai Ketlīnai - ar mīlestību.

Un tiem apburtajiem kaķiem, kas ienesuši manā dzīvē humoru un burvestības gan pagātnē, gan tagadnē: Skipijam, Samantai un Jasmīnai.

THE ENCHANTED CAT: Feline Fascinations, Spells & Magick

Copyright©2006 Ellen Dugan Published by Llewellyn Publications Woodbury, MN 55125 USA www.llewellyn.com

No angļu valodas tulkojusi Valda Melgalve

Mākslinieks Armands Dišers

SATURS

KAĶU GUDRĪBA…………. 17

Kas dara kaķus tik aizraujošus: to nepakļāvīgais gars…………. 22

Raganas kaķis……… 24

Burvju kaķi………….. 26

PIRMĀ NODAĻA

KAKU DIEVĪBAS UN SIEVIŠĶĪGĀ MISTIKA………….. 27

> »

Basteta, visu kaķu māte……….. 30

Vārdošana un buršanās kopā ar Bastetu………….. 32

Sehmeta ar lauvas galvu………. 34

Aizsardzības buramvārdi kopā ar Sehmetu…………. 35

Ēģiptiešu dienas………. 38

Diāna, Diāns, Arādija…………… 39

Diānas piesaukšanai, lai svētītu jūsu kaka burvestības………… 42

Freija, kaķu pavēlniece………… 44

Paldies dievībām, tā ir Freija………… 45

Šis kaķiskais noslēpums……….. 47

OTRĀ NODAĻA

AR KAĶIEM UN PIRMELEMENTIEM SAISTĪTĀ FOLKLORA UN GAIŠREDZĪBA 49

Zeme: kaķene — māte……. 50

Kā apvārdot "kaķa dārglietu"………………………………….. 51

Gaiss: spārnotais kaķis…….. 52

Vārdošana: lai kaķis atgriežas mājās…………….. 53

Uguns: pavarda kaķis……… 56

Pavarda kaķa svētība…………….. 56

Ūdens elements: vētras kaķis……………. 59

Ar kaķiem un gaidāmā laika pareģošanu saistītā folklora…………………………. 59

Varavīksnes vārdi………………….. 61

Gars: kaķis - burvis………….. 62

Burvju kaķa vārdi…………………. 63

Harismātiskais daudzkrāsainais kaķis.. 65

Zīlēšana: gaišredzīgais kaķis…………….. 67

"Paļauties uz kaķi" burvestība……………………. 68

Kaķa ķepas zīlējums Taro kārtīs………………….. 69

TREŠĀ NODAĻA KAĶU MAĢIJA, SVEČU BURAMVĀRDI UN ASTROLOĢIJA 75

Attīrīšanās un aizsardzības rituāls…………… 77

Attīrīšanās uzlējums: recepte…………… 77

Aizsardzība: Raganas kaķa vāze……………………….. 79

Sveču buramvārdi un kaķi…….. 82

Paskaidrojumi par svecēm kakiskās maģijas rituālos………………………. 83

Visu Svētas dienu kaķis: jauni sveču rituāli…………. 85

Helovīna - Samheina nakts burvju vārdi…………………….. 86

Kaķu zodiaka zīmes………………. 88

Kaķu personības — pirmelementu iedalījumā…………………….. 97

Kaķa gads…….. 99

Kaķu spēks un enerģija………. 101

CETURTA NODAĻA DZĪVNIEKI, KAM PIEMĪT KAĶISKS SPĒKS 103

Mājas kaķis………. 105

Tīģeris……… 106

Lauva…….. 107

Leopards…….. 108

Jaguārs…….. 109

Melnā pantera………… 110

Kuguārs (kalnu lauva)…………. 111

Lūsis…….. 112

Meža kaķis……… 113

Norādījumi meditācijai, kurā jūs varat atrast savu kaķisko "spēka zvēru" 114

Parapsiholoģiskā vārdošana darbam kopā ar kaķu dzimtas enerģētiskajiem palīgiem 117

Buramvārdi slēptas informācijas atklāšanai……….. 118

Vīzijas meklējums kopā ar lūsi………….. 120

Psihometrijas atklāšana kopā ar panteru……………. 122

Iespaidu saņemšana…………… 123

Iespaidu bloķēšana……………. 125

PIEKTĀ NODAĻA KAĶIS KĀ SABIEDROTAIS 127

Kontakts ar kaķi…………. 130

Fiziskais kontakts…………….. 130

Runāt ar kaķiem……………….. 131

Acu kontakts…………. 132

Telepātiskais kontakts……….. 132

TOC \o "1-3" \h \z Kā apburt kaķa ēdienu……………….. 134

Fen-šui un jūsu draudzīgais palīgs………… 135

Kaķis kā palīgs - sargs………… 137

Kaķa - sarga vārdošana pret nakts murgiem……………………….. 138

Kā svinēt to, ka jums ir tāds tuvākais - kaķis………….. 140

Apburts un apdāvināts. Kaķa kaklasiksnas vārdošana………………….. 141

Kaķēnu svētīšana…….. 143

Fejas, tuvākie palīgi un kaķēni……………. 145

Feju un tuvākā palīga buramvārdi………………….. 147

Padomi un paņēmieni, kā strādāt kopā ar tuvāko palīgu - kaķi…………..

SESTĀ NODAĻA BURVJU VĀRDI TAVAM KAĶIM 151

Dziedējoši vārdi kaķim………. 152

Šķiršanās rituāls un meditācija…………… 154

Bastetas tempļa meditācija………… 156

Jauns bērniņš? Cik satraucoši! (Un kaķi tu tik

un tā paturēsi)………. 159

Jauna kaķēna vai kaķa apsveikšanas rituāls………… 162

Apburoši vārdi tavam burvju kaķim…………… 163

Kaķenes………… 164

Runči…………… 167

Vārda došanas māksla: attiecīgs rituāls………. 170

Nobeigumam: kā iemācīt vecai raganai jaunu triku…………… 172

KAĶU MAĢIJAS DIENASGRĀMATA…………. 175

Kaķu burvestībās izmantojamo līdzekļu savstarpējā atbilstība…………. 176

Dievības……….. 176

Augi……………. 177

Kristāli, pusdārgakmeņi……………… 178

Interesanti fakti par kaķiem…………. 178

Kaķis ir kaķis, ir kaķis…………. 181

Piezīmes par veiktajām vārdošanām ar kaķa līdzdalību………… 182

Dienasgrāmata…….. 183

Meditāciju piezīmes…………… 184

Piezīmes, vērojot vīzijas…….. 185

Bibliogrāfija…………… 188

KAķU GUDRĪBA

>

Esmu pētījis daudzus filosofus un daudzus kaķus. Kaķu gudrība ir daudz pārāka.

Ipolits Tēns

Doma par šīs nelielās, kaķiem veltītās grāmatiņas rakstīšanu kādu dienu vienkārši "uzlēca" man uz galda un atteicās kustēties no vietas. Biju nepatīkami pārsteigta un izturējos pret šo domu tāpat, kā būtu izturējusies pret kādu no kaķiem, ja tas būtu uzlēcis uz mana rakstāmgalda: noteikti, bet maigi paņēmu kaķisko domu un noliku pie malas. Tad, dziļi ievilkusi elpu, pavēlēju sev koncentrēties darbam, kas jāpadara tūlīt.

Būdama pēc horoskopa Jaunava, es parasti māku visu labi organizēt, plānot un pildīt iecerētos plānus. Galu galā, mans darbs bija skaidri iezīmēts, es biju pat uzrakstījusi dažas nākamās grāmatas nodaļas. Turklāt biju aizsūtījusi projekta aprakstu savai izdevējai, lai uzzinātu, kā viņai tas patīk. Drīz man vajadzēja nodot rakstus vairākiem gadskārtējiem almanahiem, tāpēc biju ļoti aizņemta. Cītīgi ķēros pie pasūtītajiem rakstiem, biju ar sevi mierā, līdz man ienāca prātā vienā no rakstiem iekļaut buramvārdus, kuros parādījās kaķi. Interesanti gan.

Mēģinot, tā teikt, atbrīvoties no apsēstības, es nomierinājos, veltīju lūgšanu dievietei, lūdzot, lai palīdz man koncentrēties darbam. Novācu no galda visu lieko, aizsūtīju uz redakcijām gatavos rakstus un gribēju atsākt darbu pie grāmatas.

Tad atgadījās kaut kas dīvains. Kamēr kārtojos darbam, ienāca mana sešpadsmitgadīgā meita un palūdza, vai es nevarot iedot viņai izlasīt kādu savu rakstu. Iedevu to, un, kamēr viņa lasīja, sastādīju bibliotēkā paņemamo grāmatu sarakstu. Meita atdeva man atpakaļ rakstu un teica, ka vislabāk viņai paticis tajā aprakstītais rituāls, kurā iesaistīts mājas kaķis.

-    Mammu? - vina ieteicās.

-    Mjā? - es novilku, darbodamās ap grāmatu sarakstu.

-    Man gribētos, lai tu ņemtu un uzrakstītu grāmatu par kaķiem un burvestībām.

Noliku rakstāmo un blenzu meitā. - Patiesībā es gandrīz jau sāku par to domāt… - ar mulsu smiekliņu atzinos. Tad atgādināju viņai, ka man jau iecerēta cita grāmata, bet meitas atbildes reakcija bija pusaudzēm tipiska. Viņa pārgrieza acis un skaļi nopūtās. (Neviens nespēj neapmierināti pārgriezt acis un nopūsties ar tik nepārprotamu nepatiku, kā to dara pusaugu meitenes.)

-    Jā, būtu jauki par to rakstīt, - es piekritu. Sajutusi manu vājumu, meita sāka runāt varen dedzīgi. Sēdēju un klausījos, bet mani iztraucēja svītrainā kaķene, kas vēlējās pievērst sev uzmanību, uzlecot uz galda un uzsēžoties tieši virsū piezīmju bloknotam. Pastūmu kaķeni nost, paņēmu pildspalvu un smiedamās teicu abām, lai aizvācas no istabas.

Neviena nekustējās. Lūkojos uz meitu, kas, rokas sakrustojusi, stāvēja un skatījās uz mani, saraukusi vienu uzaci. Diezgan ietekmīga poza - galu galā viņa to ir aizguvuši no manis.

-     Es padomāšu, - apsolīju meitai, tad iebikstīju kaķenei, lai tā vācas nost no galda. Satvēru pildspalvu, lai pabeigtu sastādīt nepieciešamo grāmatu sarakstu, bet tas tikai pamudināja kaķi uz rotaļīgu pildspalvas gala tvarstīšanu ar zobiem. — Samanta, izbeidz! — es norūcu un liku kaķim pazust no galda.

Abas mūsu kaķenes zina, ka mans rakstāmgalds tām ir aizliegtā zona. Kad strādāju, kaķi parasti gluži apmierināti guļ zem galda man pie kājām vai arī nosnaužas atzveltnes krēslā. Taču Samanta ne tikai atteicās lēkt nost no galda, bet vēl arī sāka skaļi murrāt un trīņāties gar datora monitoru.

-    Manuprāt, viņa arī grib, lai tu raksti par maģiskajiem kaķiem, - iesmējās meita un tad pati nocēla Samantu no rakstāmgalda. - Mammu, tas būtu forši, tev par to jāraksta! - viņa mudināja.

—       Redzēsim, - es noteicu, kad meita ar kaķi rokās jau gāja ārā pa durvīm.

Tā nu es atkal ķēros pie grāmatu saraksta, un tūlīt pat mūsu otrā kaķene, Jasmīna, metās man virsū kā torpēda. Jutos aizvainota ne pa jokam, stūmu kaķeni nost no galda uz tuvākās palodzes pusi. Viņa ierīkojās uz palodzes un laiskiem lokiem virpināja slaido asti. Kad pastiepos pēc mapes ar uzmetumiem, Jasmīna izlēma, ka pienācis laiks pavēstīt man, ko viņa par to visu domā. "Ņa-au!" viņa žēlabaini iebrēcās. Tas bija neparasti, jo Jasmīna lielākoties tikai čerkstoši pīkst, nevis ņaud kā jebkurš katrs cits kaķis.

—       Kas ir? — es noprasīju kaķenei. Pakasīju tai aiz auss un paņēmu mapi, taču kaķe ar ķepu izsita to man no rokas. - Ja tā turpināsi, es arī tevi izdzīšu no istabas, — brīdināju, noliekusies, lai paceltu mapi no grīdas. Kā to vien gaidījusi, Samanta iedrāzās atpakaļ istabā un cēli apsēdās uz nokritušās mapes. Dieviņ tētīt!

—       Kas ar jums abām notiek? - es izsaucos. Samanta tikai ņaudēja, bet Jasmīna no palodzes pārkāpa uz rakstāmgalda un sāka pa to staigāt. Tad viņa pienāca man cieši klāt un piespieda purniņu gandrīz vai pie mana deguna. Tā, aci pret aci ar savu raganīgo, melno kaķeni, es sēdēju un skatījos, manas zaļās acis raudzījās viņas zeltainajās.

Kaut kam jānotiek. Te iederētos Krēslas zonas mūzika, es nodomāju, klusībā pasmaidīdama.

-    Bet es nebiju plānojusi rakstīt par kaķu burvestībām, - centos paskaidrot kaķiem un iesprauslājos. Jasmīna tikai rotaļīgi paglaudās man gar vaigu un likās varen saprotoša. Samanta ierāpās man klēpī un sāka murrāt. Nu, es nodomāju, es taču lūdzu dievieti palīdzēt man koncentrēties. Varbūt viņa sūta man palīgus.

Pēc tam atcerējos, ka iepriekšējo reizi, kad lūdzu palīdzību dievietei manuskripta rakstīšanā, beigu beigās uzrakstīju kaut ko pavisam atšķirīgu no iecerētā. Hmm… todien bija pilnmēness, un es taču nedaudz satrūkos, atceroties, ka tā paša mēneša beigās gaidāmas vēl vienas pilnmēness naktis, tā sauktais blue moon, zilais vai skumjais mēness. Saskaņā ar tradīciju, šis zilais mēness ir klasisks laiks, kad notiek visdažādākie maģiski, noslēpumaini un neparasti atgadījumi.

Brīdi mierīgi pasēdēju un ļāvos pārdomām. Kaķenes veikli nolēca gan no galda, gan no mana klēpja un apsēdās zvilnī. Uzšķīru tīru lappusi piezīmju bloknotā un sagatavojos darbam. Vai man bija kur

pieķerties, tas ir, kur ielaist nadziņus, ja man tādi būtu? Apsolīju sev, ka pastrādāšu pie šā temata tikai dienu vai divas, lai izveidotu tiešām kopskatu, un sāku pētīt, ko varētu uzrakstīt par kaķu maģiskajām īpašībām, par to, cik noslēpumains un aizraujošs ir šis apburtais dzīvnieks.

Skaidrs, ka mana meita un kaķi panāca savu.

Kas dara kaķus tik aizraujošus: to nepakļāvīgais gars

Tu esi mans kaķis, un es esmu tavs cilvēks. —Ilērs Beloks

Mājas kaķis, Felis catus, ir pirmatnējs, rīcībā neparedzams, neatkarīgs un pašpārliecināti drošs. Kaķis un cilvēks nodibināja savstarpējas attiecības jau vismaz pirms trīs tūkstošiem gadu. Visaizraujošākais un pievilcīgākais ir tas, ka daudzas Eiropas un Āfrikas meža kaķu, mājas kaķa senču, īpašības ir tikai mazliet mainījušās šajos gadu tūkstošos kopš pieradināšanas. Neskaitāmas mūsdienu mājas kaķa īpatnības atsauc atmiņā mežonīgos laikus: kaķu medību māka, viņu gars, viņu ķermeņa valoda. Ikviena kaķa poza ir mūžsena, bet mednieka instinkts - neiznīdējams. Kaķu dzimtas pārstāvji ir plēsoņas, un šis plēsoņas dabiskais skaistums skaidri jaušams jebkurā kaķī, vai nu tas dzīvo laukos un medī peles šķūni, vai ari ir lielpilsētas kaķis, kas ķer pa grīdu cilvēka rokas vilktu puļķīti.

Vismaz reizi dienā ikviens kaķis kaut ko ķer. Kaķiem nepārprotami ir "zvērs iekšā" - šis iekšējais zvērs nosaka dzīvnieka darbības pat tad, kad kaķi uzrodas cilvēkam blakus pie pusdienu galda, kad tie uzlec uz brīvā krēsla, cerot nočiept kādu vārītu zirni no mierīgi stāvoša šķīvja, kurš pat nenojauš par plēsoņas tuvumu.

Kaķiem piemīt īpašas spējas iezagties mūsu dzīves telpā un iepatikties cilvēkiem. Viņi piesaista uzmanību, pat nevēlēdamies to darīt. Ir grūti pretoties vēlmei tuvāk iepazīties ar kaķi, jo ikviena kaķa ģīmis, tā acis un viss augums kopumā ir kā radīts saziņai un tiek tajā izmantots. Mājas kaķis ir arī pretrunīgs. Tas brīvi pieņem cilvēka draudzību, taču nekad nepieļaus, lai pilnībā nodrošinātas dzīves greznība notrulinātu kaķa apziņu, kas viņš ir patiesībā un uz ko ir spējīgs.

Kaķus interesē un uzjautrina gan dzīve, gan viņu cilvēciskie "saimnieki". Katrs, kuram ir kaķis, zina, ka ne jau kaķis pieder cilvēkam, bet cilvēks pieder kaķim. Jā, kaķi jūtas pašpietiekami, bet attiecīgā noskaņojumā viņiem, šķiet, patiesi patīk cilvēku sabiedrība. Kad kaķis pienāk pie jums un pieglaužas, kad atļauj pakasīt sev pazodi vai aiz auss, kad mudina noglaudīt muguru līdz pat astei, tas ir kompliments cilvēkam. Un, ja kaķis izrāda interesi par jūsu maģiskajām zintīm, jums ir pārsteidzoša izdevība paplašināt savu buršanās repertuāru un iemācīties ko jaunu.

Raganas kaķis

Mūsu ideālajam sabiedrotajam nekad nav bijis mazāk par četrām kājām.

Kolete

Kaķa mītiskā loma ir uzticības persona: maģisks sabiedrotais un palīgs vai nu gudrai sievietei, vai viltīgam vīram un, protams, raganām. Visos laikos ir tikusi vilkta saikne starp burvju maģiskajiem spēkiem un kaķiem. Vai nu jūs to apzināties, vai ne, bet kaķis var kalpot par pavadoni dzīvē. Vienmēr nosvērts un apveltīts ar vēsu, rāmu prātu, kaķis palīdz cilvēkam atrast viņa slēpto burvestību avotu un koncentrēties radošam darbam. Kaķis gan spēj, gan vēlas palīdzēt mums, kad mēs nodarbojamies ar balto maģiju, tie vēro mūs kā biedri un partneri, piešķirot šai nodarbei gan savas gudrības auru, gan arī dāvājot savu labvēlīgo mieru.

Klasiska aina ar raganas kaķi attēlo šo dzīvnieku ērti sēžam uz plīts, no kurienes tas var novērot visu notiekošo. Kāpēc uz plīts? Nu, lūk, sensenos laikos pavards bija mājas centrs. Tur tika vārītas maltītes, tur sagatavoja zālītes tējām un uzlējumiem, arī buršanās nolūkā. Šīs, virtuvē degošās uguns gaismā, mājas kaķa uzmanīgā skatiena uzraudzībā tika vārdots un pesteļots, un kaķis varēja pievienot pats savu burvju enerģiju iemīļotā cilvēka darbībām, ja vien tās atbalstīja.

Kad mūsu dzīvē ir kaķa klātbūtne, mums ir iespējams kādu brīdi pasēdēt mierā un klusumā, kur varam remdināt savu garu un atrast

jaunu drosmi turpmākiem darbiem. No kaķiem mēs varam iemācīties augsti vērtēt labvēlību un klusēšanu. Tā ir apgūstams iekšup vērsts skatiens.

Mājās, būdami kaķu sabiedrībā, mēs sākam apjēgt un novērtēt paši savu iekšējo burvestību, jo varam novērot kaķu intuīcijas izpausmes un pievilcīgās īpašības. Lai kāds būtu jūsu maģiskais potenciāls un ieradumi, vienalga, vai esat sieviete vai vīrietis, vai vecs vai jauns, mums visiem ir vajadzīga apjauta par dievišķo dzirksti mūsos pašos. Tur, iekšējā klusumā, vietā, kur dzimst redzējumi, uzplaukst mūsu iztēle, - tur sākas brīnumi. Ja mēs veltām pietiekami daudz laika, lai koncentrētos uz savu iekšieni, ja iemācāmies darboties kopā ar kaķi kā sabiedroto, tad varam gūt zintniecisku gudrību, lai kādā vārdā to sauktu.

Tā nu aicinu jūs iekārtoties ērtāk un pavadīt kādu laiciņu kopā ar mani. Pasauciet savu kaķi vai kaķus, lai tie iekārtojas jums blakus, esiet gatavi atklāt laika gaitā pārbaudītus burvestību paņēmienus, kam piešķirts mūsdienīgs pavērsiens, - tie būs domāti gan jums, gan jūsu draugam kaķim. Lai šī grāmata palīdz padziļināt jūsu mīlestību un lai tā nostiprina garīgās saites, kas vieno jūs un jūsu maģisko mīluli.

Zīdaini melniem Raganas kaķiem piederas burvju tērpi un katli, burvju kaķī slēpts vairāk gudrības, nekā tev ienāk prātā. Kāpēc gan kaķa tēls tīts tādā mistikā? Tas aprakstīts šajā grāmatā.

Lai kāda tiem krāsa, tie jo dāsni piešķir burvību ikdienai. Raibi, balti, strīpaini, rudi vai dūmakaini pelēki; Tevi arvien apbur pats kaķiskums. Tā nu pasēdi brīdi un šo to izlasi - par apburto kaķi.

PIRMĀ NODAĻA KAķU DIEVĪBAS UN SIEVIŠĶĪGĀ MISTIKA

j

Pirms tūkstošiem gadu kaķus turēja Dieva godā. Kaķi to nav aizmirsuši līdz šai baltai dienai.

Tautas paruna

Kaķu dzimtas pārstāvji ir apbrīnojami dzīvnieki. Vēsture glabā neskaitāmas liecības par kaķu noslēpumainību, burvību un saistību ar dieviem. Gadsimtiem ilgi kaķus daudz vairāk par jebkuru citu dzīvnieku saistīja ar visu, kas tuvs maģijai. Sajā nodaļā aplūkosim brīnumdarītājas īpašības un mitoloģiju, kas saistītas ar dažām pazīstamām dievībām, kuru atribūts bija kaķis. Nosauksim arī papildu informāciju par mistiskām sakarībām, piemēram, krāsas, dārgakmeņus un īpašos augus. Un, protams, katrai no nosauktajām dievībām piemeklēsim savu specifisko vārdošanas formulu (kaķu vārdus), kas sabalsosies ar dievības maģiskajām īpatnībām. Nu jūs varbūt vaicāsiet, kāpēc runāju tikai par dievībām, bet atbilde ir vienkārša.

Apburtajam kaķim patiesi piemīt kāda tīri sievišķīga noslēpumainība, un, nav šaubu, tā aizsākās ar Bastetas un citu ēģiptiešu dievību — kaķu pielūgšanu Nīlas ielejā pirms vairākiem tūkstošiem gadu. Nav iespējams pētīt dieviem pielīdzināto kaķu tēmu, ja vispirms neaplūko Seno Ēģipti. Ēģiptes valstī kaķis bija svēts tempļa dzīvnieks, tas bija arī visu mīlēts mājas luteklis gan vienkāršo ļaužu, gan faraonu namos. Daudzām ēģiptiešu dievībām bija sava veida saiknes vai nu ar mežonīgajiem kaķu dzimtas pārstāvjiem, vai ar mājas kaķi. Nosauksim šīs dievības: Izīda, Hatora, Mafdets, Muta, Hors, Ra, Seh- meta un Sets.

Lielākā daļa ēģiptiešu kaķu, cik zināms, bijuši sarkanīgi, brūngani vai zeltaini. Uz kādas kapenes sienām attēlots faraona kaķis, kam brūnganajā spalvā ir tādas kā svītras. Šīs svītras vai zīmes ir līdzīgas tām, kādas mēs redzam saviem tagadējiem strīpainajiem kaķiem. Mēģiniet uzminēt, kā bija attēlots šis staltais kaķis — jā, tas atradās pie faraona kājām zem troņa un baudīja visas karaliskās dzīves priekšrocības. Ēģiptiešu kaķi sargāja pārtikas noliktavas no čūskām un grauzējiem, un mājā tiem bija ierādīta goda vieta pie pavarda. Ēģiptieši uzskatīja kaķi par brīnumdarītāju spēju iemiesojumu, pateicoties tā intuīcijas spēkam. Likums aizliedza darīt pāri kaķiem. Tie, kas ar nolūku vai paši savas muļķības dēļ nodarīja ļaunu kādam kakim, tika sodīti ar nāvi.

Tomēr vislielākā godbijība pret kaķi ir saistīta ar visu iemīļotās dievietes Bastetas, dievietes ar kaķa galvu, godināšanu. Basteta ēģiptiešu mitoloģijā ir ārkārtīgi populāra jau kopš diviem tūkstošiem gadu pirms mūsu ēras. Mūsu laikos Basteta tradicionāli ir dieviete visām kaķus mīlošajām raganām un zintniecēm, un citiem ar maģiju saistītajiem cilvēkiem. Tāpēc palūkosimies uz šo aizraujošo, kaķus mīlošo dievieti, kuru godāja par "visu kaķu māti".

Basteta, visu kaku māte

Kaķī es saskatu sievieti ar tās mūžam mainīgo, jūtīgo dveseli.

Džakomo Kazanova

Basteta ir auglības, mātišķuma, seksualitātes, mīlestības un mūzikas dieviete. Vispopulārākais Bastetas tēls ir sieviete ar kaķa galvu, tērpusies cieši pieguļošā, garā un zaļā tērpā, rokā tai ir groziņš. Dažos attēlos Basteta redzama kopā ar kaķēniem, kas rotaļājas tai pie kājām, lai parādītu dievietes saistību ar mātišķo. Melni kaķi Bastetai bija svēti, jo parasti viņa attēlota kā melns kaķis.

Dažos mītos teikts, ka Basteta ir saules dieva Ra un Izīdas, maģijas dievietes, meita, bet citos stāstīts, ka Basteta ir dieva Amona pirmdzimtā. Basteta bija precējusies ar dievu Ptahu, saistīta ar austošas saules maigo gaismu, tāpēc viņai bija arī tituls "Austrumu kundze". Basteta iesākumā bija ar sauli saistīta dieviete; tikai vēlāk viņas tēlu sasaistīja vēl arī ar Mēness dilšanu un augšanu. Viņas vārdam ir arī citi varianti: Basta, Ubasteta, Pašta.

Šīs kaķu dievietes svētā pilsēta bija Būbastija. Tās svētajā templī, kas, pēc nostāstiem, bijis veidots no sarkana granīta, atradās krāšņi zaļojoša birzs. Šajā birzī bija skaists Bastas templis. Būbastijas templī bija mājvieta daudziem kaķiem. Šos kaķus rotāja ar dārgakmeņiem un lutināja, kā jau tas pieklājas dievietes dzīviem iemiesojumiem.

Šī svētnīca bija svarīgs centrs visai kaķus mīlošajai kultūrai - ne jau tikai lolotajiem tempļa kaķiem, tā bija arī mūža mājas parasto ļaužu

mirušajiem mīluļiem. Būbastijas templī tika apglabāti tūkstošiem kaķu. Ļaudis ticēja, ka viņu mīluļi, droši atdusēdamies svētākajā no vietām, nodrošinās to, ka bijušo saimnieku lūgšanas nonāk taisnā ceļā pie dieviem. 1887. gadā arheologs Eduārs Navils izdarīja pētījumus Būbastijas apkaimē un atklāja galveno tempļa celtni līdz ar mumificēto kaķu katakombām, kā arī dažas karaliskās dzimtas kapenes, kas pierāda, ka pat Ēģiptes faraoni godājuši Bastetu.

Pastāv teorija, ka sākotnēji Basteta bijusi dieviete ar lauvas galvu, līdzīga savai niknajai māsai Sehmetai. Bet, laikam ritot, Basteta izvērtās maigākā kaķu dzimtas pārstāvē, kam raksturīgas mājas kaķa īpašības. Basteta ir mīlīga un mīloša, taču nikni sargā savus bērnus. Cilvēkam ir patiešām jānopūlas, lai padzītu prom kaķi, kas to nevēlas. Tomēr Bastetai ir arī sava tumšā puse, un šajā aspektā viņu sauc par Paštu. Kāda gan ir Pašta? Nu, iedomājieties lauveni, kas aizstāv savus bērnus. Un, lai viss būtu interesantāk, Bastu šad tad attēlo arī ar spārniem. Dažos nostāstos Bastu min kopā ar Horu, kas savukārt reizēm tiek attēlots kā medību piekūns. Dažkārt Basta tiek attēlota kā piekūns ar kaķa galvu vai arī karaliska kaķa veidolā, piedevām ar izplestiem spārniem.

Bastetai par godu pavasarī, aprīlī, tika rīkotas svinības, kas esot bijušas ļoti iecienīti ēģiptiešu svētki. Dažās hronikās minēts, ka tūkstošiem cilvēku gājuši tādā kā parādē, muzicējot un dziedot, dejojot un svinot. Mazliet izklausās pēc karnevāla svētku pēdējās dienas mardi gras, vai ne? Vienā no aprakstiem vēsturnieks Hērodots bijis

diezgan šokēts par to, ka svētku laikā sievietes varēja pārsviest savas drānas no apakšas uz augšu pāri galvai un rādīt apkārtējiem kailu miesu. Jā, Bastetas pielūdzējiem svētkos par jautrību nebija jāsūdzas.

Ja esat noskaņots mūsdienās maģiski sadarboties ar Bastetu, tad mēģiniet lūgt viņas palīdzību tādās jomās kā auglība, grūtniecība un spēcīgākas seksuālās izjūtas.

Vārdošana un buršanās kopā ar Bastetu

Bastetas burvestību analogi ir ļoti tieši. Bastetai svēti ir visu pasugu un krāsu kaķi un kaķēni. Svēta ir arī zaļā krāsa, kas saistīta ar auglību. Vienkāršs pīts groziņš vai mezglota somiņa, planetārā saistība ar sauli un mēnesi - tas arī viss maģisko atribūtu saraksts. Pamēģiniet vārdošanas rituālu vai nu svētdienā (saules ietekmes nodrošināšanai), vai pirmdienā (mēness enerģijas un brīnumspēku piesaistei). Jā, dāmas, nepiemirstiet par plakstiņu līnijas iezīmēšanu. Bez jokiem.

Ar melnu tušu iezīmētās senās Ēģiptes sieviešu acu kontūras mums pazīstamas no ēģiptiešu mākslas un hieroglifiem, un pastāv tāda versija, ka visā ēģiptiešu mākslas jomā par paraugu kalpojušas skaistās, lielās, mandeļveidīgās acis, kādas bija dievietei Bastetai. Ja gribat izskatīties raganīgāka, mēģiniet pievienot burvestībām arī kosmētikas maģiskumu. Pamēģiniet atrast ogļmelnu acu zīmuli un prasmīgi apvelciet svītru ap acīm, tieši virs skropstu līnijas augšējam plakstiņam, tieši zem skropstām - apakšējam. Ja jūtaties patiesi bīs

tama, mēģiniet pastiept apakšējo līniju plakstiņa ārpusē mazliet garāku par dabisko.

Reizēm gadās, ka mums nepieciešams iedvest papildu kaisli kādās attiecībās vai piešķilt tām jaunu dzirksti. Ja dzīvē ir tikai darbs un ģimene, tad varētu būt pienācis laiks atrast kādu romantisku brīdi tikai divatā - jūs un jūsu partneris. Izmēģiniet šos vārdus, tie domāti, lai pievērstu visu partnera uzmanību vienīgi jums. Un pārējais atkarīgs tikai no jums pašiem.

Nepieciešams:

•   dažas kaķumētras lapiņas (lai veicinātu skaistumu, laimi, mīlestību, kaķu brīnumspējas);

•  ogļmelns kosmētiskais zīmulis;

•  zaļa svecīte Bastetas pielūgšanai;

•   svečturis;

•   sērkociņi;

•   drošs, stingrs pamats, kur visu novietot.

Norādījumi

Ja jums nav pret to iebildumu, attēlojiet skaistās Bastetas acis, pastiprinot ar acu zīmuli savu acu līnijas. Skaidrs, ka labākā vieta šai vārdošanai ir jūsu guļamistaba. Paņemiet vienu kaķumētras lapiņu un ielieciet svečturī, zem sveces. Pāri palikušo lapiņu piedāvājiet savam kaķim - tas būs kā ziedojums Bastetai. Šādā veidā kaķi būs laimīgi, tie liks mieru burvestības svecei. Atcerieties - Basteta ir seksualitātes un

auglības dieviete, tāpēc, ja nepieciešams, veiciet drošības pasākumus. Aizdedziet sveci un trīs reizes atkārtojiet šādus vārdus:

"Bastetas, kaķu dievietes vārdā, mīlas un iekāres vārdā,

Es pieburu sev mana mīļotā kvēli.

Lai mēs esam kopā, lai mums ir labi,

Lai notiek tā, un lai nevienam nav ļaunums pēcgalā. "

Sehmeta ar lauvas galvu

Viss mainījies, pilnībā mainījies: dzimis ir šausmu skaistums.

Jeitss

Sehmeta savā ziņā atradās no Bastetas pretējā dieviešu rindas galā. Ja Basteta simbolizēja visu grezno, juteklisko un sievišķīgo, tad Sehmeta iedvesa bailes. Sehmeta ir saistīta ar Augšēģipti, Basteta - ar Lejasēģipti. Daži no Sehmetas tituliem ir "Šausmīgā", "Tā, kam pieder vara" un "Ra acs", tas attiecināms uz dievieti - aizsargātāju. Sehmeta bija dieviete ar lauvas galvu un cilvēka likteņa pavēlniece. Parasti viņu attēloja ar saules disku kā kroni un ar kobru priekšplānā. Viņa attēlota kā melnādaina sieviete ar skaistas lauvenes seju un liesmojoši sarkanām acīm. Sehmeta loģiski tiek saistīta ar sarkano krāsu, simbolizējot vienlaikus saules spēku un kaujā izlietu asiņu

krāsu. Sehmeta ir varena saules dievība, kas pārstāv spēku, uguni, iznīcību un karu. Viņas palīdzību pirms kaujas parasti izlūdzās karavīri, vēloties sakaut naidnieku. Ja Sehmeta saniknojās, tā kļuva par asinskāru dievību, par to nav šaubu, taču viņai piemita arī pozitīvas īpašības. Reizēm dieviete likās paskarba, taču jāpatur prātā - ar viņas palīdzību tika atrisinātas neveselīgas situācijas. Lai varētu rasties kas jauns, kaut kam vecam ir jāaiziet bojā. Galu galā jebkuras beigas nozīmē tikai jaunu sākumu.

Sehmeta ir izcili modra, aizsargā pret briesmām, viņa ir ārkārtīgi gudra. Tas padara šo dievieti par īsto, pie kā vērsties, kad radusies vajadzība aizsargāt māju, ģimeni, visu jūsu dzīvesveidu. Arī tajos brīžos, kad jūs apsēdusi negatīvā enerģija (ko reizēm uztver kā psihisku uzbrukumu), Sehmeta rēkdama skries jums palīgā, ja vien jūs godāsiet dievietes spēku.

Aizsardzības buramvārdi kopā ar Sehmetu

Sehmetās atribūtika ir lauvene, kobra, karsta saule, uguns, kā arī sarkanā un melnā krāsa. Dzīvnieciskā simbola lomā mēģiniet izmantot lauvenes figūriņu, noderēs arī attēls. Darbojieties svētdienā, lai piesaistītu vairāk saules enerģijas, vai arī veltiet šo rituālu Marsam, tas ir, darbojieties otrdienā, ja vēlaties piesaistīt kareivīgāku spēku. Laiks, kas pieder Sehmetai, ir tad, kad saule atrodas tieši virs galvas pusdienas laikā un dilstoša mēness fāzē. Vasaras karstums šķiet precīzi atbilstam šai dievietei.

Ar turpmāk aprakstītajiem psihiskās aizsardzības buramvārdiem vēršamies pie dievietes Sehmetās aizsargājošajiem spēkiem. Šie vārdi nav domāti uzbrukumam, tā ir drīzāk psihiskā vairoga uzlikšana, personīga aizsardzība.

Nepieciešams:

•   sarkana svece (Sehmetai);

•   melna svece (negatīvo ietekmju laušanai);

•   divi svečturi;

•   2 pusdārgakmeņi, saukti par tīģeraci (aizsardzībai, drosmei, kaķu burvestībai);

•  jūsu pašu foto;

•   priekšmets, kas simbolizē Sehmetu (dievietes attēls vai lauvenes figūriņa);

•   sērkociņi;

•   drošs, stingrs pamats, kur visu novietot.

Norādījumi

Ievietojiet sveces trauciņos un izkārtojiet uz darba virsmas. Sarkanā svece — pa kreisi, melnā — pa labi. Novietojiet akmeņus līdzās svecēm. Savu foto nolieciet sānis; vārdošanas gaitā jūs to novietosiet starp svečturiem. Ja iespējams, turiet Sehmetās attēlu rāmītī. (Pēc rituāla jūs gribēsiet piekārt to redzamā vietā.) Ja jums nav dievietes attēla, mēģiniet to uzzīmēt pati vai atrodiet internetā.

Sāciet rituālu, iedomājoties, ka dieviete ar lauvas galvu ložņā ap jūsu māju, novērodama, kur slēpjas briesmas. Tā soļo un soļo, rūkdama

uz katru, kas ir pietiekami dumjš, lai apdraudētu jūs. Lūk, dieviete ar lauvas galvu apstājas pie jūsu durvīm un karaliski apsēžas uz sliekšņa, klusa un sastingusi kā statuja. Dziļi ievelciet elpu, koncentrējieties, tad iededziet sveces un sakiet:

"Te es stāvu gaismas lokā,

(Novietojiet savu foto starp svecēm.)

Sehmeta, sūti savu aizsardzību pāri visam,

(Virziet Sehmetās attēlu pa apli apkārt svecēm un fotogrāfijai, pēc tam uzlieciet Sehmetās attēlu virs jūsu fotogrāfijas.)

Sargā mani un aizstāvi kā savējo

Visos laikos un visās vietās.

(Vizualizējiet, kā Sehmeta stāv jums aiz muguras.)

Šos vārdus nobeidzot un sveces nodzēšot, pār mani nāks

Tava svētība ar saules spēku, lauvam rūcot."

Ļaujiet svecēm izdegt. Tagad jūs zināt, ka Sehmeta jūs uzmanīs un sargās. Nelielos akmeņus ielieciet kabatā un dažas nedēļas nēsājiet pie sevis. Ja vēlaties, piekariniet nelielo Sehmetās attēlu pie sienas ieejas durvju tuvumā, lai pastiprinātu aizsardzības burvestību. Tas simbolizēs faktu, ka jūs un jūsu nams ir dievietes ar lauvas galvu aizsardzībā.

Ēģiptiešu dienas

Saskaņā ar ticējumiem, gadā ir trīs dienas, ko sauc par ēģiptiešu dienām. Senajiem Ēģiptes astrologiem tās bija ļoti nozīmīgas. Tās iekrīt aprīļa pēdējā pirmdienā, otrajā augusta pirmdienā un trešajā decembra pirmdienā. Visas ir mēness dienas, jo pirmdiena ir nedēļas noslēpumainākā diena, kas saistīta ar mēnesi un mēness maģiskumu. Vēl interesantāk ir tas, ka šīs ēģiptiešu dienas ir ļoti tuvas (ķeltiskajiem) raganu sabatiem, ko sauc par Beltanu, Lugnasadu un Jūlu. Vai nav interesanti?

Katrā no šīm ēģiptiešu dienām vai naktīm jūs varat piesaukt ka- ķiskās Bastetas vai Sehmetās dievības. Vēl - jebkurš no kaķu vārdojumiem šajā grāmatā iegūs papildu "uzrāvienu", ja tiks veikts kā rituāls kādā no šīm dienām. Pamēģiniet pievienot pie jebkura šajās dienās veikta rituāla šīs divas rindas, pavērojiet, kādas būs sekas.

Lai veicas!

"Uzklausi mani, kakiskā pavēlniece, es lūdzu tevi, Šajā īpašajā Ēģiptes dienā tu man svētību devi. "

Diana, Diāns, Aradija

Patiešām, es esmu kaķis, kas pārvērsts par sievieti.

Brižita Bardo

Laikā, kad ēģiptiešu, romiešu un grieķu kultūras labāk iepazina viena otru, romiešu Mēness dieviete Diāna un viņas grieķiskais ekvivalents, Artemlda, ar laiku ieguva saistību ar Bastetu. Basteta, tāpat kā Diāna, bija galvenā sargātāja sievietei vispār un dzemdībās it īpaši, jo Diāna, pēc romiešu domām, stāvēja klāt itin visām dzemdībām dzīvajā pasaulē. Nav grūti saprast, kādēļ šīs dievietes tika pielīdzinātas viena otrai. Viduslaikos vārds "Diāna" kļuva plaši pazīstams, lietojams kopā ar apzīmētāju "Raganu karaliene". Tādēļ arī kaķi tika identificēti ar visu okulto, dievietes Diānas pielūgšanu, raganām un buršanos.

Taču attiecībā uz Mēness dievieti Diānu stāsts ar to vēl nebeidzas. Bez romiešu Diānas ir vēl arī itāļu Diāna. Nē, ne jau Olimpa dievos ietilpināmā Diāna, šī ir radīšanas dieve, Arādijas māte. Itāļu Diāna ir Raganu karaliene, un viņas mitoloģija atšķiras no tās klasiskās grieķu un romiešu mitoloģijas, ko vairums no mums pazīst.

Diāna bija pirmā būtne, kas tika radīta pirms visām pārējām radībām. Pati no sevis šī Diāna atdalīja tumsu un gaismu. Diāna pati bija tumsa, un viņas otrā puse, viņas dvēseles dvīņubrālis kļuva par gaismu. Šī gaisma bija Diāns, Gaismas nesējs. Kad Diāna ieraudzīja gaismu, viņa redzēja, cik tā brīnišķīga, un iekāroja to. Vairāk par visu pasaulē viņa vēlējās iekļaut gaismu atkal atpakaļ sevī, lai gaisma un tumsa atkal būtu viens vesels.

Taču Diāns to nevēlējās. Viņš ļoti lepojās ar savu skaistumu, novērsās no Diānas, devās matērijas pasaulē un dzīvoja uz Zemes kā mirstīgais. Tā nu Diāna gāja pie Visa pirmsākuma Tēviem un Mātēm un vaicāja tiem, ko lai iesāk. Viņai lika pašai doties lejā uz Zemi un kļūt par mirstīgo. Tā kā Diāna gribēja Diānu vairāk par visu, tad viņa paklausīja padomam.

Diānām, tā vēsta leģenda, bija kaķis, ko viņš ļoti mīlēja. Katru nakti kaķis gulēja pie Diāna gultā. Uzzinājusi par to, Diāna pierunāja kaķi (kas patiesībā bija feja, tikai Diāns to nezināja) samainīties ar viņu vietām. Tā nu Diāna pārvērtās par kaķi un iekārtojās blakus Diānām. Kad viņš aizmiga, Diāna pārvērtās pati par sevi un kaislīgi mīlējās ar Diānu, un pēc tam viņa kļuva par Arādijas māti.

No rīta Diāns pārskaities redzēja, ka gaismu pārmākusi tumsa. Viņš dusmojās par šo krāpšanu, bet Diāna nodziedāja viņam burvju dziesmu, Diāns aizmirsa par dusmām, dziesma viņu nomierināja. Tad Diāna apsēdās pie vērpjamā ratiņa un sāka vērpt dzīvības pavedienu. (Jāsāk domāt, vai tā būtu analoģija ar grūtniecības laiku.) Leģendas vēsta, ka Diāns palīdzējis griezt ratiņu.

Diānas un Diāna vārdi bieži tiek minēti saistībā ar buršanos vai, kā itāļi to sauc, ar "veco reliģiju". Diāns ir dabas dievība, saistīts ar mežiem, dzīvniekiem, auglību, bet Diāna, dažkārt saukta arī par Faunu, ir visa brīnumainā, visu burvestību dieviete - māte.

Galu galā Diāna uzdeva savai meitai Arādijai palikt virs zemes un iemācīt cilvēkiem visu, ko zināja dieviete. Arādiju sauca par visskaistāko ceļinieci, viņu uzskatīja par pirmo raganu. Būdama zemes virsū, Arādija sapulcēja daudzus sekotājus, gan vīriešus, gan sievietes, viņa iemācīja tiem maģiskās tradīcijas, ierādīja, kā pilnmēness laikā pielūgt savu māti Diānu. Turklāt Arādija aizstāvēja brīvību, cīnījās pret apspiešanu un verdzību. Arādija bija sava laika aktīva vadone, pārsteidzoša sieviete, varena burve. Viņa iemācīja vienkāršajiem ļaudīm lepoties ar sevi, iegūt iekšējo spēku, kas tiem jau iedzimts, un visu to viņa veica savas mātes Diānas vārdā.

Mūsdienās Diānas burvestībām atbilst mēness pilnā un augošā fāze; sveces sudraba, baltā un melnā krāsā; no dārgmetāliem - sudrabs, no akmeņiem — onikss, mēnessakmens un kvarca kristāli. No augiem ar Diānu ir saistītas baltās rozes, mēnesspuķes un augs, kura latīniskais nosaukums ir Artemesia. Ar Diānu saistīti jebkuras krāsas kaķi un ari fejas, jo dieviete sadarbojās gan ar kaķi, gan feju, lai radītu Arādiju. Diānu var piesaukt jebkurā laikā, bet lielāks spēks vārdošanai ir pilnmēness laikā vai pirmdienā (mēness dienā), lai burvestībām būtu papildu enerģija un spēks no Mēness.

Piesaukt Diānu, lai viņa palīdz jums burvestībās ar kaķu maģiju, tas ir īstais veids, kā atdzīvināt jau pastāvošo saikni starp jums un jūsu kaķi. Tas dos jums iespēju vēlreiz atjaunot pazīšanos ar vienu no vecākajām Mēness dievietēm, vareno Diānu, kas pazīstama arī kā Raganu karaliene.

Diānas piesaukšanai, lai svētītu jūsu kaku burvestības,

nepieciešams:

•  jūsu kaķa vai kaķu klātbūtne;

•   balta roze vāzē;

•   vienkārša svece stikla traukā;

•   sērkociņi.

Tā kā Arādija mācīja saviem audzēkņiem piesaukt Diānu pilnmēness laikā, vislabākais brīdis būtu pilnmēness nakts. (Šī vārdošana norit ātri, jo varbūt jūsu kaķis negribēs ilgi sēdēt rāms.) Centieties vārdošanu izdarīt tad, kad jūsu kaķis ir laiskā noskaņā. Nekādā gadījumā nedrīkst piespiest ar varu! Paņemiet kaķi, atrodiet vietiņu, kur varat apsēsties vai stāvēt tieši lēcoša mēness staros. Ja kaķis labāk uzturas brīvā dabā, dariet to ārpus mājas; ja ne, atrodiet logu, pa kuru iespīd mēness, un darbojieties mājā. Ja jums ir vairāki kaķi, varat darboties ar katru atsevišķi, sākot ar to dzīvnieku, kas liekas vairāk interesējamies par šīm norisēm.

Norādījumi

Aizdedziet sveci un nolieciet to izvēlētajā zonā. Ielieciet rozi vāzē ar ūdeni. Zieds kļūst par jūsu ziedojumu Diānai. Tagad mierīgi paņemiet kaķi rokās. Apsēdieties zemē, bet varbūt jums būs vienkāršāk stāvēt ar kaķi rokās. Brīdi koncentrējieties, sajūtiet mēness gaismu līstam pār jums abiem. Tad klusi piesauciet Diānu:

"Raganu karalien, Diāna, piesaucu tevi, Dzirdi, es esmu zem mēness, kas spid tik spoži. Svētī mani un manu maģisko draugu kaki, Un lai tu vienmēr mūs sargi un vadi. "

Tagad sūtiet mēnesim gaisa skūpstu un atgriezieties mājā kopā ar kaķi. Ja esat telpās, lēni nolieciet kaķi zemē, lai tas var doties savās gaitās. Tad nobeidziet vārdošanu ar šīm rindām:

"Pilnmēness gaismā šie vārdi iesākās,

Lai notiek tā, un lai nevienam nav ļaunums pēcgalā. "

Pēc tam nolieciet vāzi ar balto rozi tur, kur to bieži redzēsiet un priecāsities par ziedu, cik vien ilgi tas ziedēs. Ļaujiet svecei degt vēl stundu pēc vārdošanas rituāla. Tad nodzēsiet sveci, pēc tam varat izmantot gaismai pie jebkuriem citiem kaķu buramvārdiem. Kad roze būs noziedējusi, ļaujiet, lai tās ziedlapiņas sakalst. Pēc tam noglabājiet šīs mēnessgaismas svētītās ziedlapiņas maģiskiem rituāliem nākotnē.

Freija, kaķu pavēlniece

Kaķi ir gari, kas nolaidušies uz zemes. Esmu pārliecināts, ka kaķis spēj staigāt pa mākoņiem, neizkritot tiem cauri.

Zils Vems

Nordiskā dieviete Freija bija valkīru vadone un ari mīlestības, dailes, burvestību un pārvērtību dieve. Parasti viņu attēlo kā liela, ražena auguma gaišmati ar zilām acīm. Freijai bija piekūna spalvu apmetnis, kas ļāva pārvērsties citos veidolos. Viņai piederēja zelta kaklarota - Brisingamena, un Freija lidoja izplatījumā ar karieti, ko vilka divi lieli pelēki, lūšiem līdzīgi kaķi. Viens no viņas tituliem bija "Kaķu pavēlniece". Kaķis bija iemīļotais pavadonis, dievietei Freijai svēts dzīvnieks.

Zemnieki uzskatīja, ka tie, kas izliek pie durvīm pienu noklīdušiem kaķiem, gūs Freijas labvēlību. Un Freija svētīja arī mīlētājus. Skandināvu mitoloģijā Freijai piemita īsts raganas talants, viņa mācīja citiem skandināvu dieviem zintis: mīlas dzērieni un apburti amuleti bija viņas joma. Freija saistījās ir pilnmēnesi, elfiem, fejām, dzimšanu, auglību, kaķu maģiju, telepātiskām un pareģošanas spējām.

Mūsdienu zintniekiem un vārdotājām Freija nozīmē sievietes noslēpumu, intuīcijas, gaišredzības un buršanās dievieti (vai nav interesanti - tik daudzas dievietes galu galā tomēr saistītas ar vienām

un tām pašām brīnišķīgajām, jutekliskajām, gandrīz kaķiskajām īpašībām?). Maģiskās dievietes Freijas atbilstības ir zeltaina krāsa, zelta juvelierizstrādājumi, dzintars, zemenes, prīmulas, skaitlis 13, mājas vai meža kaķi, kā ari viņas vārdā nosauktā diena, tas ir, piektdiena (Friday).

Te būs tā sauktie "Paldies dievībām, tā ir Freija" vārdi, saīsināti: PDIF. Šie vārdi piesauc Freijas palīdzību nākotnes zīlēšanā. Skaidrs, ka rituāls jāveic piektdienā. Ja jums nav skaidrs, kā rīkoties grūtā vai sarežģītā situācijā, pamēģiniet piesaukt Freiju, lai dieviete palielina jūsu intuīcijas spējas un sniedz kādu gaišredzīgu padomu. Turpmāk minētie vārdi palīdzēs jums sazināties ar izsmalcināto Freijas maģis- kumu un piektdienas jutekliskajām enerģijas krātuvēm, un tas notiks ar jūsu drauga kaķa palīdzību.

Paldies dievībām, tā ir Freija

Šajā rituālā būs vajadzīgas dažas izkritušas kaķa spalvas. Kad vien jūs noglāstāt kaķi, dažas spalviņas no kažoka izkrīt. Paņemiet tās un izmantojiet šajā rituālā. Nekad un nekādos apstākļos nedrīkst ar varu plēst dzīvnieku aiz spalvas vai ūsām! Atcerieties, viens no labās raganas pamatlikumiem - nevienam nedarīt ļaunu! Ja vēlaties, lai jūsu vārdi iedarbojas, godājiet savu kaķi. Atzīstiet, kaķi ir maģiski līdzstrādnieki un draugi, respektējiet tos tāpat, kā jūs cienītu savu partneri - cilvēku.

Nepieciešams:

•   zeltīta svece Freijai;

•   rozā vai zilzaļa svece (piektdienai);

•   svečturi;

•   smaržnūjiņa ar sveķu smaržu (dzintara līdzinieks);

•   smaržnūjiņas turētājs;

•   līdzens, stabils pamats;

•   sērkociņi;

j '

•   dažas izkritušas kaķa spalvas vai ūsas;

•  Taro kārtis vai rūnu zīmes (vēlams).

Norādījumi

Pasauciet savu kaķi vai kaķus, noglāstiet tos. Pajautājiet kaķim, vai tas vēlētos kopā ar jums veikt šo rituālu. Ļaujiet kaķim iekārtoties, kur vien tas vēlas, vai nu jums klēpī, vai jebkurā citā vietā telpā, uz krēsla vai paklāja, kur kaķis var novērot notiekošo. Drošības pēc es neļautu tiem atrasties sveču vai kvēpekļu tuvumā, ko ieteiktu ari jums. Kad kaķis ir mierīgi iekārtojies, paņemiet izkritušās spalviņas un pabāziet tās zem zeltainās sveces. Aizkūpiniet smaržnūjiņu un pavēdiniet ar to gaisā. Tad apsēdieties, koncentrējieties, tikai pēc tam iededziet abas sveces. Noskaitiet turpmāk minētos vārdus, pēc tam varat veikt zīlēšanas rituālu ar kārtīm vai rūnām.

"Kaķu kundze, jaukā Freija, ieklausies manī, Tu, kas brauc augstu debesīs!

Zelta svece Freijai, sārta — Freijas dienai. Ļauj man ieraudzīt šķēršļus manā ceļā. Sājā burvju naktī aizdod man savas spējas, Dod savu gudrību, gaišredzību tagad un šobrīd.

Kad esat šos vārdus noskaitījuši, izlieciet kārtis. Ja jums labāk tīk citādi, tad vienkārši lūdziet, lai atbildi redzat sapnī. Vai atlaidieties, ļaujiet domām iet savu gaitu, ieklausieties, kādu atbildi dod Freija. Pamēģiniet šos vārdus:

"Mans paldies Freijai, valkīru vadonei.

Lai notiek, kā vēlos, lai nevienam nav nodarīts pāri. "

Ļaujiet, lai sveces un vīraks izdeg drošā vietā, līdz izdziest paši.

Šis kaķiskais noslēpums

Tu dari ar mani ko tādu, Kas man šķiet īsta mistika.

Kouls Porters

Tagad, kad esat uzzinājuši par dažām dievībām, kas ir saistītas ar burvju kaķi, mēs varam ķerties pie leģendām un noslēpumiem, kas

apvij visu kaķisko. Dievietes, kuras nupat minējām, parādīsies grāmatā arī turpmāk dažādos buramvārdos. Taču pagaidām ielūkosimies folkloras krājumos par kaķiem un pareģošanu, papētīsim, kā tas saskan ar mūsdienu baltās maģijas praksi.

OTRĀ NODALA AR KAĶIEM UN PIRMELEMENTIEM SAISTĪTĀ FOLKLORA UN GAIŠREDZĪBA

Kaķi ir noslēpumainas būtnes. To prātā notiek daudz vairāk, nekā mēs varam aptvert.

Sers Valters Skots

Visu tautu kultūrās, to folklorā, ievītas leģendas par mistiskiem un ar burvju spējām apveltītiem kaķiem. Sākotnēji senie mīti un pasakas bija domāti kā ētiskas uzvedības pamācības. Pētot šīs dažādās mitoloģijas un vienkārši pasaciņas no visas pasaules, pamanīju, ka maģiskais kaķis vienlaikus ir kāda pirmelementa iemiesojums vai simbols. Daudzos mītos un pasakās sastopamas tēmas, kur iesaistīts vismaz viens vai vairāki pirmelementi. Turpmāk jūs redzēsiet, ka informācija par burvju kaķiem un vārdošanas formula skaisti sasaistās ar attiecīgo pirmelementu - gluži brīnumaini.

Atzīmēšu, ka buramvārdus rakstīju vienskaitlī. Ja mājās ir vairāki kaķi, jums iespējams izvēlēties: vai nu darbojieties ar katru kaķi atsevišķi, vai arī tikai ar to, kurš liekas ieinteresēts šajā nodarbē.

Zeme: kakene - māte

Kaķene — māte ir Zemes būtne. Viņa ir auglīga, stipra, brīnišķīga

māmiņa savam kakēnu metienam. Tieši tādēļ sievietes visos laikos > > >

ir piesaukušas kaķa burvju spēku, lai tas palīdz viņām grūtniecības

un dzemdību laikā. Dažām tautām ir bijis ticējums, ka dzemdētājas istabā jāienes kaķis, lai tas tur murrā. Šī uz līdzībām balstītā māņticība palīdzēja nomierināt topošo māti un paātrināt dzemdības, jo kaķene parasti murrā, kad vienā mierā dod dzīvību kaķēniem.

Ēģiptē sievietes mēdza piekārt nelielus Bastetas ciļņus pie sienām, lai veicinātu auglību, veiksmīgu grūtniecību un dzemdības. Turklāt, ja ēģiptiešu sieviete vēlējās noteiktu bērnu skaitu, viņa nēsāja "kaķu ģimenes" amuletu, kurā bija attēlota kaķene ar tik daudziem kaķēniem, cik bērnu sieviete vēlējās. Āzijā grūtnieces nēsāja nefrīta kaķi kā aizsardzības amuletu savai grūtniecībai. Austrumos bieži vien varēja redzēt ļoti lutinātus kaķus, kam ap kaklu bija sarkana zīda saitītes, lai tādējādi nodrošinātu laimi un bagātību kādā mājā vai rūpalā.

Kā apvārdot "kaķa dārglietu"

Pamēģiniet apvārdot kādu rotaslietu, uz kuras attēlota dieviete Basteta vai arī redzams kaka attēls vai stilizēts ornaments ar "kakiskiem" motīviem. Tas veicinās ražīgumu, radošu darbību un veiksmi. Rotaslieta var būt gan smalki izstrādāts sudraba kareklis, gan piespraude, gan arī ļoti vienkāršs, sarkanā saitītē iekārts kaķa atveidojums. Un vēl jau ir arī auskari, kuru dizainā ietilpst kaķiskais elements. Izmantojiet iztēli, redzēsim, ko varat izdomāt! Kad esat izvēlējušies rotaslietu, paņemiet to rokā un koncentrējieties. Iztēlojieties, kā rota iekvēlojas burvestības iespaidā un izstaro veiksmi. Tad dziļi ieelpojiet, nomierinieties, koncentrējieties, pēc tam trīs reizes noskaitiet šādus Vārdus:

"Dārgā Basteta, apbur šo manu rotu, Tā nes veiksmi vienmēr, lai kur es ietu. Radošs gars lai plūst bagātīgi ik dienu, Dod man prieku, vēli labu arvienu. "

Tad uzliec šo rotu un izbaudi to papildu burvestību, kas dzirkstī ap tevi kā elektrizēta kaķa spalva. Skaisti, tu izskaties apbur-rrr-oši! Lai rezultāti būtu vēl labāki, kad vien tev tas šķiet nepieciešams vai arī reizi mēnesī - apvārdo šo rotu no jauna.

Gaiss: sparnotais kaķis

Cauri laikiem bieži samanāma saistība starp kaķi un pūci. Amerikā pirmiedzīvotāju ciltis sauca pūci par "lidojošo kaķi", kurpretim pirmie iebraucēji no Eiropas nosauca medījošu pūci par "spārnoto kaķi". Šekspīra lugās vienuviet parādās gan kaķu buramvārdi, gan pūču brēcieni. Rietumu literāti apgalvo, ka mūsu kaķi ir sirds draugi, tajā pašā laikā pūces ir prāta mediji. Pēc tradīcijas, pūces kliedziens tiek uzskatīts par brīdinošu zīmi. Kad iebrēcas pūce, tiek uzskatīts, ka dvēsele atstāj miesu, un kaķa uzdevums ir darboties ar dvēseli tālāk, būt starpniekam starp ēnu pasauli un nāvi. Somu folklorā ir stāstīts par baltiem kaķu eņģeļiem, kas ievada mirušo dvēseles viņpasaulē. Ozarku folkloras tradīcijās balts kaķis ir aizsardzības un

veiksmes zīme. Balts kaķis ir gars vai eņģelis, sargs. Dažās pasaules zemēs tieši baltais kaķis dod spēku baltajai maģijai. Šis spārnotā kaķa tēls pelnījis cieņu kā pirmelementa - gaisa pārstāvis.

Leģendu un pasaku baltais kaķis ir tāds kā krustmātes - fejas tēls, šī krustmāte veic savus brīnumus un dod svētību, kad vien tas tiešām vajadzīgs. Feju kaķenes sauc par kaķēm Sitām, reizēm tās ļauj arī kādam mirstīgajam ar pietiekami atvērtu prātu uz mirkli sevi ieraudzīt. Šīs fejām līdzīgās būtnes tiek attēlotas kā spārnoti kaķi. Tās pasargā no nakts murgiem, psihiskiem uzbrukumiem, un tās jūs varat piesaukt arī tad, kad jums ir noklīdis kaķis.

Vārdošana: lai kakis atgriežas mājās

Noklīdušu kaķi ļoti labi var atrast ar kaķu feju piesaukšanu: tikai jānosauc jūsu kaķa pazīmes ļoti precīzi. Ja tā nedarīsiet, var gadīties, ka jūsu mājas pārpludinās apkaimes klaidonīgo kaķu bari. Savā grāmatā par dārza zintīm es pastāstīju lasītājiem par gadījumu, kad mana meita piesauca fejas, jo mūsu vecais, oranži strīpainais kaķis bija šķīries no šīs pasaules. Viņa ļoti ilgojās pēc tā un lūdza, lai fejas atsūta jaunu kaķi. Fejas par atbildi atsūtīja pie mūsu durvīm gan visus kaimiņu kaķus, gan visus apkārtnes klaiņojošos kaķus.

Ja pazūd jūsu mīlulis, sirdssāpes ir lielas. Daži parasti iekštelpās dzīvojoši kaķi ir nepārspējami meistari, kad tiem sagribas izlavīties ārā. Tādā gadījumā vispirms gan pārmeklējiet tuvāko apkārtni un aptaujājiet kaimiņus. Pēc tam piezvaniet dzīvnieku aizsardzības

biedrībai, varbūt kāds ir atradis jūsu mīluli. Ja nepieciešams, izgatavojiet lapiņas ar jūsu kaķa foto un apsoliet nelielu atlīdzību par kaķa atrašanu. Ja tas nelīdz, tad šai vārdošanai jums būs nepieciešams materiāls, kas norādīs tieši uz jūsu kaķi, ne uz vienu citu.

Nepieciešams:

•  jūsu pazudušā kaķa foto;

•   dažas spalviņas no jūsu kaķa kažoka (uz mēbelēm vai kaķa sukā tās būs viegli atrodamas);

•   balta svece;

•  atbilstošs svečturis;

•   adata, lai jūs varētu uzrakstīt uz sveces kaķa vārdu un iegravēt tajā spārna attēlu;

•   sērkociņi;

•   līdzens, stabils pamats.

Norādījumi

Novietojiet kaķa fotogrāfiju vietā, kur varat to labi redzēt. Ja esat izgatavojis paziņojumus par kaķa pazušanu, vienu no tiem nolieciet blakus fotogrāfijai. Ar adatu ieskrāpējiet lūgšanu sveces sānā spārnu, kas apzīmēs feju kaķi. Skrāpējiet dziļi. Iztēlojieties, kā jūsu mīlestība un enerģija iespiežas dziļi vaskā ar katru iegravēto svītriņu. Koncentrējiet uzmanību uz rituāla mērķi — likt jūsu kaķim atgriezties mājās - un pēc tam tajā pašā sveces sānā iegravējiet sava mīluļa vārdu. Tad paņemiet kaķa spalviņas no sukas vai dīvāna un ielieciet

tās svečturī. Uzlieciet iezīmēto sveci stingri svečturī virs kaķa spalvām. Bridi norimstiet, nomierinieties. Kad esat gatava, aizdedziet iepriekš sagatavoto balto sveci un atkārtojiet šādus vārdus trīs reizes:

"Feju kaķi, uzklausi mani, lūdzu, zem spožā mēness, Izplet spārnus un aplido ap mūsu māju šonakt, Mudini manu kaki ātri atgriezties, Nāc mājās, kaki, tevi saista šie burvju vārdi!"

Iztēlojieties, kā sudraba saitīte stiepjas no jūsu rokas līdz pat jūsu mīluļa kakla siksniņai. Maigi paveiciet iedomāto saitīti, iedomājieties, kā saites savilkšanās liks dzīvniekam tipināt atpakaļ uz mājām. Tad pabeidziet vārdošanu ar šīm divām rindām:

"Pie visām mājas pavarda burvībām, Neklīsti vairs nekur, paliec pie manis!"

Ļaujiet, lai svece izdeg pati drošā vietā. Kad būsiet atradusi kaķi, noteikti izsakiet savu pateicību feju kaķei. Ja jūsu kaķis ir no tiem, kam patīk klaiņot apkārt, tad piestipriniet pie kaķa siksniņas norādi ar jūsu adresi un telefona numuru.

Uguns: pavarda kaķis

Kā jau minēju pirmajā nodaļā, burvju kaķa un uguns kā pirmele- menta saistības aizsākumi meklējami Ēģiptē, saules kulta laikā. Pēc tam, jau Eiropā, kaķis, kas tupēja pie pavarda, kļuva par laimīgas mājas, tās miera un ērtību simbolu. Senos laikos kaķi gan mazā būdiņā, gan muižas ēkā nebija nekāda greznumlietiņa; šie kaķi darīja derīgu darbu. Tie pasargāja ražu un pārtiku no grauzējiem, turklāt ari sargāja ģimeni no parazītu pārnēsātām infekcijas slimībām.

Pavarda kaķis ir saistīts ar ķeltu dievieti Brigitu, jo viens no Brigitas pavadoņiem bija kaķis. Tā kā šī būtne ar titāna krāsas matiem bija liesmu, iedvesmas, dziedniecības dieviete, tad gluži saprotami, ka pie pavarda uguns sēdošais kaķu dzimtas pārstāvis ir tai radniecīgs. Interesanti piezīmēt, ka daudzi cilvēki uzskata, — īstam raganas kaķim jābūt oranži svītrainam vai rūsas krāsā. Esmu pārliecināta, ka oranžie kaķi tiek saistīti ar pie pavarda veiktiem mistiskiem rituāliem tāpēc, ka to izskats tik labi atbilst siltajām dejojošo liesmu krāsām. Svītrainie mājas un pavarda kaķi ir noslēpumaini dzīvnieki, kas dažādos brīnumainos veidos var atnest saimniekiem laimi, ērtu mieru un svētīgu aizsardzību.

Pavarda kaka svētība

Nākamais rituāls iedarbosies, vienalga, kādā krāsā ir jūsu kaķis un, lai kādas pasugas tas būtu. Vislabāk, ja rituālu pavarda un mājas svētī

šanai var veikt kamīna priekšā vai pie plīts, kas kurināma ar malku. Ja nu jūsu mājā šādas iespējas nav, nevajag satraukties. Došu jums labu padomu, ko aprakstīju arī savā grāmatā par "buršanos mājās". Jūs varat izveidot paši savu miniatūru, pārvietojamu uguns vietu, kas darbojas tikpat labi kā pavards.

Lai izveidotu visvienkāršāko akmens pavarda līdzinieku, novietojiet deviņus nelielus baltus oļus ap sarkanu, resnu sveci tās turētājā. Šo nelielo instalāciju varat izmantot kā spēka fokusa punktu, tādā veidā varat burties pat savā dzīvoklī. Akmeņu sakārtojumu ap sveci varat novietot uz kāda ugunsdroša plaukta, pat uz TV galdiņa vai paplātes. Galvenais - pārliecinieties, vai tuvumā nav viegli uzliesmojošu priekšmetu, piemēram, aizkaru.

Lai iesvētītu pavarda vietu, piesauciet klāt savu kaķi, lūdzot tā palīdzību. Pēc tam brīdi iztēlojieties, kā jūsu mazā pavarda vieta silti kvēlo, kā tā izstaro viesmīlību, burvību. Uzkaisiet akmeņiem šķipsniņu attīrošas sāls, tad atkārtojiet šos vārdus, lai svētītu savu jauno miniatūro mājas pavardu:

"Svece uguns vietā, akmeņu loks, tas ir mans pavards.

Lai burvju māksla mūs abus svētī ar siltu drošību. "

Varat turpmāk izmantot šo veidojumu ar pavarda sveci katrā nākamajā vārdošanas reizē, kad galvenā tēma saistās ar māju, ģimeni, mājdzīvniekiem.

Nepieciešams:

•   dažas izkritušas kaķa spalvas;

•   salmiņš vai žagars no jūsu burvju slotas (salmiem slotā, protams, jābūt no dabiskajām šķiedrām).

Norādījumi

Iekuriet kamīnu un lēni iemetiet kaķa spalvas un salmu no slotas liesmās. Ja izmantojat pavarda miniatūro imitāciju, tad iededziniet sarkano sveci un rūpīgi ielieciet kaķa spalvu kūstošajā vaskā, bet salmu no slotas ielokiet balto oļu lokā. Pasauciet kaķi un saudzīgi paceliet klēpī. Turiet kaķi tā, lai tam būtu ērti, atkārtojiet šos vārdus trīs reizes:

"Pie pirmējā uguns elementa, lai svētīts šis pavards.

Ar kaķa palīdzību tam papildu smalkums.

Šī burvestība sākās ar kaki un salmu no slotas,

Tā rada mieru mājā, nevienam tā nekaitē."

Paveriet rokas un ļaujiet kaķim iet prom, ja tas vēlas. Tagad jūsu māja ir svētīta ar pavarda kaķim raksturīgo mieru, omulību, burvīgumu. Ļaujiet svecei, kas simbolizē pavardu, degt vēl stundu, tad nokniebiet dakti. Ja izmantojāt kamīnu, tad lai visa malka tajā izdeg. Ievērojiet parastos kamīna kurināšanas drošības noteikumus.

Piezīme: Visus buramvārdus rakstīju vienskaitlī, bet, ja jums ir vairāki kaķi, varat darboties ar to kaķi, kurš liekas attiecīgajā brīdī visvēlīgākais.

Ūdens elements: vētras kakis

^^ Kaķis ir dabisks skaistuma iemiesojums.

^^^ Franču sakāmvārds

Britu salu folklora vēsta, ka reizēm raganas iemiesojušās kaķos vai kaķēnos, un tādos gadījumos bijis iespējams ietekmēt laika apstākļus. Īrijā īpaši bargos laika apstākļos kaķus sagrāba un pabāza zem otrādi apgāzta liela poda, līdz vētra norimās un atgriezās labs laiks (ak, nabaga kaķīši!). Par kaķa spējām pareģot laiku sakrājies daudz visnotaļ aizraujošu nostāstu. Tumši pelēki vai dūmakaini pelēki kaķi tika saukti par vētras kaķiem, jo ļaudis uzskatīja, ka mākoņi pie debesīm sabiezē tāpēc, ka vēlas krāsas ziņā līdzināties kaķu pelēkumam.

Ar kaķiem un gaidāmā laika pareģošanu saistītā folklora

Senā, daļēji aizmirstā, noslēpumainā folklora par gaidāmā laika paredzēšanu ir zināmā saistībā ar četriem pamatelementiem: zemi, gaisu, uguni un ūdeni. Šo elementu īpašības ir cēlonis dažādiem laika apstākļiem, ko šeit, šajā pasaulē, mēs izjūtam fiziski, materiāli uztveramā formā. Bet kāds gan tam sakars ar kaķiem?

Kaķis ir spējīgs sazināties ar šiem pasaules garīgajiem pamatelementiem, kas mūsu senču izpratnē bija zemes gari - rūķi, gaisa gari - fejas, uguns gari - salamandras, ūdens gari - undīnes. Pamatelementi, kas

nosaka laika apstākļus, pēc mūsu senču domām, savā veidā saprotas ar kaķiem; parasti viņu saziņa notiek vienā un tajā pašā svārstību viļņu frekvencē. Ja jūs rūpīgi vērosiet sava kaķa izturēšanos, tad sāksiet apjaust, ko pamatelementu gari stāsta jūsu mīlulim par vidi un par mainīgajiem laika apstākļiem tajā. Lūk, daži interesanti novērojumi par laika apstākļu paredzēšanas iespēju, vērojot kaķus:

•       Kad kaķis sēž ar purnu pret ziemeļaustrumiem, bet vienīgā ķermeņa daļa, kas kustas, ir aste, viņš faktiski ir kā sargkareivis, kas ziņo par vētras tuvošanos. Taču ja viņš pavērsies pret dienvidrietumiem, tā ir laba laika zīme.

•       Kaķis, kas pēkšņi sāk auļot pa māju, lēkdams pa visām mēbelēm, un it kā rotaļādamies traucas cauri visām istabām, brīdina par tuvojošos laika maiņu, kas būs diezgan dramatiska.

•      Ja negaisa laikā jūsu kaķis apsēžas istabas vidū - vietā, kur jūs to noteikti pamanīsiet, turklāt sēž pilnīgi mierīgi, itin kā nenotiktu nekas interesants, kaķis jūt, ka vētra jau grasās rimties un drīz beigsies.

•       Ja kaķis apveļas uz muguras, acīm rotaļīgi dzirkstījot, un koķeti sit asti pret zemi, viņš liek jums nojaust, ka tuvojas ūdens pirm- elements, tātad gaidāms maigs lietutiņš.

•       Folklora apgalvo, ka tāds kaķis, kurš jaukā laikā visu dienu noguļ, gaida zvaigžņotu nakti, iespējams, arī elfu un feju dejas, tāpēc gatavojieties, ka jūsu mīlulis lēkās pa māju visu nakti bez apstājas.

•      Ja rudenī kaķis apsēžas ar muguru pret uguni un ir ļoti rāms, varbūt mazliet raustās tikai astes galiņš, jau nākamajā rītā iestāsies stiprs sals.

•      Ja kaķis skraida un lēkā, it kā spēlēdamies ar neredzamu ienaidnieku, tā ir droša zīme, ka visapkārt trako pirmatnējo elementu gari. Drīz gaidāma vētra.

•       Vismīļākais teiciens man ir vecumvecais un mūsu mājās vienmēr patiesi sevi apliecinājušais: "Kaķim pakausis pret zemi, būs lietus". Kad vien es redzu, ka mani kaķi guļ ar zodu uz augšu, divdesmit četru stundu laikā pēc tam noteikti līst, bet ziemā - snieg. Interesanti, varbūt kaķi jūt gaisa spiediena maiņas?

Varavīksnes vārdi

Ak, varavīksnes! Iespējams, ka tās mūsu prātā saistās ar brīnumu tāpēc, ka nav redzamas pārāk bieži. Tur, kur es dzīvoju, Vidējos Rietumos, varavīksnes mēdz parādīties pēcpusdienā. Jā, es zinu, tas ir tāpēc, ka dienas karstumā iztvaikojušais mitrums sakrājas negaisa mākoņos, un pēc tam šur un tur nolīst lietus. Kad cauri šiem mākoņiem pēkšņi uzspīd saule… voilā\ Varavīksnes! Taču es nevēlos tās pārāk zinātniski analizēt. Daudz labprātāk es tās izbaudu tieši, kā brīnumu.

Ja pēcpusdienas debesīs parādās varavīksne, pasauciet savu kaķi un turiet viņu tā, lai tas var saredzēt varavīksni. Maigi glāstiet kaķi,

lūkojieties varavīksnē un iedomājieties kādu vēlēšanos. Tad trīs reizes atkārtojiet šos vārdus:

"Saule un lietus, un maigi vēji, Vēl vairāk ir varavīksnē, citi to nezin. Vēlies kaut ko, pirms tā pagaist spēji, Vēlme taps piepildīta jau šajā mēnesī. "

Palaidiet kaķi vaļā, lai tas iet savās gaitās. Viņš nodos jūsu vēlēšanos pirmelementiem. Ja vien jūsu vēlme nebūs egoistiska, tā noteikti piepildīsies, pirms mēness atkal būs sākotnējā fāzē.

Gars: kakis - burvis

Francijā melnu kaķi sauc par matagot, kaķi - burvi. Tā laimīgā ģimene, kuras mājās ir šāds kaķis, tiek svētīta ar veiksmi un bagātību. Kaki visnotaļ baro tikai ar vislabāko barību, to lolo un lutina visa ģimene. Pilnīgi melns kaķis gandrīz visās tautās tiek uzskatīts par "raganu kaķi", dzīvnieks ar kažoku nakts melnumā ir nakts noslēpumu simbols, burvestību nesējs. Raganu melnais kaķis bija palīgs tām gudrajām zintniecēm un prasmīgajiem zintniekiem, kas apburtajā mēness gaismā devās dziedniecisku zālīšu vākšanas gaitās. Man šķiet, vislabāk to izteica Dorīna Valiente savā grāmatā "Buršanas

ābece": "Doma par to, ka ar kaķiem saistīti okultie spēki, ir viens no spēcīgākajiem seno raganu zinšu visus laikus pārdzīvojušajiem priekšstatiem."

Bretaņā līdzīgi nostāsti vēsta par noslēpumainu "naudas kaķi", chat d'argent. Tas ir vēl viens gadījums, kad kaķis piepeši var parādīties pie jums mājās. Šāds kaķveidīgais nāk ar savu morālas dabas testu; tas cilvēkam jāiztur, jo tikai tiem, kas aicinās kaķi iekšā un labi pret to izturēsies, būs labums no naudas kaķa apciemojuma. Šie burvju kaķi var būt jebkuras sugas vai krāsas, tā ka nekad neko nevar zināt! Vēl interesanti atzīmēt, ka, pēc šiem ticējumiem - ja naudas kaķis bijis tumšas krāsas, mājā plūdis zelts, bet gaišas krāsas kaķis nesis savam saimniekam sudrabu, tomēr vienīgi tad, ja pret šiem kaķiem izturējās laipni.

Burvju kaķa vārdi

Buramvārdi piesauc matagot, burvju kaķa, garu. Tas tiek darīts ar nolūku, lai pieaugtu jūsu garīgums, paplašinātos prasmes, lai jūs varētu iemācīties veikt burvestības mierīgi un efektīvi, un tajā visā jums palīdzēs jūsu draugs kaķis. Kā sākt? Piesaucot burvju kaķa elegantās īpašības. Vai gan nebūtu jauki, ja jūs būtu svētīta vai svētīts ar kaķa viszinošajām un vērīgajām acīm, kaķa graciozitāti un veiklību, ar tā iedzimtajiem maģiskajiem talantiem? Lūk, te ir jūsu lielā izdevība.

Šīs paaugstinātās spējas gan piemitīs jums tikai kādu dienu vai divas, tad tās lēni pagaisis. Buramvārdiem nepieciešamo priekšmetu skaits nav liels, toties elegants.

Nepieciešams:

•  viena purpura krāsas svece (garīgumam);

•   piemērots svečturis;

•   sērkociņi;

•   līdzens, stabils pamats.

Norādījumi

Rituālu veiciet pilnmēness naktī. Ja nevēlaties tik ilgi gaidīt, mēģiniet rīkoties pirmdienā, lai piesaistītu lunāro enerģiju, kas piemīt šai nedēļas dienai. Aprunājieties ar savu līdzbiedru - kaķi, pastāstiet viņam, ka darbojaties tālab, lai palielinātu savu garīgumu un iegūtu dažas no burvju kaķa īpašībām. Tad aizveriet acis un iedomājieties burvju kaķi. Pēc tradīcijas matagot ir spoži melns kaķis; taču, kad es pati izmēģināju šo burvestību, manu acu priekšā parādījās pilnīgi atšķirīgs tēls.

Esiet ar atvērtu prātu, iespējas var būt dažādas. Varbūt jūs ieraudzīsiet kaķi nakts melnumā, ar mirdzošām zeltainām acīm. Bet varbūt jūs svētīs svītrains kaķis ar gudrām zaļām acīm vai balts kaķis ar spīdošām, zilām acīm. Nekad nevar zināt, ko jūs uztversiet, tāpēc vienkārši ļaujieties visiem tēliem, kas nāks jums prātā. Tiklīdz esat

koncentrējies matagot vīzijai, atveriet acis un iededziet purpura krāsas sveci. Tad norunājiet šādus buramvārdus:

"Matagot, lai tavas mirdzošās acis mani sargā, Lai kur es būtu, kaut gaisā vai jūrā. Kaut es varētu kustēties klusi kā kakis, It visās takās atrodot slēptu gudrību. Burvestība rodas iekšpusē, tur ir tas spēks, Man tikai ir jāzina, jāuzdrīkstas un jāgrib."

Ļaujiet svecei izdegt drošā vietā, tad veiciet kādu mīlestības darbu jūsu mājā esošo dzīvnieku labā. Izmantojiet savas jaunās, uzlabotās burvju spējas gudri, labestīgi.

Harismātiskais daudzkrāsainais kakis

Parastu kaķu nemaz nav.

Kolete

Lai gan it visas kaķu sugas un visu krāsu kaķi ir maģiski, daudzu tautu folklorā teikts, ka dažādās kaķu kažoka krāsas rada atšķirīgas burvju īpašības. Palūkojieties šajā sarakstā un padomājiet, kādas vēl īpašības jūs varētu pievienot šim uzskaitījumam.

Melns. Raganīgums, okultie spēki, aizsardzība, burvestību nesējs. Lielbritānijā - veiksmes zīme.

Raibs (plankumains) kā bruņurupucis. Ar sievišķīgumu saistīta maģija, jo šīs sugas gēni tālāk tiek nodoti tikai sieviešu dzimuma kaķēniem. Ar bērniem saistīta maģija, ārstniecība, gaišredzība.

Trīskrāsains (līdzīgs kalikonam). Dievietes kaķis (trīs klasiskās ka- likona krāsas ir balts, sarkanīgi oranžs, melns; krāsas asociējas ar trīskāršo dievieti: jaunavai - balts, mātei - sarkans, melnais apzīmē kroni. Kalikona kaķi nes laimi gan uz zemes, gan jūrā, un tie pasargā ģimeni un māju no ļaunuma.

Zeltains, zeltaini brūns (kā abesīnietis). Tempļa kaķis, to ciena, jo tas ir karalisks, rotaļīgs un gudrs. Šie kaķi var palīdzēt jums sasniegt gadsimtiem vecu gudrību un arī saules maģiju.

Smilškrāsas (kā siāmieši). Sākotnēji tā bija karaliska šķirne, ko audzēja tikai Siāmas tempļos, lai ģenētiski pasuga būtu pilnīgi nevainojama. Slava, panākumi, saules maģija, ilgs mūžs.

Oranži svītrains. Vīrišķās mistērijas, klasisks runcis raganas mājai. Lielākā daļa no oranži svītrotajiem kaķiem ir runči. Ir arī oranži svītrainas kaķenes, bet ļoti reti. Mūsu ģimenē pirmais kaķis bija oranži svītraina kaķene. Lai nu kā - runcis vai kaķene, vienalga, kā jūs nosauktu šo krāsu - par oranžu vai marmelādes krāsu, šie kaķi ir lieliski pavarda sargātāji, ģimenes burvības piesaukšanai tieši laikā.

Pelēki svītrains. Češīras kaķis, trakulīgs un izaicinošs, tas nes zint- niecēm un viņu ģimenēm daudz laimes, prieka un smieklu.

Dūmakaini pelēks. Svēts Freijai, laika pareģis, lietus piesaucējs, klusēšanas un noslēpumu mags.

Balts. Dziedniecība, fejas, Kaķis Sita, mēness maģija, burvestības. Amerikā labas veiksmes zīme.

Zilgansudrabains. Taizemē kādreiz ļoti izplatīta pasuga - tādus dāvināja līgavām. Kaķi ar sudrabaini zilganu nokrāsu nes laimi, mīlestību un veiksmi materiālajā ziņā.

Divkrāsains (balts ar melnu, oranžs ar baltu, pelēks ar baltu). Folklorā sacīts, ka divkrāsaini kaķi vislabāk ķer peles un ir ļoti draudzīgi. Palūkojieties uz atsevišķajām krāsām šajā sarakstā, kā tās atbilst jūsu konkrētajam divkrāsainajam kaķim.

Zīlēšana: gaišredzīgais kaķis

Laiks, kas pavadīts kopā ar kaķiem, nekad nav zemē nomests.

Meja Sartona

No ASV centrālo rajonu Ozarka plato pie mums atceļojis apburošs tautas ticējums: ja kāda meitene nav varējusi izlemt - pieņemt vai atraidīt bildinājumu, viņai bija "jāpaļaujas uz kaķi". Jaunavai vajadzēja uzlasīt no grīdas trīs izkritušas mājas kaķa spalviņas, tad jāieloka tās papīra gabaliņā. Trīs reizes pārlokot papīru, tas kopā ar kaķa spalvām jāieliek aploksnē un jāatstāj aploksne uz nakti zem

sliekšņa. No rīta, uzmanīgi atlokot papīru, trīs kaķa spalvas būs sakārtojušās vai nu Y formā, kas nozīmē "jā", vai arī N formā, kas nozīmē

"Paļauties uz kaki" burvestība

Šāda veida seni ticējumi uz mani vienmēr atstāj lielu iespaidu. Iztēle man iesaka šo to aizņemties no vecā un pievienot mazliet mūsdienīgas maģijas. Ja jūs, teiksim, apsverat jautājumu, vai pieteikties uz kādu augstāku amatu. Vai arī - iet vai neiet uz "aklo randiņu", ko jums noorganizējuši draugi. Ļaut vai neļaut draugam, ar kuru esat sastrīdējušies, mēģināt vēlreiz salabt. Un vai tā pretīgā kolēģe tiešām dzen jums aiz muguras kādas intrigas, bet varbūt tomēr ne. Vai tavs mīļotais ir tev uzticīgs? Pamēģiniet uzticēt šos jautājumus kaķim, redzēsim, kas notiks.

Nepieciešams:

•   trīs izkritušas kaķa spalviņas;

•   viena papīra lapa vēstules lielumā;

•   viena tīra aploksne;

•   tintes pildspalva.

Norādījumi

Ar tinti uzrakstiet uz papīra šādus vārdus:

"Man ir kāds jautājums, pietiks ar "jā" vai "nē", Atbildēt palīdzēs kakis un ticējums. Trīs kaka spalvas, trīs reizes locījums papīrā. Palūkosimies, kā būs paļauties uz kaki."

Kad vārdi uzrakstīti, trīs reizes nolasiet tos skaļi. Tad uzmanīgi paņemiet trīs jūsu mīlulim izkritušās spalviņas un ielieciet tās aprakstītajā lapiņā. Trīs reizes pārlokiet lapu un uzmanīgi ievietojiet to aploksnē. Uzlieciet aploksni uz sava mākslīgā pavarda vai parastās maģiskā altāra vietas, atstājiet uz nakti.

Rituālu noslēdziet ar vecumveco sakāmo:

"Pie visiem trīsreiz trijiem spēkiem: Kā es to vēlos, lai tā notiek."

No rīta lēni atveriet salocīto papīra lapu un aplūkojiet, kādu formu izveidojušas trīs spalvas.

Kaka ķepas zīlējums Taro kārtīs

Nesen uzgāju kādu aizraujoši tiešu Taro kāršu izklājuma veidu. Kaķa ķepas izklājums ir maldinoši vienkāršs. Tikai piecas kārtis: viena zīmīgā kārts, kas simbolizē pašu jautātāju, tad viena kārts pagātnei, viena — tagadnei, viena - nākotnei un viena - gala iznākumam.

Ja jūs nekad neesat zilējis kārtis, izmantojot par galveno kārti to, kas apzīmē jūs pašu, tad jums vajadzētu pamēģināt šo veidu. Zīmīgā kārts parasti ir "bilde" — kalps, dāma, kungs, Taro kārtis ir ari tā sauktā pāža kārts. Šī zīmīgā kārts zīlēšanā apzīmē attiecīgā cilvēka fiziskās īpašības un/vai personīgās iezīmes.

Izvēlieties no Taro kāršu bilžu rindas to kārti, kas ir jums vislīdzīgākā. Piemēram, ja esat sieviete, meklējiet starp pāžiem vai dāmām. Ja esat vīrietis, izvēlieties no kalpiem vai kungiem. To, kura no kārtīm tīri fiziski līdzinās jums visvairāk. Pēc tam varat padomāt arī par mastu nozīmēm un par to, kā tās atbilst četriem galvenajiem (pamata) personības iedalījumu tipiem.

Dāmas, uzdodiet sev šādus jautājumus: vai esat zemes māmiņa, dabas mīļotāja, mājas kopēja, barotāja, vai esat praktiska un vai jums patīk veidot skaistas lietas. Tad esat saistīta ar zvaigžņu/kāravu mastu. Ja esat vairāk noskaņota uz filosofiju, izglītota, ja vislabāk jūtaties vienatnē, tad esat saistīta ar gaisa zīmi, zobenu/krustu dāmu. Tām sievietēm, kas ir kaislīgas un ugunīgi temperamentīgas, bet ari karjeras sievietes, kas spējīgas būt reizē labas mātes, ir saistība ar zižļu/ pīķu mastu. Ja esat intuitīva, noslēpumaina, emocionāla būtne, tad piederat pie kausu/ercenu masta dāmām.

Ja esat jauna sieviete, meklējiet sevi starp pāžiem. Tiem ir līdzīgas nozīmes kā attiecīgo mastu dāmām, tikai personības iezīmes nav tik spēcīgi izteiktas. Pāži ir maigākas dāmu kāršu variācijas. Turklāt tie parasti simbolizē arī mācekļus - cilvēkus, kas tikai apgūst maģijas mākslu.

Vīriešiem, kas ir jaunāki par trīsdesmit pieciem gadiem, jāmeklē sevi starp kalpiem, vecākie ir kungi. Kungi ir nobrieduši, ir jau labu laiku strādājuši amatā; tā nu pameklējiet, kuram rakstura tipam jūs vairāk atbilstat. Ja esat sportiska tipa un norūdījies, ja jums tīk vienkāršas izpriecas, arī mājas dzīve un darbošanās ar rokām, tad jūsu masts būs zvaigznes/kāravi. Tādam intelektuālim, kam viss ir vai nu melns, vai balts, arī tādam drosmīga karavīra tipam, kurš par vissvarīgāko uzskata godīgumu un taisnīgumu, piemērotākais masts ir zobeni/krusti. Romantiskam un jūtīgam vīrietim, kurš mīl līdz sirds dziļumiem un dievina bērnus, kam pievilcīgas liekas maģiskās nodarbes, piemērotākais būs kausu/ercenu masts. Visbeidzot -

skolotāja tipam, harismātiskam, enerģiskam, tādam, kam viss labi padodas — gan karjera, gan laulība, bērnu audzināšana un sabiedriskā dzīve, būs piemērots zižļu/pīķu masts.

Kad esat izvēlējies sev tuvāko zīmīgo kārti, novietojiet to galda vidū. Tagad šī kārts simbolizē jūs kā zīlēšanas objektu. (Tātad, ja jūs zīlējat kādam citam, lieciet šim cilvēkam izvēlēties savai personībai atbilstošu kārti.)

Labi sajauciet Taro kārtis. Pasauciet savu kaķi un pastiepiet kavu uz viņa pusi. Ļaujiet kaķim labi apostīt kārtis, cerams, kaķis svētīs jūsu zīlējumu, paberzējoties gar kāršu kavu. Mani kaķi gluži vai dievina kārtis, varbūt tas tāpēc, ka tur uzkrājusies daudzu gadu darbošanās psihiskā enerģija. Nebrīnieties, ja kaķim ienāks prātā zīlēšanas vidū uzgulties galdam. Galu galā, jūs pats kaķi pasaucāt.

Kad zīmīgā kārts nolikta uz galda, izdaliet no kavas vēl četras kārtis, liekot tās no kreisās puses uz labo, visapkārt zīmīgajai kārtij. Pirmajā pozīcijā esošā kārts norāda, kāds notikums vai persona ir ietekmējusi jūsu pagātni. Otrā kārts apzīmē tagadni un tos spēkus, par kuriem jums jāzina, ka tie darbojas. Trešā kārts rāda nākotni, veidu, kādā pagātne un tagadne darbojas kopā, lai veidotu šo nākotni. Ceturtā ir gala iznākuma kārts. Tā ir visu darbīgo enerģiju kopsaucējs, kas jūsu dzīvē var būt pozitīvs vai negatīvs. Ja izrādās, ka šī kārts ir negatīva, izpētiet vēlreiz trīs iepriekšējās kārtis, visas kombinācijas.

Atcerieties: lai ko izklājums jums vēstītu, nedz notikumi, nedz situācijas nav negrozāmas. Es mēdzu par tiem domāt kā par ceļrāžiem. Jūs

varat ignorēt ceļa zīmes, bet varat arī vērīgi tām sekot un izvēlēties vajadzīgos pagriezienus.

Ja mūsu apburtie kaķi redzēs, ka esam uzticami partneri, tie mums sniegs telepātisku palīdzību, lai mēs spētu paši atraisīt savas paredzēšanas spējas. Tāpēc iepazīstiet sava kaķveidīgā drauga gaišredzības spējas un priecājieties par tā dievišķajām dotībām; varu derēt, ka kaķis spēj jums krietni daudz iemācīt.

TREŠĀ NODALA KAĶU MAĢIJA, SVEČU BURAMVĀRDI UN ASTROLOĢIJA

No visām dzīvnieku maģijas formām viena no pateicīgākajām ir darbs ar kaķiem.

Skots Kaningems. "Mājas maģija"

nodaļu sāku rakstīt ļoti labvēlīgā brīdī: tā mēneša otrais piln- vJvJ mēness laiks sakrita ar lielā sabata priekšvakaru. Vai gan var būt labāka izdevība "ielauzties" kaķu maģijā, sveču vārdošanā un kaķu astroloģijā kā šādā otrā pilnmēness naktī (ko angliski sauc par blue moon — tas nozīmē reizē "skumjo" un "zilo" mēnesi)?

Apburtais kaķis darbojas kā mājas maģiskais barometrs. Savas mājas vispārējo noskaņu un smalkākās vibrācijas jūs varat precīzi sajust, ja vien cītīgi pievēršat uzmanību mājas kaķa uzvedībai. Kaķis, kas apmierināts visu laiku guļ un, šķiet, karaliski un laimīgi valda gan pār apkārtni, gan saimniekiem, tādējādi parāda, ka mājās viss ir tieši tā, kā tam jābūt. Kaķis, kas bez jebkāda iemesla skaļi ņaud, ir niķīgs, šņāc pie katra stūra, ir nemierīgs, rāda, ka ģimenei ir kādas neatrisinātas problēmas. Ja šis beidzamais apraksts jums liekas pat pārāk līdzīgs jūsu kaķa uzvedībai, tad pienācis laiks veikt attīrīšanās rituālu, kas pie viena jāpastiprina ar nelielu aizsardzības burvestību.

Attīrīšanas un aizsardzības rituāls

Ar kaķiem saistītajam rituālam ir divas daļas. Pirmā vārdošana attīra māju, un otrie buramvārdi aizsargā šo attīrīšanos no visa ļaunā. Vislabākais laiks pilna rituāla veikšanai ir dilstoša mēness fāze. Ja darbojaties šīs fāzes laikā, tiek bloķētas visas atlikušās negatīvās vibrācijas. Ja jums šķiet, ka nedrīkstat gaidīt līdz dilstošam mēnesim, tad rīkojieties sestdienā, saulrieta laikā, lai piesaistītu Saturna aizsargājošo enerģiju un arī visu to "noslēdzošo" enerģiju, kas gluži dabiski virmo gaisā nedēļas nogalē. Piedevām, ja darbojaties saulrieta laikā, jūs piesaistīsiet vēl vairāk "beigu" enerģijas šim rituālam.

Attīrīšanās uzlējums: recepte

Nepieciešams:

•   2 tases ūdens;

•   stikla vai keramikas bļoda, kurā sajaukt sastāvdaļas;

•   3 jūsu kaķim izkritušas spalviņas;

•    1 karote jūras sāls (var izmantot ari parasto sāli);

•   3 pilieni ceriņu smaržeļļas (varat izmantot arī citu eļļu, ja parasti lietojat to attīrīšanai: izmēģiniet apelsīnu, citronu vai lavandas eļļu).

Norādījumi

Ielejiet ūdeni bļodā. Pievienojiet trīs kaķa spalvas, sāli un smarž- eļļu. Labi samaisiet ar rādītājpirkstu (labroči - ar labās rokas, kreiļi - ar tās rokas pirkstu, ar kuru roku raksta). Paceliet smaržīgā ūdens

bļodu sev priekša izstieptās rokās, tad trīs reizes atkārtojiet šādus vārdus:

"Lūk, šis burvju dziras trauks, kur eļļa, sāls un ūdens!

Nu es to svētu ar mīlu, kakisku burvību, smiekliem.

Ejot ap māju, šo ūdeni smaržīgo smidzināšu,

Viss ļaunais lai bēg, un noteikti iestāsies miers. "

Tagad aiznesiet trauku uz to mājas telpu, kur uzturaties visbiežāk. Iemērciet pirkstus šķidrumā un izšļakstiet pa lāsei visos četros telpas kaktos. Uzvelciet ar pirkstu zvaigznes uz katras palodzes un uz katrām durvīm apmēram pa vidu. Ja telpā ir spogulis, uzvelciet arī uz tā mazu zvaigznīti. Ja starp istabām ir arkas bez durvīm, uzvelciet zvaigzni arkas augšmalā uz sienas. Ūdenim nožūstot, zvaigznes vairs nebūs redzamas, taču enerģija paliks. Ticiet savai burvestībai un tam, ka tā ir paliekoša.

Izstaigājiet šādi visas mājas istabas. Ja kaķis vēlas jums sekot, vēl jo labāk. Varbūt kakis vienkārši sēdēs maliņā un visu vēros. Bet noteikti apstaigājiet visas telpas (arī vannas istabu, pagrabu, garāžu), zīmējiet zvaigznes uz katrām durvīm, katras palodzes, katra spoguļa. Ja vēl palicis pāri smaržīgais sālsūdens, izlejiet to uz sliekšņa, kur staigājat visbiežāk. Dodieties atpakaļ uz sava mājokļa centru un iztēlojieties, kā visa māja spīd un laistās burvestības gaismā. (Aizveriet acis, ja tas palīdz iztēloties.) Iedomājieties, kā visa māja izgaismojas tīrā, dzīvīgā un veselīga enerģijas plūsmā. Gaisma nāk no ēkas pamatiem un plūst augšup līdz pat jumtam. Tad atveriet acis un skaļi paziņojiet:

"Šī burvestība nu vijas no spārēm līdz pamatiem,

Lai notiek, kā teikts, un lai nevienam no tā nav ļaunāk."

Tagad jūsu māja ir pilnīgi tīra. Mēs varam pāriet pie rituāla aizsardzības daļas. >

Aizsardzība: Raganas kaka vāze

Raganas vāzes pagatavošana ir sena un pārbaudīta burvestība. Vāze iesūc sevī jebkuras negatīvās enerģijas formas, kas varētu klejot apkārt pa māju. Mēs tai vēl piešķirsim mūsdienīgu nokrāsu, izmantojot stikla lodītes. Stikla lodītes atspoguļo cita citu, tādējādi liekot vāzē notvertajai negatīvajai enerģijai izkliedēties, bet pēc tam to var sagūstīt. Stikla lodīšu tumšā krāsa neļauj sliktajiem spēkiem izkļūt no vāzes. Pēc kāda laiciņa šī enerģija izsīks, kļūs aizvien vājāka, līdz beidzot izzudīs bez jebkādām ļaunām sekām. Mazliet baisi, vai ne? Šāda veida aizsargājošā vāze palīdzēs jums ļoti ilgi.

Šai rituāla daļai jums vajadzēs iegādāties dažas īpašas lietas. Mēģiniet sameklēt stikla lodītes kādā amatnieku mākslas veikalā. Stikla lodītes ar līdzenu pamatnīti apakšdaļā ir ļoti iecienītas kā rotājumi kāzās vai floristikas veidojumiem. Kas attiecas uz kaķa ūsu, tad izmantojiet to tikai tad, ja atrodat izkritušu ūsu. Ja ne, darbojieties ar kaķa

spalvu. Nekādos apstākļos nemēģiniet izraut kaķim ūsu, tas ir sāpīgi! Piedevām, buramvārdi vērsīsies pret vārdotāju, ja jūs nodarīsiet pāri dzīvniekam, lai iegūtu kādu viruma sastāvdaļu. Atcerieties maģijas un burvestību pamatnoteikumu - nevienam nenodarīt pāri!

Nepieciešams:

•   neliels, tukšs caurspīdīga stikla trauks ar vāciņu;

•   Pāris saujas stikla lodīšu vai puslodīšu melnā vai tumši sarkanā krāsā (ja nevarat atrast šīs krāsas, noderēs jebkura tumša krāsa);

•   bazilika lapiņa - aizsardzībai;

•   kaķumētras lapiņa kaķu burvestībai;

•  papildu maģijai viena lapa no ozola vai bērza, vai arī dažas priežu skujas;

•  dažas kaķim izkritušas spalvas vai kaķa ūsa (tikai dabīgi izkritušas spalvas vai ūsas);

•   viens salmiņš vai zariņš no jūsu slotas - parastas vai maģiskas; tas tāpēc, lai piesaistītu burvestību jūsu mājām;

•   melns, ar ūdeni nenomazgājams marķieris (krāsas zīmulis).

Norādījumi

Lai pagatavotu Raganas kaķa vāzi, sāciet ar tīru, tukšu caurspīdīga stikla trauku, kam ir uzskrūvējams vāciņš. Ieberiet tajā stikla lodītes apmēram līdz trauka vidum. Tad pievienojiet visas augu valsts sastāvdaļas, kaķa spalvas vai ūsu un slotas salmu. Pēc tam piepildiet trauku līdz augšai ar atlikušajām lodītēm. Ar marķieri uzzīmējiet vienkāršu,

neapvērstu pentagrammu, kuras iekšpusē uzzīmējiet kaķa siluetu. Ja jums ar zīmēšanu iet grūti, uzzīmējiet vienkārši divus aplīšus vienu virs otra, pirmajam piezīmējiet ausu trīsstūrus, apakšējam - asti. Iekrāsojiet melnu visu kaķa siluetu, lai tas būtu uzreiz pamanāms. Mēs jau necenšamies radīt mākslas darbu, mums nepieciešams tikai ārējais veidols.

Kad kaķis uzzīmēts, piesauciet sev klāt jūsu mājas kaķi un iedodiet viņam apostīt trauka vāciņu. Klusi lūdziet, lai kaķis aizdod jums savu enerģiju un lai jūs varētu veikt šo aizsardzības burvestību. Kad kaķis ir apošņājis vāciņu, cieši uzskrūvējiet to traukam. Saņemiet trauku abās rokās, ieliekot šajā darbībā savu domu spēku. Trīs reizes noskaitiet šādus vārdus:

"Tumšas stikla lodītes, spalvas, ūsas, lapiņas,

Dzirdiet, es jūs aizsardzībai noburu.

Gan dienu, gan nakti jums jāuzsūc dusmas un ļaunums,

Viss, kas tiks sagūstīts, ātri izgaisīs.

Ar laiku šī Raganas vāze kļūs stiprāka,

Bet mājā pieaugs miers un harmonija. "

Tad nolieciet Raganas vāzi vistālākajā stūrī tajā telpā, kur uzturaties visbiežāk, piemēram, dzīvojamajā istabā. Lai tā tur paliek un mierīgi dara savu darāmo.

Sveču buramvārdi un kaķi

Tieši acīs slēpjas to burvestība. Arturs Saimonss

Pirmelementu līmenī sveču burvestības darbojas krāsas spēka un uguns spēka laukos. Bieži vien burvestību praktiķi piemirst, ka uguns pašos pamatos ir brīnumainas transformācijas garīgais princips. Kad cilvēks iededz buramvārdu sveci, tā nav iedegta tikai ārēja efekta dēļ. Buramvārdu svece patiešām izstaro enerģiju, izplatot pasaulē arī cilvēka izteikto vēlēšanos, kamēr vien svece deg. Tā kā visas maģiskās darbības notiek ar vēlmi izmainīt kādu situāciju vai kādas norises rezultātu, tad buramvārdu un sveces apvienojums rada spēcīgu maģisku iedarbību. Ja šādiem buramvārdiem pievieno vēl kaķu burvju spējas, tad faktiski tiek radīta dubulta uguns enerģijas deva.

Atcerieties, kaķi ir radības, kas cieši saistītas ar uguni kā pirmelementu. Bieži vien esmu domājusi par saviem kaķiem kā par saules spēka nesējiem. Lai nu kā, visapmierinātāki kaķi šķiet brīžos, kad visu pēcpusdienu guļ saulītē. Tiklīdz kaķi pamostas un ar baudu izstaipās, tie jau ir mundri un gatavi itin visam, kas tos šajā pasaulē varētu gaidīt.

Ja darbosieties kopā ar savu līdzbiedru — kaķi, tad, lūdzu, ievērojiet dažus veselā saprāta diktētus noteikumus. Ja jūsu kaķis ir tik ziņkārīgs, ka nespēj mierīgi nolūkoties uz aizdegtu sveci, jums var

rasties grūtības. Ja mājās dzīvo kaķi, jums jābūt īpaši uzmanīgiem, dedzinot buramās sveces. Nepieciešamības gadījumā uzlieciet svecei stikla kupolu no vējluktura, lai pasargātu sava drauga kažoku. Izmantojiet sveces, kas deg stikla podiņos, tad ap liesmu būs kāda barjera, lai ziņkārīgā radījuma ūsas netiktu tai klāt. Vai arī dariet kā es. Es ievietoju degošu buramo sveci lielā čuguna katlā. (Var noderēt arī vecs, dziļš vārāmais pods.) Tādējādi kaķis nevar tikt pie sveces, bet, pat ja tā apgāztos, karstais vasks un liesma neizkļūtu ārpus ugunsdrošās zonas.

Paskaidrojumi par svecēm kakiskās maģijas rituālos

Gandrīz katrā grāmatā par maģisko vārdošanu ir īsi uzskaitītas krāsas saistībā ar svecēm to lietošanu rituālos. Man turklāt gribētos jums atgādināt, ka jāpaļaujas uz savu iekšējo balsi un jau izstrādātajām personīgajām tradīcijām. Dažādiem cilvēkiem var būt ļoti specifiska simbolika attiecībā uz krāsām. Ja jūsu krāsu izjūta ir pretrunā ar šeit uzskaitītajām īpašībām, tad klausiet veselajam saprātam un dariet tā, kā jums pašiem liekas labāk.

Vēl viens kaķu burvestību aspekts ir tas, ka jūs varat dedzināt sveces, kas pēc krāsas atgādina jūsu kaķa spalvu. Tas savieno jūsu konkrētā kaķa enerģiju ar sveces dedzināšanas rituālu. Atskatoties atpakaļ iepriekšējā nodaļā, jūs redzēsiet, ka tur īsi aprakstītas krāsas un to maģiskās īpašības. Palūkojieties, vai nevarat izmantot šo informāciju buramvārdos, kas minēti šajā grāmatā, vai papildināt ar to

pašu radītos maģiskos rituālus. Jūs varat iegrebt īpaši savam kaķim veltītajā svecē sava mīluļa vārdu, varat iespiest dažas kaķim izkritušas spalviņas siltajā vaskā. Iespējas ir neierobežotas.

Visvairāk spēka maģija gūst no tā, ka ir individuāla, dziļi personīga. Svarīgi to atcerēties. Tā nu bez īpašiem paskaidrojumiem sniegšu sveču krāsu sarakstu kopā ar to lietojuma veidiem.

Melna. Iznīcina visu negatīvo. Šī krāsa sveču buramvārdos slavena ar to, ka tā var noņemt lāstus un manipulējošas maģijas ietekmi. Melnas sveces absorbē sliktās vibrācijas. Melnas sveces gaismā var piesaukt burvju kaķa matagot garu vai dievieti Bastetu ar kaķa galvu. Šī ir klasiska krāsa arī vecajai, gudrajai dievietei ar kroni galvā.

Zila. Miers, dziedināšana, ūdens kā pirmelements, cerība, rim- tums.

Brūna. Visu mājdzīvnieku burvestības, pamatīgums, iecentrē- šanās, pavards, mājas.

Zeltaina. Saules dievība, skandināvu dieve Freija, bagātība, slava, panākumi, visas ar sauli saistītās burvestības.

Zaļa. Dabas spēki, zeme kā pirmelements, veselība, augu valsts maģija, dievietes Bastetas izsaukšana, auglība un vairošanās, zaļais vīriņš.

Pelēka. Ilūzijas, neitralitāte, ar laika apstākļiem saistītas burvestības, vētras kakis.

Oranža. Enerģija un vitalitāte, pavarda rituāli, oranži svītrainais pavarda kaķis, ražas laiks, veiksme.

Sārti rozā. Maiga mīlestība, ar bērniem saistīti rituāli, romantiska mīla, draudzība, pieķeršanās.

Purpurkrāsa. Garīgums, telepātiskas spējas, aizsardzība, mistika.

Sarkana. Kaisle un mīla, dieviete—māte, uguns kā pirmelements, ēģiptiešu dieviete Sehmeta ar lauvas galvu, drosme, spēks.

Sudrabota. Visas Mēness dievības, dievietes Diāna un Arādija, visi ar pilnmēnesi saistītie rituāli. Sudrabu izmantojiet arī tad, kad gribat atklāt ko apslēptu.

Balta. Mēness maģija, miers, jaunavīgā dieviete, kaķe Sita (feju kaķis); turklāt balta krāsa der visiem nolūkiem. Ja šaubāties par krāsas izvēli, dedziniet baltu sveci.

Dzeltena. Zināšanas un sazināšanās, gaiss kā pirmelements, laime, radošās spējas, draudzība.

Visu Svēto dienas kaķis: jauni sveču rituāli

Ir Helovīns, ir Helovīns!

Un mēness pilns un spožs,

Kad redzēt varam to, ko citās naktīs neredz.

Džeks Prelatskis

Rudens mēnešos vietējie veikali izliek uz letes visus Helovīna svētku atribūtus. Šajā gadalaikā dodieties meklēt sveces, kas izlietas kaķa formā. Šādas mūsdienīgas kaķa formas sveces var noderēt visos

ar kaķiem saistītajos rituālos arī citos gadalaikos. Jā, daudzas no šīm svecēm ir tīrais kičs. Taču parasti tās nav dārgas, un, vienalga, cik jo- kains ir to izskats, jūs varat šīs sveces izmantot ar kaķiem saistītajos rituālos, kaķu burvestībās. Iespējams, ka jums oktobra beigās patiešām uznāks attiecīgs noskaņojums, lai pēdējā šā mēneša naktī veiktu īpašu vārdošanas rituālu. Kādēļ gan neizmantot visu to mistisko, pārpasaulīgo enerģiju, kas lidinās gaisā Visu Svēto naktī? Lai šī Samheina nakts kļūst raganīga, uzburiet nelielu izklaidi sev un saviem kaķveidīgajiem draugiem.

Helovīna - Samheina nakts burvju vārdi

Mūsdienās vairums burvestību praktizētāju tic, ka mūsu kaķi gan spēj, gan grib svētīt jebkurus pozitīvus buramvārdus. Kā jau zinām, ir vienalga, kādas šķirnes vai krāsas kaķis jums ir, - ja jūs pieklājīgi palūgsiet, parasti kaķim patiks piedalīties rituālā. Samheina nakts rituāls domāts tam, lai vairotu jūsu personīgo laimi un aizsargātu jūs. Tad nu tāpēc, ka ķeltu Jaungads sākas 31. oktobra saulrieta laikā, sāciet šo gadu ar burvestību un lūdziet palīdzību savam burvju kakim.

Nepieciešams:

•   dekoratīvā svece kaķa formā;

•   ugunsdroša tase vai paplāte, uz kuras nolikt sveci (skaidrs, ka tā radīs veselu parafīna jūru, esiet gatavi!).

Norādījumi

Pārliecinieties, ka jūsu kaķis nevar piekļūt svecei. Tieši pēc saules rieta, kad patiešām sākas ķeltu Jaunais gads - Samheins, pieaiciniet savu kaķi un paņemiet to klēpi. Kad esat gatavi, aizdedziet sveci un atkārtojiet šādu vārdojumu trīs reizes:

"Sajā apburtajā rudens naktī, gadam aizejot, Piesaucu veiksmi un drošību, kas būs ilga. Pie Samheina nakts un burvju kaka spēka — Lai svētīti mēs abi, lai ļaunais vēršas atpakaļ!"

Tad ļaujiet kaķim iet savās gaitās un beidziet vārdojumu ar tādām rindām:

"Mans draugs kakis un es te strādājām kopā,

Lai notiek, kā mēs vēlamies, lai nevienam neceļas ļaunums. "

Visu laiku uzraugiet savu mūsdienīgo sveci. Lai tā pati izdeg drošā vietā. Pasakiet paldies kaķim, iedodot tam kādu gardumu. Tad varat doties priecāties par Visu Svēto nakti. Lai jums priecīga Samheina nakts!

Kaķu zodiaka zīmes

Debesu dotā zīme rāda man manu nākotni.

Sokrāts

Vai gribat uzzināt ko vairāk par savu burvju kaķi? Vai zināt, kurā mēnesī kaķis dzimis, kāda ir tā zodiaka zīme? Sākumā doma par kaķu horoskopiem man likās smieklīga, bet tikai līdz brīdim, kad sāku šo tematu pētīt. Tā mani aizrāva. Kurš gan vēl, ja ne tik neatkarīgs radījums kā kaķis var sekot savai zvaigznei? Vēl pārsteidzošāk man likās tas, ka es iepriekš nezināju gandrīz neko par astroloģiju, sapratu tikai pašu vienkāršāko informāciju. (Jā, zinu, zintniece, kas nepārzina astroloģiju, ir kauna lieta.) Tātad, ja jau es biju spējīga novērtēt šīs zināšanas, tad to spēsiet arī jūs. Pamēģiniet, tas ir aizraujoši. Un abiem maniem kaķiem to zodiaka zīmes derēja kā uzlietas. Kas to būtu varējis domāt?!

Auns (21. marts - 19. aprīlis)

Auna zīmes kaķis vislabāk jūtas brīvā dabā, viņš ir valdonīga personība. Šie kaķi mīl risku, ir dumpinieki, tiem ir daudz enerģijas, viņiem patīk pa jokam kauties un cīnīties. Auna zīmes kaķi ir vislabākie šķūņu sargi. Tur viņi var darīt, ko grib, tur viņiem ir liela teritorija, kurā izrādīt savu varaskāri, rāpties it visur, lai notērētu enerģijas pārpalikumu. Kaķi pret saviem cilvēku sugas līdzbiedriem ir samērā skarbi. Auna zīmē dzimušie ienīst veterinārus, runā, ka tie saskrāpējot

ārstus. Gan runči, gan kaķenes mīl bīstamus piedzīvojumus, ir pašpie- tiekami. Runči var būt lieli "brunču mednieki", bieži aizklīst visai tālu, toties kaķenes ir īstas koķetes, lai gan vairāk turas pie mājas. Šiem kaķiem ir paradums negaidīti pazust un atkal uzrasties. Pats galvenais: šiem kaķiem viņu brīvība ir pirmajā vietā.

Vērsis (20. aprīlis - 20. maijs)

Vērša zīmē dzimušie kaķi ir mierīgi un miermīlīgi. Dažreiz tie

vairās no svešiniekiem, taču bērnus dievina. Šiem kakiem tīk nosnausties ērtās vietiņās; tie labprāt iepriecina cilvēku, kā nu prot, viņiem tīkama ierastā rutīna, pārmaiņas šiem kaķiem nepatīk. Vērša zīmes kaķi ir īsti mājās tupētāji, viņiem ir maiga balss. Neviena cita horoskopa zīme nav tik uzticama un tik ļoti neizrāda savu lielo pieķeršanos saimniekam kā Vērša zīmē dzimis un labos apstākļos dzīvojošs kaķis. Vistiešākais ceļš uz Vērša zīmes sirdi iet caur vēderu. Parasti šie kaķi ir miesās pilnīgi, tiem ir laba apetīte, tāpēc vēlams mazliet ierobežot viņu ēšanas priekus. Šie kaķi parasti izvēlas sev kādu iemīļotu vietu - iespējams, ka tas ir arī jūsu ērtākais krēsls - un tur tie arī katru mīļu bridi cenšas ieritināties. (Vēlu jums sekmes centienos atgūt attiecīgo krēslu.) Kad Vērša zīmes kaķis ir apmierināts, tas skali un ar baudu murrā. >

Dvīņi (21. maijs — 21. jūnijs)

Dvīņu zīmē dzimuši kaķi ir ziņkārīgi, moži, ļoti sabiedriski, tiem patiešām patīk, ja ar viņiem runā. Viņi prasa, lai tiem pievērš uzma

nību! Šis kaķis ir lielisks biedrs cilvēkiem, kam sirdī mūžīga jaunība, un Dvīņu kaķi paši visu mūžu ir un paliek līdzīgi kaķēniem. Dvīņu kaķiem patīk jautrība, tie ir aktīvi, atrodas nepārtrauktā kustībā. Vienmēr tie meklēs jaunus un jaunus piedzīvojumus. Šie kaķi ir skaļi, vokālais repertuārs tiem ļoti plašs. Dvīņu zīmes kaķiem patīk sameklēt labas paslēptuves, tie ir ļoti gudri, viltīgi. Savā īpašajā slēptuvē tie arī labprāt ilgāk izbauda mieru un kārtīgi nosnaužas. Bet pamodušies atkal ir enerģijas pilni un atrod visdažādākās nodarbes

un izklaides. Dvīņu zīmes kaki nemīl uzskatāmi demonstrēt savas } >

jūtas, bet gan atrod veidus, kā smalki un nemanāmi parādīt savu pieķeršanos. Tipisks Dvīņu kaķa "žests" ir trīšanās cilvēkam gar kājām, turp un atpakaļ, kamēr cilvēks ejot gandrīz vai klūp. Dvīņu kaķiem patīk, ja cilvēkam tā jāuzmanās.

Vēzis (22. jūnijs - 22. jūlijs)

Vēža zīmes kaķis ir ļoti mīlīgs, un tam patīk, ja tas arī tiek ļoti mīlēts. Šis kaķis ir no tiem, kam tīk iepazīties ar svešiem cilvēkiem un uzmundrināt cilvēciskās būtnes. Reizēm šis kaķis ir nevīža - jūs varat pēkšņi ieraudzīt viņu guļam tieši uz tīrās veļas kaudzes, taču Vēža zīmes kaķi ir ļoti mīļi, viņi ir arī labi vecāki. Patiesībā jums nekad nevajadzētu novērtēt par zemu šo kaķu vēlmi laist pasaulē atkal un atkal jaunus kaķēnu metienus, jo kaķenes ir ļoti auglīgas. Tāpēc, ja nevēlaties pārplūdināt māju ar kaķiem, domājiet par sterilizāciju. Ja Vēža zīmes kaķim liegta iespēja būt vesela kaķēnu bara ielenkumā, šis kaķis adoptēs kādu mazuļu aizstājēju - mazu sunīti, trusīti vai pat

plīša rotaļlietu. Vēža zīmes kaķi labprāt demonstratīvi izrāda savu pieķeršanos saimnieka ģimenei. Tiem patīk, ja tos glauda, kasa aiz auss. Šiem kaķiem tīk fizisks kontakts, viņus var nēsāt apkārt klēpī, runāt ar tiem.

Lauva (23. jūlijs - 22. augusts)

Lauvas zīmē dzimušais kaķis ir lepns, gudrs, godkārīgs un prot skaļi izpausties; tāds kaķu "šovmeņa" tips. Viņš varētu teikt žurnālistiem: "Lūdzu nefotografēt!" Tāds kaķis var ilgi glabāt aizvainojumu, viņam nepatīk, ja mājās ierodas svešinieki. Lauvas ir kā savas pils valdnieki, gan runči, gan kaķenes. Tiem patīk tupēt visaugstākajā vietā, kur vien var nokļūt, no turienes karaliski uzraugot savu valstību. Runā, ka Lauvas zīmes kaķiem ir visskaistākais, visspīdīgākais kažoks un šķiet, tiem patīk, ja viņus ķemmē, ja var vienmēr izskatīties labi kopti. Lauvām patīk rāpties un lēkāt; ja tiem atvēl maza dārziņa miniatūros džungļus, šiem kaķiem tā ir īsta paradīze. Taču nav ne vainas arī ar mēbelēm pilnai viesistabai. Tajā šie kaķi var uzturēt savu sportisko formu un izrādīt akrobātiskās spējas, pārlecot no kušetes uz galda, pēc tam uz televizora, pēc tam - uz krēsla. Lauvām ir dabas dots talants dažādu triku rādīšanā, un tiem ļoti patīk demonstrēt savas dotības. Šie kaķi var ilgi sēdēt un apdomāt, kā efektīgāk uzrāpties pa aizkariem līdz griestiem un kā pievārēt lielo grāmatplauktu, tāpēc, ja grasāties ievest mājā Lauvas zīmē dzimušo, paturiet to prātā. Šiem kaķiem tīkas atrasties ciešā tuvumā ar saimnieku, savu pieķeršanos viņi izrādīs, atnesot jums dāvanas - kādu peli vai putniņu. Noteikti paslavējiet kaķi — viņš gaida uzslavu par šādu iejūtīgu un vērtīgu dāvanu, ko jums pasniedzis.

Jaunava (23. augusts — 22. septembris)

Jaunavas zīmē dzimušais kaķis ir ziņkārīgs, nevainojami audzināts, tam patīk ieradumi, labi sakārtota un rāma dzīve. Jaunavas vienmēr tur savu kažoku nevainojami tīru, un, ja tām liekas, ka jums tas nepieciešams, šie kaķi laizīs ari jūsu ādu. Jaunavas zīmē dzimušie var ari demonstrēt savas jūtas, bet izrādīt pieķeršanos mēdz atturīgi un piesardzīgi. Šiem kaķiem patiesībā vienalga, jūs varat visu dienu būt darbā, ja tikai pēc tam pārrodaties mājās un turat kaķa mitekli tīru un kārtīgu. Kaut gan Jaunavām piemīt mājās tupētāja īpašības, tās priecājas arī par cienīgu "izjārēšanos" pa dārzu, it īpaši, ja jūs stāvat uz sliekšņa un esat gatavs laist kaķi iekšā, kad tas būs izskraidījies. Galu galā - kārtības noteikumi jāievēro. Jaunavas zīmes kaķi ir labsirdīgi, bet tie brīdinās jūs, tiklīdz sajutis kādu neatrisinātu problēmu vai negatīvu enerģiju. Lai gan kaķis - Jaunava ir piesardzīgs mīlestības izrādīšanā, tas ir ārkārtīgi uzticīgs un gudrs, apveltīts ar lielisku intuīciju.

Svari (23. septembris - 23. oktobris)

Svaru zīmē dzimušie kaķi ir eleganti, ar skaistu stāju, tiem viegli iepazīties ar jauniem cilvēkveida paziņām, tiem tas patīk, ja vien saimnieks ir turpat klāt. Šāds kaķis ienes saimnieka dzīvē mieru un harmoniju. Būdams uzvedīgs, tas tomēr ir ar iepriekš neparedzamiem

untumiem. Kaut arī viņš ciena mierīgu ļaužu sabiedrību, tomēr pats var šad un tad aizmirst savu graciozitāti un nostrādāt kādu traku numuru vai "izgāzt podus". Svaru zīmes kaķim laikam šķiet - labākais dzīvē ir izstiepties visā garumā pāri saimniekam, kad viņš lasa vai skatās televīziju. Ja vien jūs sēžat nekustīgi, jūs esat īstais mērķis Svaru kaķa mīlestības izpausmēm. Tieši tas pats notiek, kad dodaties gulēt — kaķis gaidīt gaida, kad jūs palīdīsiet zem segas, lai varētu iekārtoties jums pie kājām. Svaru kaķiem patīk dzīve svaigā gaisā, taču iedzimtais priecīgais slinkums parasti neļauj tiem ķert putnus vai dzīties pakaļ vabolēm pa visu dārzu. Svaru zīmes kaķi apmierinās ar sēdēšanu saules apspīdētā mauriņā un rosīgās apkārtējās pasaules vērošanu.

Skorpions (24. oktobris - 21. novembris)

Kaķis — Skorpions ir drosmīgs, viņš ir galvenais visā namā. Vislaimīgākais Skorpiona zīmes kaķis ir tad, ja var būt bara vadonis. Skorpions nav no tiem, kurš dotu kaut kādas atlaides, galu galā, cilvēks esat jūs, un jums arī jāielaižas kompromisos. Skorpiona zīmē dzimušie kaķi visbiežāk interesējas par to, kas notiek virtuvē, kas tiek gatavots uz plīts. Sie kaķi apmetas uz kāda plaukta vai augsta galda un uzmanīgi vēro ēdiena gatavošanu, lai kas tas būtu. Ja kaķim - Skorpionam uzmākusies depresija, vislabāk viņu varētu uzmundrināt, noliekot pie akvārija vai zivju dīķa un ļaujot pavērot zivis. Skorpiona kaķi ik pa brītiņam izmēģinās, vai nevar kādu zivtiņu noķert, tāpēc būtu labi, ja akvārijam uzliktu vāku un zivju dīķis būtu aizaudzis ar zālēm. Sim kaķim ir pašam sava galva uz pleciem, un viņš spēj cieši

pieķerties savam saimniekam, ja vien pret viņu izturas labi. Skorpiona kaķi ļoti sargā mazus bērnus, taču tad, ja Skorpionam ir slikts noskaņojums, viņš aizsargā savu teritoriju pret visiem cilvēkiem. Kaķis var sēdēt jums līdzās kā sargsuns un jūs satraukt, līdz viņa oma atkal uzlabosies.

Strēlnieks (22. novembris — 21. decembris)

Strēlnieka zīmē dzimušie kaķi ir vieglprātīgi radījumi, kam patīk, ja cilvēki smejas. Viņi mīl jautrību, tie labprāt izrāda savas ēverģēlības, bet viņu uzmanību tikpat viegli var saistīt kas cits. Strēlnieka kaķi ātri sāk garlaikoties, tiem patīk viss jaunais, dažādi izaicinājumi. Šie kaķi mēdz nogrūst zemē dokumentu kaudzes, apgāzt glāzes, lai redzētu, kā no tām iztek ūdens, tiem patīk rāpties kokos, lēkt uz žogiem vai jebkur citur. Dzīve ir viens liels piedzīvojums, un šie kaķi ir apņēmības pilni izbaudīt to visā pilnībā. Te, lūk, ir galds, uz kura glītā kaudzītē sakrauti kaut kādi papīri — Strēlnieka zīmē dzimušam kaķim tā ir ideāla vieta, ko izpētīt un pārkārtot pa savam. Un, lai kā šie kaķi censtos, Strēlnieki nespēj būt graciozi, tomēr tie ir tik amizanti! Strēlnieki pastāvīgi iekļūst kādā ķibelē, bet parasti krīt uz kājām, turklāt ar nezūdošu humora izjūtu un pilnīgi vienaldzīgi pret to, kā saimnieki par tiem raizējas. Šie kaķi mīlēs jūs mūžam, kamēr vien jūs viņus barosiet un pārāk nedusmosieties par visiem viņu daudzajiem piedzīvojumiem un pārdzīvojumiem.

Mežāzis (22. decembris - 19. janvāris)

Mežāža zīmē dzimis kaķis izvairās no riska, ir mierīgs, līdzsvarots un pacietīgs. Lai gan nav pārāk prasīgs, šis kaķis tomēr vēlas, lai to mīl un lolo. Mežāža zīmes kaķiem patīk tīra un kārtīga māja, pretējā gadījumā viņi pārmetoši un ar vilšanos raudzīsies jums acīs. Šie kaķi uzskata pārējos - kaimiņu kaķus - par nicināmiem zemākas kārtas radījumiem, kam labāk būtu nepārkāpt Mežāža nevainojami uzkoptās māju robežas. Mežāži ļoti nopietni uztver savas attiecības ar cilvēkiem. Dažreiz tie ir izvairīgi, taču vienmēr uzticami un allaž uzrodas, kad vien jums nepieciešams viņu atbalsts. Mežāža zīmes kaķi var būt ar savām novirzēm: deviņdesmit procentu sava laika tie var izturēties karaliski, taču tad pēkšņi sagraut stabilo tēlu, sākot dzīties pakaļ pa paklāju kādam iedomātam medījumam vai arī izritinot cauri visai mājai garu auklu vai dziju. Taču šī muļķošanās ir tikai liekā tvaika nolaišana, un drīz vien Mežāža kaķis nomierinās un uzlūko jūs ar senāko nopietno, vērīgo skatienu.

Ūdensvīrs (20. janvāris - 18. februāris)

Ūdensvīra zīmē dzimušais kakis ir īsti individuāla rakstura būtne.

Šie grūti definējamie kaķi pastāvīgi ir ziņkārības mākti. Viņiem garšo ēdiens, un viņi ir neatkarīgi. Viņi nopietni uztver savu darbu - būt garastāvokļa uzlabotājiem — un viņiem patīk uzjautrināt jebkuru mājas cilvēku, kam tajā brīdī bēdīgs prāts. Kādēļ gan būt nīgram, ja cilvēks var ar interesi vērot kaķi? Turklāt Ūdensvīra kaķiem patīk uzbrukt "antikaķiskiem" ļaudīm. Vai pie jums atnācis ciemiņš, kam ne

visai patīk kaķi? Nu tad iesakiet viesim saņemties, jo Ūdensvīra kaķis ar sesto prātu sajūt šādus cilvēkus, tas noteikti ielēks attiecīgajai personai klēpī, trīsies viesim gar kājām, centīsies neuzkrītoši aizlīst aiz viņa muguras, cerot, ka reakcija uz to būs ļoti manāma. (Nesen man ienāca prātā, ka mūsu ģimenes pirmais kaķis būs bijis Ūdensvīrs. Mana māte nav nekāda kaķu mīļotāja, un mūsu vecais oranži svītrotais mēdza klusi piezagties mātei un tad ielēkt viņai klēpī tikai tāpēc, ka zināja - māte spiegs un lēks kājās. Oranžā kaķene zagās mātei nopakaļ, kad vien māte atnāca ciemos, un spiedziena pavadītu salekšanos gaidīja ik reizi. Ja kaķis kādreiz ir smējies, tad tā bija mūsu kaķene.) Šiem kaķiem ir velnišķīga melnā humora izjūta. Viņiem patīk spēlēt "sunīšus". Tie izskrien no kādas paslēptuves, rotaļīgi cērt jums ar ķepu, tad traucas prom, bet skaidri manāms, ka viņi grib, lai jūs dzītos pakaļ. Tiklīdz šie kaķi ir drošā slēptuvē, tie atkal izlec laukā un cērt ar ķepu. Tas ir lielisks laika kavēklis, kas tiem nekad neapnīk. Šie kaķi ir gudri, nepakļaujas nosacījumiem, viņiem piemīt izcila intuīcija, un tādi tie ir vienīgie pasaulē.

Zivis (19. februāris - 20. marts)

Zivju zīmē dzimušie kaķi ir mīlīgi un ļoti pieķērušies savu saimnieku ģimenēm. Šis kaķis nevar dzīvot bez mīlestības, tas ir maigs, mierīgs un kluss. Stresa brīžos Zivju zīmes kaķis kaut kur noslēpjas, bet viņam ļoti patīk būt ārpus mājas un vērot putnus. Vēl viņiem patīk skatīties televīziju. Zivju zīmes kaķiem ūdens ir ļoti mīļš, ja viņiem nav pieejams dārza baseiniņš, viņi labprāt noraugās, kā

cilvēks mazgājas vannā. Un jau pēc brīža jūs varēsiet vērot, kā kaķis, uzlēcis uz vannas malas, ķeksē ar ķepu ūdeni. Šiem kaķiem patīk izpētīt, kā no krāna pil ūdens, ari neviena nepieskatītas ūdens glāzes tiem šķiet ļoti interesantas. Zivju zīmes kaķis labi jūt savu cilvēku kaites, tas vienmēr saritināsies blakus slimam cilvēkam. (Iespējams, viņiem vienkārši vajadzīgs iemesls, lai lieku reizi nosnaustos pie kāda sāniem.) Zivju zīmes kaķis ir mājās sēdētājs un visus mājiniekus uzskata par saviem draugiem. Jā, kaķim var uznākt skumjas vai satraukums, taču to var viegli labot. Zivju zīmes kaķis domā, ka vislabākās zāles pret stresu ir miegs. Tas ir lielisks padoms, ko cilvēkam var sniegt kaķis, un šinī ziņā ir pilnīgi vienalga, kāda ir jūsu pašu horoskopa zīme.

Kaķu personības — pirmelementu iedalījumā

Ja nu jums nav ne jausmas, kurā datumā dzimis jūsu kaķis, nevajag satraukties. Tādā gadījumā palūkojieties uz šo tabulu, kurā kaķu rakstura iezīmes iedalītas četru pirmelementu kategorijās. Tas būs kas līdzīgs zīmīgās kārts izvēlei Taro kāršu komplektā, ko mēs jau aplūkojām 2. nodaļā. Pārlasiet visu par šiem četriem personību tipiem un izvēlieties to, kurš visvairāk atbilst jūsu kaķim.

Zeme. Stabilitāte, ērtības. Klēpja kaķis, rāms un mierīgs. Šis kaķis vislaimīgāk jūtas ģimenes lokā. Zemes kaķis neklīdīs nekur prom, ja laipni ļausiet viņam pastaigāt pa dārzu. Tāds kaķis sola jums, ka uzvedīsies labi, tāpēc jūs atkal izlaižat to ārā - pavārtīties pa zemi un

izlikties, ka tas dārzeņu dobēs uzglūn bitēm. Šim kaķim patīk arī ošņāties un ložņāt starp istabas augiem, tāpēc turiet tos kaķim nepieejamā vietā. Zemes kā pirmelementa kaķi ir lieliski vecāki saviem kaķēniem, tie ir līdz pēdējam uzticami.

Gaiss. Zināšanas un saziņa. Skaļi, piesardzīgi, atturīgi, taču labā garastāvoklī, gaisa zīmes kaķi var būt pat pļāpīgi. Gaisa kaķiem tīk parunāties, saņaudēties un sačukstēties ar saviem saimniekiem. Šie kaķi vislabprātāk ir vienīgie kaķi mājā. Ja viņiem jādalās mītnē ar kādu citu kaķu dzimtas pārstāvi, tie noteikti ieņems augstāku stāvokli uz hierarhijas kāpnēm. Kaķi labi spēj izrādīt mīlestību, bet tikai paši pēc sava prāta. Tomēr, ja gaidāma spēja laika vai valdošā vēja maiņa, gaisa zīmes kaķis jums to noteikti paziņos.

Uguns. Kaislīgums un rotaļīga daba. Būdami īsti enerģijas kamoli, šie kaķi ir bezbailīgi, izstaro enerģiju, viņiem patīk skraidīt pa māju un meklēt veidu, kā sacelt traci. Uguns zīmes kaķi aizstāv savu teritoriju, piemēram, iemīļoto krēslu vai "aizliegto" ēdamistabas galdu, un to viņi dara īpaši stūrgalvīgi. Lai cik reižu jūs noceltu viņus uz grīdas, tiklīdz jūs pagriezīsiet muguru, tie atkal būs iemīļotajā vietiņā, neapmierināti nolūkodamies uz jums. Uguns kaķiem liekas, ka dzīvē pusi no visiem priekiem dod tas, ka viņus dzen nost no mēbelēm, tāpēc viņi atkal un atkal rāpjas tur augšā. Šie kaķi gluži draudzīgi izturas pret cilvēkiem, par kuriem karaliski izlēmuši, ka tie atbilst viņu augstajām prasībām.

Ūdens. Ar dziļu intuīciju apveltīti, emocionāli kaķi. Pakļauti garastāvokļa svārstībām, savā ziņā nestabili, ūdens zīmes kaķi var būt

pabailīgi un kautri. Sastopoties ar viesiem, tie vai nu ar gaisā saslietu asti izies no telpas, vai ari uz kādu laiciņu paslēpsies. Kad pirmais satraukums būs rimies, tie uzmanīgi un klusi izlīdis no slēptuves un piesardzīgi apostīs viesi. Šie kaķi nav sabiedriski, tie ir harmonizējuši savu psihisko enerģiju ar pašu izvēlēto ģimenes locekli, kam ir uzticami un izpauž savu pieķeršanos. Tieši ūdens kaķi ir tie, kas guļ ar zodu pret debesīm īsu brīdi pirms lietus un vētras, viņi ir arī labi visas ģimenes mikroklimata barometri.

Kaķa gads

Nemaz nemēģini vaicāt, kāpēc, Viņa tev pateiks vien to, Ka dzimusi Kaķa gadā.

Els Stjuarts un Piters Vuds

Pētot kaķu horoskopus, nejauši ielūkojos arī ķīniešu astroloģijas lappusēs. Šī mācība iedala cilvēkus grupās atkarībā no dzimšanas gada, nevis mēneša. Interesanti, ka tur bija minēts arī Kaķa gads. Dažas Āzijā populāras astroloģijas tradīcijas to sauc par Zaķa gadu vai par Zaķa/Kaķa gadu, un nosaukumu var mainīt pēc vēlēšanās.

Kaķa gadā dzimušie cilvēki ir īpaši jūtīgi un īpaši modri. Uzskata, ka tiem piemīt augsta inteliģence, tie domā ātri, ir brīnišķīgi draugi, ārkārtīgi godīgi. Kaķa gadā dzimušie spēj veikt vairākus uzdevumus

vienlaicīgi, viņi tiek uzskatīti arī par talantīgiem matemātiķiem. Viņu jūtas gan var mainīties kā tekošs ūdens, viņi pakļauti garastāvokļa svārstībām. Tie, kas dzimuši Kaķa gadā, nemīl velti tērēt laiku, un tādi indivīdi, kas nespēj domāt vai rīkoties pietiekami ātri (pēc "kaķu" domām), var iedzīt Kaķa gadā dzimušos izmisumā. Šajā zīmē dzimušie ir gudri, taču nepacietīgi. Iespējams, dažiem viņi var likties atsvešināti, jo "kaķiem" ir tik daudz kas jāpaveic, par tik daudz ko jādomā. Taču, ja jūs nestāsieties viņiem ceļā un ļausiet rīkoties, "kaķi" spēj paveikt brīnumu lietas. Jūs esat dzimis Kaķa gadā, ja jūsu dzimšanas diena ir:

1903. g. 29. janv. - 1904. g. 15. febr.

1915. g. 14. febr. - 1916. g. 2. febr.

1927. g. 2. febr. - 1928. g. 22. janv.

1939. g. 19. febr. - 1940. g. 7. febr.

1951. g. 6. febr. - 1952. g. 26. febr.

1963. g. 25. janv. - 1964. g. 12. febr.

1975. g. 11. febr. - 1976. g. 30. janv.

1987. g. 29. janv. - 1988. g. 16. febr.

1999. g. 16. febr. - 2000. g. 4. febr.

Visu tālāko divdesmit pirmo gadsimtu Kaķa gads iekrīt šādos gados: 2011., 2023., 2035., 2047., 2059., 2071., 2083. un 2095., bet gada sākums iekrīt tajos pašos janvāra beigu vai februāra mēneša datumos kā iepriekš redzamajā sarakstā.

Kad pētīju šo tematu, ar prieku atklāju, ka pēc ķīniešu horoskopa esmu "kaķis" un Kaķa gadā dzimusi arī mana meita. Un, ja neskaita

matemātiķa talantu, tad šis kaķiskās personības iezīmes mums abām der kā uzlietas.

Kaķu spēks un enerģija

Nav nozīmes jūsu dzimšanas gadam, ir nozīme tam, ka mums visiem piemīt sava veida kaķisks spēks, katram ir kāda kaķu pasuga, kas tīk labāk par citām. Vai nu brīvs meža kaķis, vai mājdzīvnieks, bet ar burvju spējām apveltīti cilvēki lielākoties jūt saistību ar to vai citu kaķu dzimtas pārstāvju enerģētiku. Nākamajā nodaļā aplūkosim vairāku kaķu dzimtas pārstāvju nepieradināto sugu enerģētiskos un dzīvnieciskos spēkus. Kaķiskā gudrība var jums palīdzēt virzīties uz priekšu pa intuīcijas taku uz dziļākām zināšanām. So maģisko dzīvnieku gariem ikkatram ir kaut kas, ko mums mācīt, kāda burvestība, kurā dalīties, un mēs vēlamies atvērt savus prātus visām iespējamībām.

CETURTĀ NODALA DZĪVNIEKI, KAM PIEMĪT KAKISKS SPĒKS

>

Vai nu tas lavās pa dārzu aiz mājas, vai aizmidzis guļ pie plīts, tam līdz mežonīgam zvēram vienalga trūkst tikai ūsas tiesas.

Džīna Bērdena

Vairums cilvēku, kas praktizē maģiskas darbības, agrāk vai vēlāk nonāk pie sava "spēka zvēra" iesaistīšanas tajās. "Spēka zvērs" ir dzīvnieks, ko vārdotāji apbrīno, kas viņus valdzina. Tas ir enerģiju un spēku veicinošs dzīvnieks, ar kuru jūs jūtaties saistīti visu dzīvi. Patiesību sakot, termini "totēma dzīvnieks", "spēka zvērs" un "sabiedrotais no dzīvnieku vidus" bieži nozīmē vienu un to pašu. Ļoti labi savu kaķisko "spēka zvēru" var noteikt, ja pavaicā sev - kuriem kaķveidīgajiem es jūtos tuvāks - mājas kaķiem vai kādam no kaku savvaļas brālēniem?

Strādājot kopā ar "spēka dzīvnieku", cilvēks piesaista sev visas sugas spēku un spējas. Kaķu dzimtas dzīvnieki simbolizē tos specifiskās enerģijas paveidus, ko mēs radām savā dzīvē ar maģijas palīdzību. Sie enerģijas veidi palīdz cilvēkam izgaismot viņa paša dabiskās spējas un burvestību talantus. Pētot dažādās kaķu dzimtai piemītošās enerģijas, varam iemācīties tās piesaukt, kad vien rodas nepieciešamība. Tādējādi mēs varam savienot garīgo pasauli un savu fizisko dzīvi.

Sensenos laikos cilvēks bija dabas daļa. Mēs neatdalījām sevi no dzīvniekiem un augiem, no matērijas, neuzskatījām sevi par pārākiem. Mēs visi bijām daļa no kosmiskā veseluma. Tajos laikos maģija bija tikpat parasta kā lietus, daļa no ikdienas dzīves. Dievus un dievietes cilvēks saistīja ar dzīvniekiem, dažas dievības parādījās dzīvnieku veidolā, piemēram, Basteta un Sehmeta. Cilvēki darbojās harmonijā ar zemes ritmiem un visām citām radībām uz zemes.

Katram dzīvniekam ir kaut kas, ko viņš varētu mums iemācīt, tikai mūsu pašu varā ir ieklausīties un atklāt, kādu mācību dzīvnieks var mums dot.

Mājas kaķis

Felis catus, mājas kaķis, varētu būt noderīgs un piesaucams, ja vēlaties sev patstāvības izjūtu, burvestības, pareģošanas spējas, grāciju. Kā "spēka dzīvnieks" mājas kaķis simbolizē indivīdus, kas ir graciozi, noslēpumaini, jutekliski un mistiķi. Ar jutekliskumu domāts tas, ka viņi jutīgi uztver skaistumu, tiem patīk, ja apkārt ir skaistas lietas, patīk košas krāsas. Ar kaķa enerģētiku bagāti cilvēki ir gudri un pašapzinīgi. Tomēr tiem nepieciešams komforts, ilgas miega stundas, bauda, ko sniedz vissmalkākās lietas. Reizēm kaķiskā enerģētika cilvēkā parādās brīžos, kad jābūt modram. Kaķiskais gars liek jums būt piesardzīgākam, turēt aizdomās cilvēkus un apstākļus. Jums pašam tad jāveicina pareizais līdzsvars, jākoncentrē uzmanība tikai uz svarīgāko. Cilvēkiem, kurus saista mājas kaķis kā "spēka zvērs", varbūt vajadzētu biežāk darboties ar dievietes Bastetas piesaukšanu. Basteta tiem varētu palīdzēt nonākt pie dziļākas burvju

kaķa izpratnes. Ar viņas palīdzību jūs varētu saprast šā vismaģiskākā dzīvnieka enerģētiku, dabas dotās dāvanas un spēku.

Tīgeris

Tīģeris (Panthera tigriš) pielavās medījumam klusi un lēni, kādu laiku guļ un nogaida, un tad īstajā brīdī lec virsū medījumam. Tīģeris ir viens no nedaudzajiem kaķu dzimtas pārstāvjiem, kam patiešām patīk peldēties. Ja jūs saista tīģeris kā zvērs, tad iespējams, ka jūsu personībai piemīt daudzas ūdens kā pirmelementa īpašības - intuīcija, spēcīgas jūtas, jūtīgums. Piesauciet vārdojumos tīģeri, ja jums jāveic rūpīgs sagatavošanās darbs, ja jātver katra veiksmīga sakritība, iespēja. Indijā tīģeris ir visa karaliskā, varenā un drosmīgā simbols. Ķīniešiem tīģeris simbolizē autoritāti, niknumu, cildenu drosmi un militāru spēku.

Ir zināmi arī pieci Ķīnas mistiskie tīģeri, kas saistīti ar pieciem fen-šui elementiem. Zilais tīģeris apzīmē Austrumus un pārstāv veģetāciju vai koku, no gadalaikiem - pavasari. Dienvidos uzglūn sarkanais tīģeris. Tas simbolizē uguni kā pirmelementu, dzīvību, no gadalaikiem - vasaru. Baltais tīģeris apzīmē Rietumus un ir saskaņā ar metālu kā pirmelementu. Baltais tīģeris nozīmē rudeni, tas atbaida nelabvēlīgus garus un aizsargā mirušo atdusas vietas. Melnais tīģeris simbolizē ziemu, ir saskaņā ar Ziemeļiem, bet no pirmelementiem — ar ūdeni. Un pašā centrā atrodas zeltaini dzeltenais tīģeris, zemes

emblēma, visu četru tīģeru pavēlnieks. Šie pieci tīģeri kopā rada pilnīgu līdzsvaru.

Lauva

Lauvas (Panthera leo) ir visspēcīgākie un muskuļotākie no kaķu dzimtas "spēka zvēriem". Viņi ir apveltīti ar spēku, cēlumu, drosmi. Lauva sev līdzi nes dziļu ģimenes vienotības izjūtu. Ja cilvēks izjūt saistību ar lauvu, viņa bērni tiek audzināti burvīgā mīlestības, jautrības un disciplīnas apvienojumā. Cilvēki, kam ir saikne ar lauvu, ir karaliski, viņi virza pasauli un satricina to. Tie ir ļaudis, kas reizē ir majestātiski un vadoņi jau no dabas. Atbildību viņi uzņemas bez grūtībām un smagi nopūlas, lai virzītu uz priekšu iesāktos darbus.

Iespējams, jūs izbrīnīs fakts, ka cilvēki, ko saista lauva, nemīl konfrontācijas un strīdus. Lauvas tipa cilvēki cīnīsies tikai tad, ja tas būs absolūti nepieciešams un citādi nevar, bet viņi to uztvers kā "izgāšanos". Jo, ja lauvas ir teikuši savu vārdu, strīdam nebūtu jāseko. Kad diskusija beigusies, vajadzētu būt tikai vienai uzvarējušai personai - lauvai un tās taisnībai. Parasti jau ar lauvas personības spēku vien pietiek, lai visi pārējie atkāptos.

Lauva ir saistīts ar solāro enerģiju un saules maģiju visos gadalaikos un visos solārajos ciklos. Lauva bija persiešu gaismas dieva Mitras simbols. Ēģiptiešiem lauva bija dievietes Sehmetās simbols. Lauva ir lepna radība, tā ir pietiekami stipra, lai atzītu brīdi, kad labāk aiziet, nošķirot to no brīžiem, kad jāpaliek un jācīnās. Šis

"spēka zvērs" var iemācīt jums lepoties ar sevi un ari būt uzticamam un drosmīgam.

Leopards

Leoparda (Panthera pardus) krāsas ietver plašu spektru no smilš- krāsas dzeltenuma līdz zeltaini dzeltenai krāsai ar melniem plankumiem. Leopards pārstāv nakts burvestības un palīdzēs jums atklāt savas personības ēnas pusi. Lielo kaķu vidū leopards ir nepārspēts ar savu māku klusi piezagties upurim. Leopards lēni un nemanāmi pielien medījumam, parasti upuris pat neko nemana, līdz jau ir par vēlu. Ja esat saistīts ar leopardu, pievērsiet uzmanību tām savas dzīves situācijām, no kurām viegli varētu izvairīties, ja izturētos klusi un diskrēti.

Kad leopards jūs sauks, jūs uz laiku izjutīsiet visu jutekļu uztveres spēju saasināšanos. Varbūt atšķiriet atpakaļ lappuses 2. nodaļā par burvju kaķa vārdošanu. Ja piesauksiet leopardu, jūs tiešām ieslēgsiet savu uztvērējaparātu pilnā jutīgumā. Ja leopards ir klusi iezadzies jūsu dzīvē, tas nozīmē, ka pienācis laiks atbrīvoties no vecajām attiecībām un apstākļiem, kas uz jums jau sāk neveselīgi iedarboties. Izmetiet veco un sāciet no jauna! Mierīgā pārliecībā un graciozi dodieties atkal uz priekšu!

Jaguārs

Jaguārs (Acinonyx jubatus) ir visātrākais uz sauszemes mītošais dzīvnieks. Tas simbolizē ātrumu, lokanību, elastību, progresu. Jaguārs trijos mirkļos spēj sasniegt no divdesmit līdz četrdesmit jūdžu ātrumu stundā, pēc tam dažu sekunžu laikā nonākt līdz savam maksimālajam ātrumam, kas ir septiņdesmit jūdzes stundā. Jaguāru bieži vien jauc ar leopardu, bet jaguārs ir augumā garāks un slaidāks, viņu sauc ari par "kaķu pasaules dzinējsuni". Jaguāram raksturīgas garas, melnas svītras (kā asaras) no abiem acu kaktiņiem līdz purnam. Kažoks kā nosēts ar melniem punktiņiem. Uz jaguāra baltā vēdera punktiņu nav un, pretstatā leopardam, jaguāra garās astes galā ir spalvu pušķītis.

Jaguārs ēģiptiešiem bija karaliskās ģimenes simbols, to attēloja uz faraonu kapeņu sienām. Iespējams, faraoni tos turēja kā mājdzīvniekus. Ēģiptieši ticēja, ka pēc faraona nāves jaguārs palīdzēs viņa dvēselei ātrāk nokļūt viņsaulē. Bija arī dieviete ar jaguāra galvu - Mafdeta. Mafdetu sauca par "skrējēju". Pirmās dinastijas laikā Maf- deta bija ēģiptiešu dieviete, kuru attēloja kā sievieti ar jaguāra galvu vai arī ar jaguāra ādas apmetni mugurā. Abās versijās šī dieviete bieži attēlota ar bizēs sapītiem matiem, turklāt bižu gali bija skorpionu astes. Mafdeta cīnījās pret indīgiem dzīvniekiem, pret ļaunumu un ļaundariem.

Tiem cilvēkiem, kurus saista jaguārs - "spēka zvērs", es ieteiktu padomāt par Mafdetu kā personību. Vai jūsu dzīvē ir kāda negācija, ko vajadzētu izskaust? Ja tā, tad šī dieviete palīdzēs jums to izdarīt, turklāt visai ātri. Jaguāra iedzimtās spējas var palīdzēt jums virzīties

uz priekšu un ātri nokļūt pie mērķa. Tieši tāpat kā šis mežonīgais kaķu dzimtas pārstāvis, arī jūs esat elastīga, ātra un viltīga rakstura īpašnieks vai īpašniece. Kad parādās jaguārs, gaidiet pārmaiņas, tās trauksies kā vējš. Kāpēc gan neļauties šim pārmaiņu vējam? Tad jau redzēsim, kas būs.

Melnā pantera

Melnā pantera (Panthera onca) ir lielisks savvaļas kaķveidīgais, kas dzīvo Indonēzijā un Dienvidamerikā. Actekiem un maijiem pantera bija svēta, tai piedēvēja spējas pašai mainīt savu veidolu. Panterai patīk skriet, rāpties, lēkt un arī peldēt. Panteras labi jūtas jebkurā vidē, un tie, kas instinktīvi pieķērušies panterai, spēj vienlīdz brīvi darboties ar jebkuru no četriem pirmelementiem. Melnā pantera kā burvju dzīvnieks ir šim nolūkam vispiemērotākā no visas kaķu dzimtas. Melnā pantera ir viltīga, noslēpumu pilna. Pavisam pēkšņi tā var jau elpot tev pakausī un pieprasīt, lai tu izslejies un parādi pasaulei maģiskos spēkus, kas tevī slēpti.

Melnās panteras enerģētika un maģija ir laiska, gudra un sarkastiska. Melnā pantera ir dievišķās sievišķības simbols, nakts maģijas un mēness tumšās puses simbols. Tie, kurus saista pantera, uzskata vienatnē pavadīto laiku par savu lielāko dārgumu, reizēm pat nelabprāt kontaktējas ar citiem cilvēkiem. Sievietes ar panteras enerģētiku nevēlas, lai citi iejauktos viņu bērnu audzināšanā, un tas attiecas pat uz dzīvesbiedriem. Jābūt tā, kā teikusi šī sieviete; attiecībā uz bērniem

pantera noteikti uzsvērs, ka pāra kopdzīves jomā viņa ir galvenā noteicēja.

Panterai ir saikne ar dievu Dionlsu. Pēc dažiem mitoloģiskiem nostāstiem var secināt, ka Dionlsu agrā bērnībā audzinājušas panteras. Vēl viņš dažkārt ticis attēlots ratos, ko velk panteras. Cilvēki ar panteras enerģētiku ir jutīgi pret pieskārieniem, viņiem piemīt attīstīta intuīcija, talants psihometrijā, tas ir, spējas ar tausti vien iegūt informāciju par kādu priekšmetu vai personu. Ja vēlaties paši pārbaudīt savas spējas šajā jomā, nodaļas beigās būs daži psihometrijā izmantojami buramvārdi.

Kuguārs (kalnu lauva)

Kuguārs (Felis concolor) vai puma, kas tiek saukts arī par kalnu lauvu vai "spoku kaķi", ir lielākais savvaļas kaķu dzimtas pārstāvis Ziemeļamerikā. Puma ir gracioza, skaista un spēcīga, bet kā dzīvnieciskās enerģijas nesēja var būt grūti paciešama. Kāpēc? Tāpēc, ka šis dzīvnieks pastāvīgi rada apkārt tādus apstākļus, kuros jums nākas nodarboties ar citu cilvēku problēmām un melodrāmām. Iespējams, ka jūs vainos par to, ka viss ir sagājis grīstē, jo parasti jums ir nosliece uzņemties vadību situācijās, no kurām citi bēgtu pa gabalu. Vai nu jums tas patīk, vai ne, bet jūs esat tipisks "miera nesējs", vidutājs, un tomēr - pat jums reiz vajadzētu aptvert, ka nav iespējams darīt laimīgus itin visus.

Jūs esat dzimis līderis, un jūsu pārliecības spēks un patiesums dzen jūs uz priekšu. Vajadzētu gan piesargāties un paturēt prātā, ka, notikumus virzot, nav labi pāri mēram lietot spēku. Vislabāk jūs varat mācīt citus, pats rādot piemēru, esiet stingrs, bet maigs, kad apstākļi to prasa, un tad tiem, kas pārkāps noteikumus, būs par to bargi jāmaksā. Pumas talants ir ari klusēšana tad, kad tas nepieciešams. Tie cilvēki, kurus pievelk pumas enerģētika, bieži vien redzēs, ka ir apguvuši savas teritorijas aizstāvēšanas māku, ka viņu sazināšanās spējas un ari personīgās iniciatīvas spējas aug.

Lūsis

Lūsis (Felis lynx) ir noslēpumu un maģiskās informācijas glabātājs. Amerikas indiāņu mītos lūsis ir šo noslēpumu zinātājs, nevis sargs. Sargs ir meža kaķis. Lūša enerģētikā ietilpst gaišredzība; mentālie tēli un ainas, ko jūs gūstat, ne vienmēr būs viegli pieņemamas un mierinās, taču tas ir aizraujoši, un, ja esat lūša enerģijas nesējs, tad arī pietiekami stiprs, lai tiktu galā ar šīm ainām un tēliem. Jūs redzat to, ko daudziem ļaudīm gribētos paturēt noslēpumā. Lūsis var jums iemācīt, kā tikt galā ar savu gaišredzības spēju.

Kā jūs iemācīsieties justies ērti visā informācijas plūsmā, ir atkarīgs no tā, kā apgūsiet lūša sniegto mācību, kā ļausiet lūsim ienākt savā dzīvē. Lūsis var jums palīdzēt interpretēt un iztulkot zīmes, brīdinājumus un sapņus. Lūša piesaukšana palīdzēs mērķtiecīgi meklēt slēpto informāciju (to bieži sauc par vīziju). Ja jūs piesaista lūsis, vēlreiz

aplūkojiet skandināvu dievietei Freijai veltītās rindkopas. Freija ir vīziju, pareģu, intuitīvo mistēriju dieviete. Piesauciet Freiju, lai viņa jums palīdz tikt galā ar lūša - "spēka zvēra" enerģētiku, lai dod jums savu spēku un gudrību.

Meža kakis

Meža kaķis (Felix rufus) reizēm tiek saukts arī par sarkano lūsi. Būdams mazāks par lūsi, meža kaķis turklāt ir apveltīts ar spalvu pušķīšiem pie ausīm un garāku "vaigubārdu", bet aste tam pavisam īsa. Šis vientuļi dzīvojošais zvērs var jums iemācīt, kā priecāties par vienatni, nejūtoties vientuļam. Cilvēkiem, kurus saista meža kaķis, vajadzētu iemācīties glabāt noslēpumus. Ja jūs kādam stāstāt par šo "spēka zvēru", tiek uzskatīts, ka tādas pļāpas atņem meža kaķim spēku. Meža kaķis kā "spēka zvērs" ir ietekmīgs un gudrs, ja jūs saprotat, ar kuru var runāt, bet kura klātbūtnē jāpaklusē (un šādu mācību derētu apgūt mums visiem). Tiem cilvēkiem, kas nes sevī lūša vai meža kaķa enerģiju, varētu būt grūtības tādēļ, ka viņus pārprot, tāpēc rūpīgi apdomājiet, ko sacīsiet, runājiet ar apdomu. Varbūt pat labāk atdarināt meža kaķi un vispār nerunāt. Pretēji lūsim, meža kaķis sargā noslēpumus. Turiet savas zināšanas un spēku klusēdami pie sevis, gaidiet un vērojiet, kā viss norisināsies.

Norādījumi meditacijai, kura jūs varat atrast savu kaķisko "spēka zvēru"

Ja runāsiet ar zvēriem, tie runās ar jums, un tad jūs cits citu iepazīsiet…

Virsaitis Dans Džordžs

Atrodiet ērtu vietiņu, apsēdieties vai atgulieties un atslābinieties. Meditācijas laikā sekojiet manam stāstījumam līdz vietai, kur varat ļaut vaļu iztēlei. Kad meditēsiet, paraugieties, kurš kaķu dzimtas pārstāvis jums parādīsies. Necentieties virzīt iespaidu plūsmu paši, vienkārši ļaujiet visam notikt. Bieži vien zemapziņa gūst virsroku, tad jums gaidāms brīnumains pārsteigums. Pēc tam, kad esat beidzis lasīt par šo meditāciju, pašķiriet dažas lappuses atpakaļ un izlasiet, kādi kaķveidīgie šajā nodaļā aprakstīti. Labi apdomājiet tās mācības, ko jums var sniegt katrs konkrētais dzīvnieks, kādas enerģijas tas pārvalda. Ja vēlaties, varat ierakstīt magnetofonā šos norādījumus meditācijai par sava "spēka dzīvnieka" atrašanu. Vai arī vienkārši izlasiet norādījumus, pēc tam aizveriet acis un - uz priekšu!

Sākumā iedomājieties, ka jums apkārt ir krāšņi saaudzis zaļš mežs. Paej iet desmit soļus uz priekšu, lēni skaitot katru soli, līdz nonākat pie "desmit". Ar katru noieto soli jūs esat dziļāk mežā un dziļāk meditācijas stāvoklī. Kad sasniegts "desmit", lēni un dziļi ievelciet elpu, aizturiet to, līdz esat noskaitījis līdz četri, pēc tam lēni izelpojiet.

Gara acīm palūkojieties apkārt, izjūtiet savu mežu. Varat sajust vēsmiņu uz pieres, saost zemes, augsnes smaržu, priežu aromātu. Lūkojoties apkārt šajā mežā, jūs dzirdat putnus dziedam, ūdeni čalojam kaut kur netālu. Jūs papētāt tālāk un ievērojat nelielu, tīru strautu traucamies pāri gludeniem akmeņiem. Jūs notupstaties pie strautiņa un sajūtat vēsa ūdens plūsmu pāri pirkstiem. Skaistuma apburts, jūs izlemjat brīdi pasēdēt pie strautiņa un atpūsties.

Kad esat iekārtojies, atkal dzirdat putnu dziesmas, tagad jums ir laiks arī noteikt katra koka sugu apkārtnē. Pie pašas strauta malas uzziedējusi kāda bezbailīga puķīte, jūs uzmanīgi pieskaraties ar pirkstu baltajām ziedlapiņām. Pilnīgā mierā ar visu, jūs dziļi ieelpojat un sakrustojat kājas (puslotosa poza). Jūs aizverat acis un ļaujat, lai meža rāmums un strautiņa čalas jūs ieaijā.

Pēc brīža ir manāms, ka putnu dziesmas pierimst. Jūs paverat vienu aci un palūkojaties, kas notiek zaros un lapotnē virs galvas. Hm, dīvaini, jūs nodomājat. Atvēris abas acis un aplūkojis tuvāko apkārtni, jūs pamanāt, ka no zāles un krūmiem strauta pretējā pusē skan čaboņa. Čaboņai tuvojoties, jūs sēžat kā sastindzis, elpu aizturējis. Tagad var redzēt, ka krūmi sakustas. Kāds diezgan liels dzīvnieks dodas uz strautu tieši jums pretī, otrpus straumei.

Lapas sakustas, krastā iznāk padzerties liels kaķu dzimtas pārstāvis. Jūs varat redzēt tikai dzīvnieka galvu un plecu daļu. Aizrautībā jūs aiz brīnumiem noelšaties, kaķveidīgais paceļ galvu un skatās tieši jums virsū. Baiļu nav, jūs tikai paliekat nekustīgs un raugāties kaķa mirdzošajās acīs. Kaķis noliec galvu, lai padzertos, bet acis no jums nenovērš.

Pēc brīža, kad ir jūs pārbaudījis, dzīvnieks iznāk no krūmāja, ļaujot jums pilnībā aplūkot savu augumu, sajust savu spēku. Uzmanīgi aplūkojiet kaķveidīgo.

Tas karaliski apsēžas tieši jums pretī, un jūs jūtat, kā tas iedarbojas uz jūsu prātu. Nu jūs pasmaidāt un nočukstat: "Sveiki!" Jūs lēnām palokāt galvu, tas ir uzmanīgas atzīšanas pilns žests, un tad no kaķveidīgā prāta pie jums sāk plūst tēli. Ļaujiet sev dažus brīžus to izjust, palūkojieties, kādas zināšanas kaķis vēlas jums nodot.

Pēc laiciņa domu tēli izgaist, jūs miegaini mirkšķināt acis, esat pārsteigts. Piepeši kaķis ar skaļu šļakstu metas ūdenī un peld tieši jums virsū. Pirms jūs pagūstat noreaģēt, pēdējā sekundē kaķis pasitas sāņus un aizskrien jums garām, nenodarot nekādu ļaunumu, varbūt tikai pieskaroties ar kādu kažoka spalvu.

Jūs paliekat sēžam apšļakstīts un mēģināt atvilkt elpu, tagad jūs esat pamodies un modrs, atkal atgriezies reālajā pasaulē. Jūs uzliekat roku uz strauji pukstošās sirds, atzīstot, ka dzīvnieks reizē centies pārbaudīt jūsu abu saistību un noskaidrot, cik daudz jūs tam uzticaties. Laikam jūs esat izturējis pārbaudi. Arī lielās šļakatas nebija nepatīkamas. Tagad jūs esat pavisam pamodies un možs. Gudrs kaķis. Pasmaidot vai klusi iesmejoties jūs pieceļaties kājās un klusi uzsaucat kaķim pateicības vārdus. No kādas vietas mežā kaķis atbild pats savā valodā. Jūs noslaukāt ūdens lāses no sejas un pagriežaties, lai dotos mājup. Aizejiet atpakaļ līdz vietai, kur sākās jūsu meditācija, atkal skaitiet tos desmit soļus. Šoreiz sāciet ar desmit un skaitiet atpakaļ. Kad nonāksiet līdz skaitlim "viens", būsiet atmodies, atpūties, atjaunojies. Dziļi ievelciet elpu, aizturiet to, skaitot līdz četri, tad lēnām izelpojiet. Tas palīdzēs jums atgūt līdzsvaru, iecentrēties. Ja vēlaties, varat pierakstīt meditācijas laikā pieredzēto (šīs grāmatas beigās pievienotajā) dienasgrāmatas nodaļā.

Parapsiholoģiskā vārdošana darbam kopā ar kaķu dzimtas enerģētiskajiem palīgiem

Otra cilvēka dvesele ir noslēpums, un kaķa dvēsele - vēl jo lielāks.

Antons Čehovs

Katram cilvēkam piemīt vismaz viena veida parapsiholoģiskas spējas. Parasti tās iedala četrās grupās. Varbūt jums ir spēcīga intuīcija (jūs instinktīvi "zināt", nojaušat "ar iekšieni"). Varbūt jums piemīt gaišredzības spējas (jūs redzat pravietiskus sapņus, vīzijas gaišā dienas laikā). Varbūt jums ir spējas psihometrijā (jūs varat ar taustes palīdzību gūt informāciju no priekšmetiem un cilvēkiem). Un tad vēl pēdēja grupa: audiogaišredzība. Tā izpaužas kā skaņas, ko jūs domās dzirdat, tie var būt vārdi vai frāzes (iekšējais monologs skaidri pasaka jums, kas gaidāms). Šo pēdējo spēju varat iztēloties kā uz ausīm uzliktas austiņas.

Parapsiholoģisko spēju darbības lauks un kombināciju varianti ir bezgalīgi, tās var vēl pastiprināt ar tādu palīgu kā kaķis, ar tā spēku un enerģiju. Nav jau brīnums, ka kaķiskā maģija tiek saistīta ar

parapsiholoģiskām spējām, kā esam noskaidrojuši līdz šim, kaķis ir dzīvnieks, kas apveltīts ar intuīciju, pilns noslēpumu un gudrības.

Buramvārdi slēptas informācijās atklāšanai

Sai vārdošanai jūs piesauksiet lūša enerģiju un dievieti Freiju. Freija, kaķu pavēlniece, ir zintnieku, orākulu un priesterieņu dieviete. No Freijas palīdzības labumu gūs visa veida parapsiholoģiskās darbības. Pieslēgšanās lūša enerģijai palīdzēs rast pieeju visām snaudošajām gaišredzības spējām, kas jau mīt jūsos. Gaišredzība ir spēja redzēt vai citādi sajust informāciju par cilvēkiem un lietām, kuru fiziski nav jūsu tuvumā. Tie ir telepātiski iespaidi, kas pārveidoti redzes tēlos. Vienkāršāk runājot, jūs "redzat". Vīzija ilgst dažas sekundes vai mazliet ilgāk, tas ir atkarīgs no jūsu talanta. Parasti gaišredzība saistīta ar nākotnes notikumiem, bet tā var attiekties arī uz cilvēkiem un notikumiem pagātnē.

Vislabāk varētu paskaidrot ar piemēru. Pirms vairākiem gadiem es kopā ar vīru devos braucienā uz Austrumkrastu. Atvaļinājuma pēdējā dienā mēs izlēmām nedaudz novirzīties no maršruta un iegriezties kādā vēsturiskā pilsētiņā Konektikutā. Pilsētā bija organizēta ekskursija, lai apskatītu vēsturiskās ēkas, tajā skaitā māju, kurā kādu laiciņu uzturējies Džordžs Vašingtons. Doma mums likās laba, un mēs pieteicāmies ekskursijā. Galu galā izrādījās, ka vietējās vēstures

biedrības gide veda ekskursijā tikai mūs divus vien. Viņa izrādīja mums nama telpas, daudzās bija oriģinālās astoņpadsmitā gadsimta mēbeles, un mēs apstājāmies uz kādas guļamistabas sliekšņa. Kamēr gide stāstīja par attiecīgā gadsimta mēbelēm un konkrēto gultu ar četriem pīlāriem, es pamanīju uz gultas pārklāja izliktu meitenes tērpu. Skatoties uz šo seno kleitu, jutu asaras sakāpjam acīs un kamolu kaklā. Vizuāli redzēju tumšmatainu meitenīti, kas tā arī nekad nekļuva pieaugusi.

Pēc tam, it kā atbildot manām domām, gide norādīja uz tērpu un paskaidroja, ka reiz tā piederējusi meitenītei, kas te dzīvojusi astoņpadsmitajā gadsimtā. Bēdīgi, bet meitene saslimusi un nomirusi.

Pati negaidīju, ka ierunāšos, bet teicu: "Vai viņas vārds nesākās ar M? Meja vai Mērija?"

Gide noelsās un raudzījās manī platām acīm. "Jā, viņu sauca Mē- rija.

Aizvēru acis un ievilku elpu. "Tā, Elēna," es teicu sev. Kad saņemu kādu spēcīgu impulsu, es parasti izsaku visu skaļi. Nu jau bija par vēlu atkāpties, tāpēc es spēru laukā visu. Vīrs sažņaudza man roku, tas bija reizē atbalsts un taktisks lūgums nepārbiedēt mūsu gidi. Bet man vajadzēja pārliecināties, vai vīzija ir pareiza. "Meitenei bija septiņi vai astoņi gadi, kad viņa nomira." Es pateicu to kā faktu, nevis jautāju, vai tā ir.

Gide apstiprināja manis teikto, pēc tam pajautāja, kā esmu to zinājusi. Laikam jau teicu, ka esmu "jutīga" pret senām mājām, gide tikai noskatījās manī lielām acīm. Kad kāpām augšup uz bēniņiem,

vīrs pavilka mani maliņā un pajautāja, vai man kas nekaiš. Pačukstēju tikai, ka man uzmācas vieglas skumjas.

"Vai tu redzi to meitenīti?" viņš klusi vaicāja.

"Viņa nav spoks," es teicu, "viņa šeit jutās laimīga, viņu visi mīlēja. Redzu, kā viņa rotaļājās šajā istabā, bet redzu to kā atmiņas. Viņa pašlaik neatrodas šeit."

Tātad, jā, gaišredzību var izmantot, lai redzētu notikumus un cilvēkus gan pagātnē, gan nākotnē. Attiecībā uz mani man ļoti palīdzēja tas, ka iemācījos strādāt kopā ar lūsi kā sabiedroto. Viņš iemācīja man, kā paturēt pie sevis vīzijā ieraudzīto. Šos buramvārdus jūs varat izmantot, kad vēlaties saņemt atbildi uz kādu jautājumu, kas ar parastiem līdzekļiem nebūtu iespējams.

Vīzijas meklējums kopā ar lūsi

Lai rezultāti būtu labāki, iesaku šo vārdošanu veikt piektdienā, Freijas dienā. Būtu labi, ja tajā iekristu pilns mēness, bet jūs varat darboties arī tukšā mēness fāzē, kas simbolizē slēptās zināšanas un noslēpumus. Tagad, tieši pirms vārdošanas, rūpīgi izlasiet visu apakšnodaļu līdz galam. Šai burvestībai nepieciešams, lai tiktu izietas visas pakāpes no sākuma līdz galam.

Lai sagatavotos vārdošanai un nonāktu atbilstošā noskaņojumā vīziju gaidīšanai, iesaku iedegt dažas sveces, bet pārējo apgaismojumu aptumšot. Paņemiet piezīmju bloknotu un zīmuli, lai tas būtu

pa rokai, ja gadītos kādi telepātiski tēli, ko vēlēsieties piefiksēt. Varat izmantot arī šīs grāmatas pielikumā dotās dienasgrāmatas lappuses. Apsēdieties ērti, atslābinieties. Necentieties par katru cenu sakrustot kājas jogas pozā, vienkārši atslābinieties - ja tas jums nozīmē gulēšanu uz grīdas, tad dariet tā. Kad esat iekārtojies, izsakiet trīs reizes šādus vārdus:

"Freija, kaķu pavēlniece, uzklausi, ko lūdzu, Paliec pie manis, kamēr aicinu vīziju. Lūsi, noslēpumu glabātāj, klusuma kaki, Dod man gaišredzības vīziju!"

Pēc tam aizveriet acis un koncentrējieties savam jautājumam. Visu laiku domājiet par meklējamo informāciju, ļaujiet, lai tēli plūst jums gar acīm. Iedomājieties, ka jūsu prāts ir kā tukšs TV ekrāns. Nemēģiniet virzīt tēlus, lai tie plūst paši. Dodiet sev apmēram piecpadsmit minūtes laika, paskatieties, kas notiks. Nu atveriet acis un ātri pierakstiet zīmīgākos gūtos iespaidus.

Kad esat beiguši, dziļi ievelciet elpu, noskaitiet līdz četri, pēc tam lēnām izelpojiet. Piecelieties, saberzējiet rokas, aktīvi kustieties. Tiešām aktīvi. Apstaigājiet apkārt visam kvartālam, uzkopiet virtuvi, varbūt izejiet dārzā un paravējiet dobes. Kāpēc? Tāpēc, ka fizisks darbs nodrošinās jūsu pilnīgu atgriešanos materiālajā pasaulē. Citādi jūs vēl pusi dienas staigātu kā apmāts.

Psihometrijas atklasana kopā ar panteru

Viena no interesantām blakusparādībām tam, kāpēc cilvēku piesaista panteras enerģija, ir tā, ka šie cilvēki parasti jau no dabas ir apdāvināti ar psihometrijas spējām, t. i., spēju sajust tēlus un gūt iespaidus par cilvēkiem ar taustes palīdzību vien. Tā var darboties, pieskaroties kādam bieži lietotam priekšmetam, piemēram, gredzenam, rokas pulkstenim, atslēgu saišķim. Ja cilvēks ir tiešām spējīgs, viņš var nolasīt informāciju arī no senām fotogrāfijām. Turot attiecīgo priekšmetu rokā, jūs varat (ar taustes palīdzību) uztvert psihiskās emanācijas, vibrācijas, kas plūst no priekšmeta, kurš ilgi bijis ciešā saskarē ar īpašnieku. Ja runa ir par senu fotogrāfiju, vislabāk to apraksta teiciens - jūs ieraugāt šo personu. Jūs sajūtat auru, emocijas, pašu personību. Fotogrāfijā iemiesots personas tēls, ja gribat, būtība, un tieši to jūs arī sajūtat "ieraugot".

Daži cilvēki spēj tik labi sajust visu ar taustes palīdzību, ka viņiem tas rada grūtības. Es to zinu pati no savas pieredzes. Iedomājieties, kā būtu, ja jūs iepazīstoties paspiestu kādam roku, un uzreiz pār jums gāztos tēlu un emociju virpulis. Nu, nav nemaz tik slikti, jūs varbūt nodomājāt. Bet tagad iedomājieties, ka tas notiek ik reizi, kad jūs kādam pieskaraties. Gadu gaitā esmu iemācījusies visdažādākos trikus, lai varētu izvairīties spiest cilvēkiem roku, pat vēl ļaunāk — apkampt attālu radinieku, ar kuru sastopos tikai reizi gadā. Tikai tad, kad atklāju dzīvnieku enerģētikas iespējas, šajā gadījumā tā ir pantera,

es sāku izmantot zināšanas, lai mazinātu iespaidu plūsmas spēku. Ar laiku es iemācījos viltīgus paņēmienus šo iespaidu bloķēšanai.

Tagad sekos divas dažādas burvestības. Pirmā palīdzēs jums iemācīties vieglāk gūt parapsiholoģiskus iespaidus, bet otrā mācīs nobloķēt nevēlamus iespaidus un tēlus, ja gadījumā nekontrolējama psihometrijā sagādā jums grūtības.

Iespaidu saņemšana

Ja vēlaties saņemt iespaidus, palūdziet, lai draugs vai draudzene jums palīdz. Lai tie atnes kāda savas ģimenes locekļa gredzenu, pulksteni vai atslēgu riņķi. Vēlams, lai priekšmets būtu pastāvīgi bijis attiecīgajai personai klāt. Lai draugs paliek, bet lai apsola neko neteikt jums par attiecīgo priekšmetu, pirms neesat beidzis savu darbošanos. Ielieciet priekšmetu sev plaukstā. Aizveriet acis, koncentrējieties. Iedomājieties, ka jums blakus sēž pantera, sniedzot savu enerģiju un gudrību. Atkārtojiet šādus vārdus (klusībā vai skaļi, kā nu jums labāk tīk), pēc tam koncentrējiet uzmanību uz priekšmetu.

"Psihometrijā ir gaišredzība taustes formā.

Rādi man tēlus, ko redzēt vēlos.

Ne pašlabuma dēļ, bet dziļākas izziņas dēļ,

Dod man gudrību un līdzjūtību visā, ko daru. "

Parasti es aptveru nelielu priekšmetu ar pirkstiem un aizveru acis, pievēršot uzmanību iekšējai redzei. Ieklausos, kādas frāzes atskanēs man galvā, varbūt tie būs burti vai vārdi, pēc tam gaidu, kurš no šiem tēliem mani fiziski ietekmēs visjūtamāk. Piemēram, es cenšos noteikt kādas sievietes vārdu un tēlu, man prātā ienāk burts "L". Tad nosaucu sev pirmos vārdus, kas iešaujas prātā: Laura, Lana, Lorija. Kad mans saules pinums saspringst, es zinu, ka vārds ir pareizais. Jo ciešāk savelkas saules pinums, jo tuvāk esmu informācijas iegūšanai. Izmēģiniet paši, palūkojieties, vai tas iedarbosies arī jūsu gadījumā.

Ir daži cilvēki, kas tur acis atvērtas un pēta pašu priekšmetu. Ja jums tā izdodas labāk, lai notiek! Bet pateikšu priekšā: taustes iespaidu koncentrēta uztveršana atbrīvo tieši psihometrijai nepieciešamās spējas. Kad jūs turat priekšmetu aizvērtām acīm, tad piespiežat sevi gūt informāciju tikai un vienīgi no taustes, un tas iedarbojas kā procesa katalizators.

Ja man jāiegūst informācija no fotogrāfijas, es rīkojos šādi: paņemu fotogrāfiju rokā un koncentrējos. Tad skatos uz attēlu un ļauju skatienam aizmigloties. Pēc tam, dabiski, man jāsamirkšķina acis, un tad es ļauju no rokas plūstošajiem iespaidiem tiešā ceļā nonākt manā iekšējās redzes laukā. Pēc tam pievēršu uzmanību pati savai fiziskajai reakcijai (saules pinumā), tad tikai jālūkojas, ko instinkts man saka.

Psihometrijā prasa treniņu, taču tā ir interesanta. Nākamajā reizē, kad satiksies ar draudzenēm vai draugiem, pamēģini, kas iznāks. Nevajag brīnīties, ja jūsu nodarbību laikā pienāks jūsu kaķis vai kaķi. Viņi tikai dara savu darāmo, pieskata jūs. Kaķveidīgie ir dzīvnieki ar labu nojautu. Tie jut, kurā mirklī kāds pieslēdzas parapsiholoģiskajai enerģētikai.

Iespaidu bloķēšana

Tagad sniegšu tiem, kuri no taustes iespaidiem saņem pārāk daudz informācijas, ar kaķiem saistītu vārdošanu, kas palīdzēs nobloķēt nevēlamus telepātiskus iespaidus. Kad paredzams sabiedrisks pasākums, kurā jums nāksies spiest daudziem cilvēkiem roku, vai arī ģimenes saiets, kur būs jāapkampj daudzi radi, piemēram, māsīcas kāzas, tad pirms došanās ārā no mājas izmēģiniet šo: jums līdzi uz šo pasākumu pašpārliecināti dodas pantera. Atkārtojiet vārdus trīs reizes.

"Piesaucu panteru, melnu kā nakts, Melnu kā sliktie iespaidi, lai viņa tos attur. Sievišķā slepenā spēka simbols, pusnakts maģija, Uzklausi manu lūgumu, palīdzi šajā stundā. "

Pēc tam katru reizi, kad jums kāds grasās uzmākties ar pieskārieniem, nodomājiet "bloķēt!". Kad cilvēks jums jau pieskāries, iedomājieties, kā visi nevēlamie telepātiskie iespaidi noplūst no jums tieši zemē iekšā. Zemei nebūs nekādu grūtību tikt ar tiem galā. Vēl viens no trikiem ir - nomazgāt rokas. Tekošs, auksts ūdens, kas plūst pāri rokām, palīdz aizskalot visas pāri palikušās emocijas vai

psihiskās vibrācijas. Nē, jums nav jāskrien uz vannas istabu pēc katra apskāviena. Bet, kad rodas tāda izdevība, aizejiet, atslābinieties, un lai ūdens aizskalo iespaidus. (Kad uzstājos labdarības gadatirgus teltī, es tā darīju pastāvīgi.) Aiziešana uz vannas istabu un pēc tam roku mazgāšana piespiež jūs atgriezties tagadnē. Kārtīgi noslaukiet rokas, pēc tam nopuriniet tās. Iztēlojieties, kā vēl palikušās emocijas bez pēdām pazūd.

Kad esat pārnācis mājās un varat atslābt pēc lielā "rauta", tad pieņemiet to mierinājumu, ko jums sniedz mājas kaķis, - lai tas pamal savas dzirnaviņas. Ja nu tiešām atlicis vēl kas nevēlams, tad kaķis ar savu "murr" to mirklī padzīs.

Galu galā, viens no labumiem, kādu gūstam no sava kaķa, ir tas, ka viņš sajūt un spēj regulēt jebkuru burvju enerģiju, kāda vien mājās ir. Dīvaini? Nu, pāršķiriet lapu un uzziniet, kādi apburti talanti piemīt mājas kaķim, jūsu ierastajam, pazīstamajam sabiedrotajam.

PIEKTĀ NODALA KAKIS KĀ SABIEDROTAIS

>

Kaķis nevar nevienam piederēt. Augstākais, ko jūs varat sasniegt, ir - partnerība.

Sers Harijs Svensons

Kaķa mītiskā loma ir būt par labi pazīstamu un reizē maģisku biedru, kas palīdz raganai burvestībās, ļaujot tai uzturēt kontaktu pašai ar savām slēptajām spējām. Šīs attiecības ir visvecākais burvestību veids, tas dos brīnišķīgu izdevību pievienot vecajam arī nedaudz no mūsdienām. Pazīstamais jeb tuvākais dzīvnieks ir garīgs palīgs, kas iemiesojies kaķī (šajā gadījumā). Ja gribat, varat teikt — sabiedrotais. Kad jūs esat nodibinājuši attiecības ar savu mīluli un ticat savstarpējās saiknes ciešumam, jūs kļūstat partneri. Te būs četri pamatlikumi darbam pie burvestībām kopā ar jūsu tuvāko no kaķu dzimtas.

Piesaukšana. Vizualizējot jūs gara acīm redzat, kā pie jums nāk jūsu kaķis, tikai pēc tam saucat to skaļi, vārdā.

Apskāviens vai fizisks kontakts. Kā jau varat iedomāties, jums ir jātur klēpī vai maigi jāglāsta savs burvju kaķis. Tas radīs starp jums lielāku enerģijas piesātinātu lauku. Turklāt tas rada vajadzīgo noskaņu - jūs pats atslābināties, bet kaķis izbauda jūsu uzmanību.

Vārdošana. īsi palūdziet, lai kaķis jums palīdz, pēc tam pastāstiet, pie kā strādāsiet. Dariet to vienkārši - kaķis nesēdēs mierā, gaidot,

kamēr jūs izrunāsieties gari un plaši. Vienkārši pasakiet: "Samanta, man ļoti noderētu tava palīdzība bagātības pieburšanā." Pēc tam - pati burvestība.

Pateikšanās un palaišana savās gaitās. Nobeidziet burvestību, pasakiet kaķim "Paldies!" un ļaujiet tam iet savās gaitās.

Esmu pārliecināta - jūs jau ievērojāt, ka šie likumi ir ievēroti visos iepriekšējos šajā grāmatā aprakstītajos buramvārdos, kuros piedalījies arī kaķis. Nu, kad mēs esam papētījuši kaķus un to maģiju dziļāk, jums visas kārtis rokā. Jūs varēsiet šo informāciju izmantot, radot paši savus buramvārdus un rituālus.

Atcerieties, kaķis spēj palīdzēt jums attīstīt savu jūtīgumu, pamanīt savas snaudošās parapsiholoģiskās spējas. Apburtais kaķis spēj darboties kā sava veida starpnieks starp fizisko un astrālo pasauli. Buroties kopā ar mīļoto mājdzīvnieku, jūs gūstat iespēju nodibināt tuvākas attiecības ar visu dzīvo pasauli, ar pirmelementu gariem, ar dabu. Jums jau ir attiecības ar savu kaķi, tāpēc, ja vēlaties padarīt kaķi par tādu kā kolēģi maģijā, jo tieši tāda ir tuvākā palīga klasiskā definīcija, tad pastāstīšu par dažiem knifiem, kas var palīdzēt nodibināt kontaktu ar kaķi. Šie vienkāršie paņēmieni palīdzēs izveidot un noturēt tieši maģisko saikni.

Kontakts ar kaki

Vai var būt lielāka dāvana par kaķa sniegtu mīlestību?

Čārlzs Dikenss

Kaut gan šķiet, ka kaķis visu pēcpusdienu guļ, saritinājies savā iemīļotajā vietiņā, patiesībā dzīvnieks kārtīgi strādā. Kaķi ir īsta enerģijas ražotne, kas var palīdzēt uzlabot jūsu mājas labklājību, jūsu pašu psihisko un fizisko veselību. Tie, kas mīl kaķus, zina, cik daudz pozitīvu jūtu rada mūsu mīluļi. Apmierinājums, ko izjūtat, kad kaķis priecīgi murrā, ieritinājies jums klēpī, ir patiešām reāls maģiskās enerģijas vadītājs, kanāls. Pastāv vēl daži veidi, kā ģenerēt maģisko enerģiju starp jums un kaķi kā tuvāko palīgu, tie ir viegli apgūstami, interesanti, ātri paveicami.

Fiziskais kontakts

Tas ietilpst tīri garīgajā, dvēseliskajā kategorijā, t. s. duh. Kaķa glaudīšana rada enerģijas apmaiņu pašā pamatlīmenī. Maiga pakakles kasīšana, pamatīga vaigu berzēšana, glāsts pāri visai mugurai — dariet visu, kas jūsu kaķim patīk. Iznākums: kaķis murrā, un jūs gūstat mieru. Kaķa glaudīšana rada arī statiskās elektrības uzkrāšanos. Šī statiskā elektrība var jums nākt par labu sausās ziemas dienās. Daži kaķi ir ļoti pakļāvīgi, tiem patīk, ja tos nēsā apkārt. Šādi kaķi visiem spēkiem centīsies atrast savu iemīļoto cilvēku, lai varētu guļus izlaisties tam uz pleciem.

Mūsu pirmais kaķis mēdza no slēpņa lēkt virsū manam vīram, kad vien vīrs noliecās, lai kaut ko paceltu no grīdas. Bija patiešām jocīgi vērot, ka šī kaķene staigāja vīram pa pēdām visā mājā. Reizēm viņa nevērīgi pastaigājās pa virtuves leti, kamēr viņš gatavoja ēdienu, un tad pēkšņi lēca. Viņš nekad neļaunojās par to, ja ceļā uz vīra pleciem - savu parasto atpūtas vietu - kaķene nejauši viņam ieskrāpēja. Kad tā bija iekārtojusies, vienmēr izskatījās pārmēru apmierināta. Nemaz nerunājot par to, cik jocīgi bija vērot, kā liels, rūdīts tēvainis staigā apkārt ar skaļi murrājošu kaķeni ap pleciem. Šis ir lielisks piemērs enerģijas apmaiņai starp kaķi un cilvēku. Kaķeni tas nomierināja, bet manu vīru pēc smagas darba dienas šis kontakts vienmēr darīja jautru.

Runāt ar kakiem

>

Kaki tiešām atbild kādam noteiktam tembram tiem tuvo cilvēku

balsī, un daudziem kaķiem, šķiet, ir pat vajadzība pēc skaniskas sazināšanās. Daži kaķi un viņu cilvēki ir pat izveidojuši tādu kā rotaļu ar savstarpēju ņaudēšanu. Savu kaķi jūs pats visvairāk pazīstat, tāpēc dariet tā, kā jums abiem ir labāk. Tomēr centieties izvairīties no bērnišķīgas vāvuļošanas spalgā balstiņā, tas tāds aizrādījums no manas personīgās pieredzes. Ja jums šķiet, ka kaķi izturas pret cilvēkiem tā, it kā būtu pārāki, tad varbūt iemesls meklējams cilvēkos, kas visu laiku gvelž kaķiem pilnīgas muļķības. Vienkārši runājiet ar savu apburto kaķi mīlošā, draudzīgā, cieņas pilnā balsī. Kad es darbojos ar kaķi kādā burvestībā, zinu, ka vislabāk ir runāt klusi, rāmi, ikdienišķā tonī.

Acu kontakts

Nenovērtējiet šo soli pārāk zemu. Kad jūs maigi sakāt kaut ko savam kaķim, ieskatieties tam acīs. Tas rada dziļāku garīgu kontaktu. Brīdi padomājiet par to. Ja jūsu mīļotais cilvēks ieskatās jums acīs un klusi pasaka "es tevi mīlu", tad šis apgalvojums tiešām nonāk līdz dvēselei. Tagad iedomājieties, ka šis pats teikums atskanētu no tāda cilvēka mutes, kurš pat neskatās jums virsū. Tas taču nebūs viens un tas pats, vai ne?

Taču, kad jums ir acu kontakts, nepārvērtiet to par sacensību "kurš ilgāk izturēs". To kaķi var uztvert kā agresijas pazīmi. Vienkārši ar mierīgu, nopietnu seju ielūkojieties kaķim acīs. Maigi pakasiet kaķa pakakli, lai skatiens ilgst tikai dažas sekundes. Ja varat likt kaķim uz jums paskatīties, kamēr runājat, tad varat būt droši - kaķis klausās, un, kas vēl svarīgāk, tas nojauš, ka jūs lūdzat viņa palīdzību.

Telepātiskais kontakts

Dzīvnieku domāšana norit vizuālu tēlu formā. Ja jau jūs esat ieskatījušies viens otram acīs, pamēģiniet nosūtīt vienkāršus vizuālus tēlus tiešā ceļā uz dzīvnieka prātu. Šīs darbības laikā jūsu kaķi vai nu paliks mierīgi, vai arī sāks izlocīties no jūsu tvēriena, ja viņiem kas nepatiks. Dažiem kaķiem nav iebildumu pret telepātiju, bet citi sabož spalvu. Es dabūju izciest to uz savas ādas. Kad pirmo reizi uzzināju par telepātijas iespēju, šī doma mani apbūra. Pielēcu kājās, paķēru tuvāk esošo kaķi rokās, lai tūlīt pat izmēģinātu šo prāta saikni. Nedomāju neko, tāpēc nemaz neprasiet, par ko es tobrīd domāju. Man likās, doma ir laba, tā jāizmēģina, un tūlīt. M-jā. Mana svītrainā kaķene Samanta ne tikai nebija iepriecināta, bet pat gluži pretēji. Viņa iešņācās un cirta man ar ķepu par šādu bezceremoniālu apiešanos, pēc tam cēli devās prom un vairākas stundas nerādījās man acīs.

Pirmais mēģinājums bija izgāzies, atlicis vēl otrais. Nu es biju gudrāka. Tuvojos Jasmīnai, kad viņa rāmi gulēja tīrās veļas groza pašā viducī. Klusi uzrunāju kaķeni, viņa nožāvājās un izstaipījās. Maigi izņēmu viņu no veļas groza un sāku sarunāties, vienlaikus bu- žinādama viņas pakakli tieši tā, kā manai kaķenei tas patika. Tad, pēc tam, kad viņa bija ieskatījusies man sejā, es mēģināju nosūtīt vienkāršu mentālu ainiņu ar dārzu. Jasmīna murrāja, mierīgi gulēja man klēpī, un viņas izturēšanās veidu labi aprakstītu vārdi: "Hm, vai nav interesanti?" Vēlāk, tajā pašā pēcpusdienā, es tiešām izvedu kaķeni paspēlēties dārzā. Nogaidīju kādu stundu, tad atkal mēģināju nosūtīt viņai telepātisko dārza ainu. Viņa metās skriešus uz dārza puses durvīm. Es tās mierīgi atvēru un arī izgāju dārzā kopā ar Jasmīnu. Tur viņa varēja medīt vaboles puķu dobēs. Kad bija pienācis laiks iet iekšā, atvēru durvis un pasaucu viņu vārdā, un kaķene tiešām nāca iekšā pati, "nežēlodamās". Sī eksperimenta interesantās sekas bija tādas, ka visu nākamo dienu Jasmīna man sekoja, lai kurp es ietu. Man ienāca prātā, varbūt viņa gaida, ko es tagad viņai "pateikšu".

Atcerieties, ja negribat, lai kaķis apvainojas, tuvojieties tam lēnām. Kad es pirmajā reizē saķēru Samantu, kaut arī mani nodomi bija tie labākie, es faktiski nedevu viņai izvēles brīvību. Un kaķene reaģēja kā bērns, kas pieprasa, lai to palaiž vaļā, un tūlīt! Visu atlikušo dienas daļu viņa dusmojās uz mani, līdz es atvainojos viņai un pēc tam

pielabinājos ar stiebriņu svaigas kaķumētras no garšvielu dārziņa. Pusstundu vēlāk viss tika piedots, bet es biju cieši apņēmusies nākamajā reizē būt pieklājīgāka.

Varbūt jūs varat patrenēties "mentālo ainiņu" nosūtīšanā tādā reizē, kad jūsu kaķis uztupstas jums uz krūtīm. Pagaidiet, līdz kaķis nomierinās un atslābst, laimīgi murrājot un raugoties jums sejā. Tad viņš būs atvērtāks jūsu mēģinājumiem sūtīt telepātiskas vēstis, un jums pašiem būs labāka izdevība pierast pie domas, ka telepātiska sazināšanās ir iespējama.

Kā apburt kaka ēdienu

Kaķa ēdiena apvārdošana vai svētīšana ir slepens veids, kā likt tam uzsūkt mazliet pozitīvas maģijas. Tas piešķir jūsu kaķu burvestībām lielāku spēku un ir viegls uzdevums, kas neaizņem daudz laika. Kad jūs atverat kaķu barības kārbu vai lejat viru kaķa trauciņā, brīdi apstājieties, lai svētītu šo ēdienu. Te būs ātras kaķa barības svētīšanas vārdi.

Es tiešām domāju "ātras", jo, kad kaķi saprot, ka pienācis ēšanas laiks, tie ir prasīgi. Nedomāju, ka viņiem patiktu garš un sarežģīts rituāls pie kaķa bļodiņas. Kad es to pirmoreiz izmēģināju, man likās, tūlīt mājā izcelsies kaķu dumpis. Tā nu es padarīju vārdošanu ļoti īsu; tādējādi kaķiem pat nerodas vēlēšanās kost man potītēs un atgādināt, lai pasteidzos.

»

"Dieviete Basteta, es tevi lūdzu,

Svētī šo ēdienu ar burvestību un aizsardzību. "

Nav robežu tiem buramvārdiem, kuros jums var palīdzēt jūsu tuvākais kaķis. Apburtais kaķis dod iespēju piesaukt mīlestību un veselību, aizsargāt māju un jūs pašus. Turklāt jūsu draudzīgais tuvākais palīgs mācēs salauzt iesīkstējušu nekustīgas enerģijas loku ap māju. Atjaunoto, kustīgo enerģiju fen-šui pārzinātāji sauc par čī, un jūsu palīgs — kaķis, jums pat nezinot, jau strādā pie tā, lai enerģija kustētos, lai visa nekustīgā enerģija pārvērstos par pozitīvo čī.

Fen-šui un jūsu draudzīgais palīgs

Neizvēlies tādus draugus, kas nebūtu tev līdzvērtīgi.

Konfucijs

Vārdkopas "fen-šui" tulkojums ir "vējš un ūdens", tā ir piecus tūkstošus gadu Āzijā praktiski lietota mācība par to, kā sakārtot māju, lai nodrošinātu laimīgu, veiksmīgu un bagātu dzīvi. Fen-šui mērķis ir ļaut jums dzīvot labākā harmonijā ar vidi. To var panākt, pareizi virzot enerģijas plūsmu jeb čī jūsu mājās.

Kaķiem ir pārsteidzoša spēj sajust enerģiju. Pastāv tāds domāšanas novirziens, kas uzskata, ka šie pozitīvās enerģijas pilnie dzīvnieki - kaķi spēj salauzt negatīvās vibrācijas, "iestāvējušos" enerģiju jeb negatīvo čī. Jā, neitrālā «enerģija plūst cauri jūsu mājai katru dienu. Jūsu kaķa dabiskā zinātkāre un aktivitāte šo enerģiju uztur kustībā. Kaķi viegli

var pārraut "sastāvējušās" enerģijas laukus un likt riņķot pozitīvajai enerģijai. Turklāt tā pieķeršanās, kādu kaķi izjūt pret mums, rada vēl vienu pozitīvās čī enerģijas avotu, un tas nodrošina laimi mūsu mājvietām.

Sniegšu jums kādu vispārzināmu fen-šui piemēru, lai jūs par to padomātu. Kaķiem patīk atrast sev nelielas, citiem nezināmas slēptuves, kurās tie ielien, bet jūs nezināt, kāpēc tas tā ir. Pieņemsim: spraudziņa aiz plauktā saliktās veļas. Un tā mazā vietiņa zem nelielā, putekļiem klātā galdiņa pašā istabas kaktā? Vai varbūt esat atradis kaķi vienīgajā brīvajā vietā guļamistabas skapja augšējā plauktā, uz drēbēm, kuras gadiem ilgi neesat valkājuši? Varbūt jūsu palīgs - kaķis mīl ložņāt zem kāpnēm uz pagrabu, ar grabažām pilnā vietā, kur tik daudz alām līdzīgu caurumu? Vai kādreiz esat brīnījušies, kas gan kaķiem šādās vietās liekas tik pievilcīgs? Jā, kaķiem patīk atrast nelielas, izolētas vietas telpā, kur tik tikko var iespraukties, un, tiklīdz kaķis tur iekārtojies, tas uzreiz sāk graut stagnatīvo enerģētiku, vecu, iesprostotu, smacīgu čī. Jūsu apburtais kaķis nevis slēpjas un guļ, bet patiesi nopietni strādā.

Bet es agrāk domāju, ka viens no maniem kaķiem ir vienkārši stūrgalvīgs, jo allaž ienirst vannas istabas skapī. Man vienmēr gadās satrūkties, kad, sniedzoties pēc tīra dvieļa, uzduros Jasmīnai. Viņai patīk pastumt tīros dvieļus maliņā, lai varētu sargāt mani no mazā skapīša dziļumiem. Vannas istabas negatīvajai «enerģijai ir iemīļotas vietas. Patiesību sakot, mūsu vannas istaba atrodas gandrīz pašā mājas vidū. Fen-šui mācības lietotājiem tas ir absolūti nepieņemami. Un gudrais melnais kaķis uzņēmies darīt savu darbu mūsu vietā - neitralizēt slikto čī.

Ak, jā, pirms sākat prātot tālāk - jūsu gulta nav pilna ar negatīvo enerģiju tikai tāpēc vien, ka jūsu kaķim patīk tajā izlaisties visā garumā. Iespējams, šī gultā gulēšana nozīmē tikai to, ka gulta ir ērta vieta un smaržo pēc jums, tāpēc tur tīkami nosnausties. Bet, tā kā vairums no mums, kad ir aizkaitināti, dodas tieši uz savu istabu, lai visu apdomātu vai arī lai izraudātos, tur tiešām var lidināties mazliet negatīvās enerģijas. Varbūt jūsu kaķis palīdz šai enerģijai aizplūst, izdzenā nakts murgus un vecas, sliktas vibrācijas. Apburtie kaķi ļoti nopietni uztver savus maģisko aizsargātāju pienākumus. Varbūt pienācis laiks uztvert savu kaķi tieši tā: kā maģisku sargu.

Kaķis ka palīgs - sargs

Dvēseles radinieks, gars, ģēnijs un soģis, Tā valda kaķis — iedvesmo notikumus, ko pats šķietas nicinām. Pa daļai tas ir goblins un pa daļai - dievs.

Saris Bodlērs

Tavs kaķiskais tuvākais līdzgaitnieks izmantos savus smalki nospriegotos jutekļus, lai paplašinātu zināšanas par apkārtni. Kaķi ielāgo visu savas mājvietas cilvēku fiziskās veselības stāvokli un laimīgumu

vai nelaimīgumu cilvēkiem, tie ari patur prātā gan pozitīvās, gan negatīvās psihiskās enerģijas strāvojumus. Vēl viņi darbojas kā visas mājvietas «enerģijas līdzsvarotāji, kaut arī viņu saimnieki būtu svētlaimīgā neziņā par kaķu pūliņiem. Tas viss kopā padara burvju kaķi par maģisku mājas pavarda sargu.

Kā būtu, ja mēs šo domu izmantotu, izveidojot vārdošanu guļamistabas aizsardzībai? Iespējams, jūsu kaķis tik un tā mēdz gulēt jūsu gultā, karaliski izlaidies kājgalī. Mana pelēki strīpainā vienmēr at- guļas manas saklātās gultas kājgalī, sakrustojusi priekšķepas kā īsta lēdija. Vai varbūt jūsu kaķis naktī saritinās jums pie sāniem, vai arī no rīta uzlec tieši jums uz krūtīm, gaidīdams, ka jūs pamodīsieties, pievērsīsiet uzmanību kaķim, atvērsiet barības iepakojumu.

Naktssarga lomu kaķi uztver nopietni. Kāpēc gan neizmantot šo instinktu un neapvienot kaķu dabisko spēju lauzt "sastāvējušos" vibrāciju loku ar viņu tikpat dabisko aizsargātājspēju un neizstrādāt sapņu burvestību? Ja jums miegā uzmācas murgi vai savādi, traucējoši sapņi, tad palūdziet, lai jūsu kaķiskais tuvinieks sargā jūs katru nakti.

Kaka - sarga vārdošana pret nakts murgiem

Jums būs nepieciešams kvēpināmais kociņš ar sandalkoka smaržu un svaiga rozmarīna zariņš. Vispirms veiciet guļamistabas attīrīšanas minimumu. Aizdzeniet visa veida sastāvējušos čī enerģiju, pārmainot gultas veļu un noslaukot visur putekļus, aizvācot nevajadzīgas drazas. Pamatīgi izsūciet guļamistabu ar putekļsūcēju, notīriet mēbeles. To darot, aizkūpiniet sandalkoka kvēpekli, lai smarža aizgaiņā visas sliktās vibrācijas, kas telpā vēl būtu saglabājušās pēc nemierīgi pavadītas nakts. Visbeidzot pabāziet svaigā rozmarīna zariņu zem spilvena; tas palīdzēs visu nakti gulēt mierīgi. Liekot rozmarīnu zem spilvena, sakiet:

"Smaržīgais un saldais rozmarīn, atnes man saldus sapņus un mierīgu miegu."

Vēlāk vakarā, kad gatavojaties iet gulēt, piesauciet sev klāt kaķi, maigi to paglāstiet, īsi pasakiet, ko jūs darīsiet. Tad, joprojām glaudot kaķi, sakiet buramvārdus. Atcerieties, ka, glāstot kaķa spalvu, jūs radāt maģisku enerģijas lauku.

"Paliec pie manis un aizgainī murgus, Mans kakiskais sargs, tu esi kas vairāk, Tu esi tuvākais līdzinieks, aizstāvis, draugs, Aizgaini murgus, līdz atausis rīts. "

Tagad ļaujiet kaķim iet savās gaitās, ticiet, ja būs nepieciešams, tas nāks jums palīgā un aizsargās pret sliktiem sapņiem. Liecieties gulēt, saldu dusu!

Ka svinēt to, ka jums ir tāds tuvākais - kaķis

^^ Labi zināmas darbības kļūst skaistas caur mīlestību.

Persijs B. Šellijs

Ja vēlaties īpaši atzīmēt saikni, kas nodibinājusies starp jums un jūsu apburto kaķi, tuvāko līdzgaitnieku, kas var būt labāks par kaķa kakla siksniņas izrotāšanu vai neliela amuleta piestiprināšanu blakus žetonam ar kaķa numuru. Lūk, daži ieteikumi, kā piestiprināt pie kaķa kaklasiksnas nelielu amuletu, kas pēc tam būs maģiski uzlādēts. Ja tas ir amulets, tad es ieteiktu, lai tas ir pēc iespējas mazāks. Šajā ziņā lai uzvar veselais saprāts un drošība - jūs taču nevēlaties, lai amulets ir pārāk smags vai tik liels, ka var ieķerties kādā zarā, vai ari piestiprināts tā, ka dzīvniekam rodas vēlēšanās to pakošļāt. Kad es meklēju amuletus saviem kaķiem, lai iezīmētu tos kā burvju kaķus, vispirms izdarīju revīziju savā rotu lādītē.

Galu galā es ņēmu un sadalīju pa sastāvdaļām vecus auskarus. Tie bija veidoti šādi: no āķīša karājās aplis, kura iekšpusē bija zeltīts pusmēness, un vēl starp abiem pusmēneša galiem bija zvaigzne, kas nokarājās apļa iekšpusē. Tā kā visa rota satilpa ārējā aplī, nebija nekādu asu galiņu, kas varētu kaut kur ieķerties. Man šķita, šie divi amuletiņi derēs, jo tie bija maziņi. Tikai trīs ceturtdaļas collas diametrā, pat mazāki par dzīvnieku veselības dienesta izdotajiem žetoniem. Un, kas vislabāk, mazos aplīšus varēja viegli piestiprināt kaķu kaklasiksnām. Jo attiecīgā cilpa bija daļa no auskara dizaina.

Kāda mana draudzene, Sendija, kas dzīvo kopā ar pieciem burvju kakiem, ir uzlikusi četriem no viņiem tīra sudraba amuletinus, katram citu. Tie ir nelieli un karājas pie siksniņām kopā ar identifikācijas žetoniem. Viņa sameklēja amuletus dārglietu veikaliņos, kuros pārdod ari mazus karekllšus, un katram no tiem piemīt maģiskas īpašības: runcim Bazilam tika mazs "Zaļā vīriņa" atveidojums, kas attēlo dabas dieva dāsnumu un labo gribu; Sesilai, manas draudzenes baltajai kaķenei, tika claddaugh amulets, kas simbolizē mīlestību, uzticību, draudzību; Dēzija-Meja saņēma dzintara sirsniņu, kas simbolizē dievieti Freiju; Lili-Feja dabūja sudraba pentagrammu ar mākslīgo rubinu centrā — lai piesaistītu mīlestību un aizsardzību. Piektais lieliskā piecnieka pārstāvis Bifs ir izvēlējies nūdista jeb natūrista dzīves ceļu un atsakās valkāt kaklasiksnu. >

Vēl viena iespēja izveidot jūsu tuvākā līdzgaitnieka amuletu ir pievienot pie kaklasiksnas mazu "akmeni" vai kristālu. Tikai raugieties, lai kristāla stūri nav pārāk asi un lai tas būtu labi piestiprināts un nenokristu. Galu galā jūs varat vienkārši iegravēt maģisku simbolu vai uzkrāsot to uz kaķa identifikācijas žetona aizmugures, tādējādi pagatavojot amuletu pašrocīgi. Ja krāsojat ar krāsu, pārliecinieties, vai tā ir pilnībā nožuvusi, pirms liekat amuletu kaķim ap kaklu. Lietojiet nekaitīgu krāsu.

Apburts un apdāvināts. Kaka kaklasiksnas vārdošana

Nepieciešams:

•   jūsu izvēlētais amulets;

•   jūsu mīluļa kakla siksna;

•  viens smaržkociņš un turētājs;

•   mazā "tējas" svecīte;

•   mazs trauciņš ar sāli;

•   sērkociņi;

•   droša, līdzena virsma;

•   svaigs kaķumētras zariņš vai cits kaķu gardums.

Norādījumi

Nogaidiet brīdi, kad kaķis ir labā noskaņā, mierīgs. Viegli noņemiet kaklasiksnu, lai varētu pievienot tai izvēlēto amuletu. Aiz- dedziet sveci un smaržkociņu. Uzkaisiet amuletam šķipsniņu sāls. Ar amuletu pavēciniet cauri smaržīgajiem dūmiem, ātri izraujiet to cauri sveces liesmai, beidzot apslakiet amuletu ar pāris lāsēm ūdens. Noslaukiet amuletu, tad piestipriniet pie mīluļa kaklasiksnas.

Turiet kaklasiksnu un jauno amuletu abās rokās un atkārtojiet trīs reizes:

"Ar zemes, gaisa, uguns un ūdens spēkiem Es nu apburu sava tuvākā amuletu. Šis amulets un šie vārdi iegūst maģisku spēku, Tu esi manā aizsardzībā uz visiem laikiem. "

Tagad uzlieciet kaklasiksnu savam burvju kaķim. Kad tā ir nostiprināta, maigi pakasiet kaķim zem zoda un nobeidziet vārdošanu šādi:

"Draugs un pailgs, pieņem šo dāvanu, Lai tā stiprina saikni starp tevi un mani. "

Nodzēsiet kvēpekli, bet svecei ļaujiet izdegt drošā vietā, kur jūs varat to uzmanīt. (Tējas svecīte deg apmēram četras stundas.) Novāciet visus pārējos vārdošanas rekvizītus. Iedodiet kādu gardumu savam nupat ar amuletu apdāvinātajam kaķim. Ja kaķi ir vairāki, katram sarīkojiet atsevišķu rituālu.

Kaķēnu svētīšana

>

Dzīvnieku pasaulē kaķēns ir tas pats, kas dārza pasaulē rožu pumpurs.

Roberts Sautijs

Mēs tik daudz esam runājuši par kaķiem, ka ir svarīgi parunāt arī par kaķēniem. Droši vien kaķēns ir pārāk jauns, lai būtu jūsu burvestību līdzbiedrs. Kaķēni ir kā mazi bērni. Dodiet tiem laiku mierīgi pieaugt. Kaķēni ir kā uguns. Tiem piemīt milzums enerģijas, tie gluži vai dzirksteļo. Vienkārši vērojiet tos, skatieties un gaidiet, pa kuru ceļu tie vēlēsies iet kā personības. Protams, ja kaķēni izrāda interesi par jūsu buršanos, ļaujiet tiem novērot rituālus. Bet neko neuzspiediet. Ja kaut kas tiks kaķēniem uztiepts ar varu, viņi atriebsies un, visticamāk, saglabās nepatīkamas atmiņas, kas saistītas ar buršanos.

Ir tādi rituāli, ko var veikt tieši kaķēna klātbūtnē, bet nevajadzētu iejaukties viņu enerģijas plūsmā. Kaķēns simbolizē jaunu sākumu, rotaļīgumu, augšanu. Maģiski iesvētīt jūsu kaķēnu veselībai un laimei - kāda brīnišķīga doma! Dieviete, ar kuru jāsadarbojas kaķēnu burvestībās, ir Basteta, visu kaķu māte.

Norādījumi

Šo kaķēnu svētīšana jāveic tieši pēc saules rieta, pāris naktis pēc jauna mēness parādīšanās. Ja darbojaties šajā laikā, tad pusmēness ir redzams zemu pie Rietumu puses debesim. Ja darbojaties jauna mēness laikā, jūs piesaistāt vārdiem visas jaunu aizsākumu, dzimšanas un augšanas enerģijas.

Salieciet kopā vienkāršu, baltu tējas sveci un nelielu kaķumētras zariņu, tas var būt arī kaltēts. Nolieciet tos uz sava mājas altāra vai uz imitētā pavarda. Iededziet sveci. Maigi paņemiet rokās kaķēnu, pagriezieties pret Rietumiem. Tas ir arī rietošā jaunā mēness virziens. Ja kaķēns labi uzvedas, veiciet rituālu svaigā gaisā. Ja ne, tad pieejiet pie loga, kas vērsts uz Rietumiem, tā, lai varat saskatīt mēnesi, kamēr skaitāt šos vārdus:

"Dieviete Basteta, lūdzu tev, svētī šo kaķēnu, Lai tam veselība, izaugsme, kaķa draudzība, kas nebeidzas. Aizsargā šo kaķēnu, jo drīz tas izaugs gudrs un stiprs, Svētī manu lūgumu, jauns mēness tam liecinieks. "

Aizsūtiet mēnesim gaisa skūpstu un noskūpstiet kaķēna galvu. Ejiet atpakaļ istabā vai panāciet atpakaļ līdz burvju svecei un iedodiet kaķēnam kaķumētru. Tad varat palaist kaķēnu vai tos visus, lai spēlējas. Pieskatiet sveci, lai tā pati izdeg.

Fejas, tuvākie palīgi un kaķēni

Kad tu redzēsi fejas, manu dārgumiņ? Pirms vēl kaķis būs nolaizījis sev ausi.

Bērnu skaitāmais pantiņš

Vispārējais "labās plaukstas likums", vai varbūt man vajadzētu teikt "ķepas"(?), ir tāds, ka parasti fejas piesaista mājdzīvnieki, mazi bērni, aktīva darbošanās. Kaķēns, būdams kaķu bērns, viens pats nodrošina gandrīz visas šis prasības. Ja jums ir cieša saikne ar savu kaķu bērnu vai ari maģiska saikne ar savu kaķisko tuvāko, tad varat pavērt sev ceļu uz feju valstību. Tiek uzskatīts, ka mājas gariņi sazinās ar apburto kaķi vai kaķēnu. Pamatā kaķis - tuvākais palīgs vai arī kaķēns var būt starpnieks starp jums un garu pasauli.

Jūsu tuvākais palīgs, kaķis, taču vēlas ar jums sadarboties, kaķis priecāsies palīdzēt maģiskos rituālos. Kaķēns, turpretim, pats neaptver, kas notiek, - tikai jūt, ka tas ir kas interesants. Tāpēc kaķēns ir jāuzmana.

Tagad, pirms vēl jums prātā ienākuši mazi, spārnoti radījumi, kas lidinās apkārt pa māju, jums jāsaprot, ka mēs te runājam par garīgo enerģiju un pirmelementiem. Tas ir tas pats pirmatnējo garīgo elementu enerģijas lauks, ko kaķi sajūt, kad mainās laika apstākļi. To jau aplūkojām 3. nodaļā, un tā ir neatņemama dzīves sastāvdaļa kopā ar burvju kaķi. Bet, iespējams, jūs patiešām ar acs kaktiņu sajutīsiet kāda pirmatnēja gara klātbūtni savā mājā vai dārzā. Esiet pacietīgs un reālists savās gaidās.

Fejas ir daļa no pirmatnējo elementu jeb garu valstības. Tās ir piesardzīgas un biklas, cilvēki tās fiziski redz ļoti reti. Tomēr to klātbūtni var sajust, pat kad tās nav redzamas. Vēlreiz - pievērsiet uzmanību sava kaķa uzvedībai. Visdrīzāk, kaķi dos jums zīmi par feju vai citu garu klātbūtni un darbību. Ja vēlaties veikt rituālu, kas palielinās jūsu iespējas ar kaķa palīdzību uztvert garu valsts klātbūtni, vai nu tas būtu pieaudzis burvju kaķis, vai tikai kaķēns, izmēģiniet šo vārdošanu.

Vislabākais laiks sadarboties ar gariem un fejām ir starpposms starp divām dienas vai mēness fāzēm, tas ir, saules lēkts, pusdienas laiks, saules riets, vai arī pusnakts kādā no gada astoņiem sabatiem, pilnmēness fāzes vai gada garumā, vislabākie sabata laiki ir 30. aprīlis vai 31. oktobris. Jāpiemin arī vasaras saulgrieži - tie katru gadu (jūnijā) jāprecizē kalendārā. Visbeidzot sena tradīcija ieteic gaidīt tikšanos ar fejām, ja ziemas saulgriežu laikā, Ziemassvētku vakarā, krīt sniegs.

Sākumam jums vajadzēs iepazīstināt fejas ar sevi un savu kaķi. Tas tikai atbilst uzvedības normām, un tas atvairīs visas iespējamās

feju viltības turpmākajā saskarsmē. Leģendas un ticējumi vēsta, ka garu un feju valstībā pieklājībai un etiķetes ievērošanai ir liela nozīme, tāpēc jums jāapgūst labas manieres, pirms lūdzat palīdzību. Garu, laumiņu un feju valstībā jums ir jālūdz, nevis jāpieprasa. Un, dieva dēļ, lūgumam jābūt pieklājīgam. Vislabāk ir pēc tam, kad esat saistījušies ar garu pasauli, atstāt kādu dāvanu vai cienastu; cepumiņš vai maizes gabals var būt pietiekami labs. Man ir nācies izmantot pat krekerus. Pēc tradīcijas nesumu sadrupina apļa formā uz zemes. Lai cik reižu esmu veikusi garu rituālu, nākamajā rītā drupaču tajā vietā vairs nebija.

Feju un tuvākā palīga buramvārdi

Izvēlieties sev piemērotu laiku. Šim rituālam nav nepieciešami nekādi papildu aksesuāri, tikai jūs, cepumi vai maizes gabaliņš, jūsu kaķis un jūsu nodomi. Apsēdieties mierīgi uz grīdas vai zemē. Iedomājieties, ka jums izaug saknes, ka šīs saknes noenkurojas, iestiepjas zemē, savienojot jūs ar visām radībām uz zemes.

Piesauciet klāt savu kaķi, paglaudiet to. Parādiet kaķim vai kaķiem, ko grasāties dāvināt gariem, lai kaķis to aposta. īsi pasakiet dzīvniekam, ko darīsiet. Ja darbojaties ar kaķēnu, ļaujiet, lai tas spēlējas vai dara, ko grib. Atcerieties, jūs taču gribat, lai nākamais tuvākais palīgs iepazīstas ar maģiskiem rituāliem, lai tas viņam nav nekas neparasts, tāpēc tagad ļaujiet kaķēniem brīvu vaļu. Iespējams, kāds saritināsies jums pie sāniem, bet kāds cits aizdauzīsies prom. Ja darbības norisinās kaķiskā palīga klātbūtnē, tad ir labāk, ja kaķis sēž jums pie sāniem vai klēpī, kamēr runāsiet buram vārdus. Atkārtojiet trīs reizes:

"Sajā pārmaiņu brīdi piesaucu garus un fejas, Sājā burvju naktī atveru savu sirdi. Maģiskais kakis ir man blakus, mēs jūs saucam, Jo tagad ir sākums gara, kaka un cilvēka draudzībai. Laipni lūdzu manā dzīvē līdz ar jūsu maģiju, Ja vien jūs nedzīsiet jokus ar mani. "

Aizveriet acis, koncentrējieties. Dažus mirkļus paklusējiet, tad pastāstiet fejām un pirmatnējiem gariem par savām vēlmēm. Klusībā nododiet tiem vēsti, ka vēlaties viņu klātbūtni savā dzīvē. Tad atveriet acis, piecelieties. Izejiet viens pats ārā no telpas, izbārstiet dāvanas drupačas glītā aplī uz zemes. Nobeidziet vārdošanu ar šādām rindinām:

"Mans tuvākais palīgs var būt mūsu starpnieks, Un te es nolieku dāvanu glītā aplī."

Ieejiet atpakaļ telpā, kur veicāt rituālu, pēc tam gaidiet, kā ar burvju kaķa palīdzību risināsies tālākie notikumi.

Padomi un panemieni, kā strādāt kopa

ar tuvāko palīgu - kaķi

Nemaz nemēģini iejaukties kaķu darīšanās,

Jo tie ir jūtīgi, ja tiem kas nepatiks, viņi apčurās tavu datoru.

Brūss Greiems

Sāksim no sākuma: pirmajā vietā ir pieklājīgas manieres. Ja saniknosiet kaķi, piespiežot dzīvnieku ar varu piedalīties maģiskos rituālos, kaķis noteikti atradis veidu, kā jums atriebties. Tāpēc esiet pieklājīgs. Pacentieties atcerēties: pie kaķa jāvēršas lēni, tas jāņem rokās tikai tad, kad tam ir attiecīgais noskaņojums. Jā, es zinu, jums kārojas visu izmēģināt tūlīt pēc izlasīšanas, jaunas informācijas ir tik daudz, un nepieciešams izmēģināt šīs viltīgās kaķu zintis tūlīt uz vietas…

Kaķi nevar piespiest kļūt par jūsu partneri. Tomēr, ja mīlat tieši sava kaķa individuālo raksturu, uzmundriniet viņu, un kaķis visdrīzāk ieinteresēsies, ko darāt. Katrs kaķis savā veidā reaģē uz maģiskām darbībām. Kāds varbūt sēdēs jums blakus, kāds cits uzrāpsies uz skapja un vēros no droša attāluma. Lai pievērstu kaķa uzmanību, ir arī daži īpaši knifi.

Uzpirkšana. Pirms rituāla piedāvājiet kaķim kādu gardumu. Nav godīgi? Varbūt, bet - tas iedarbojas.

Kaķumētra. Pēc rituāla pasniegta kaķumētras lapiņa dara jūsu kaķi laimīgu.

Svaigs gaiss. Mūsu mājās šie vārdi jāaizstāj ar kādiem kaķim nesaprotamiem, ja negribam tūlīt vest kaķus ārā. Izdzirduši par "svaigo gaisu", kaķi tūlīt skrien pie sētas durvīm. Ļaujiet kaķim padauzīties kopā ar jums pa āru. Viņiem parasti patīk, ja jūs ejat laukā kopā ar viņiem. Ļoti piemērota reize, kad veikt kādu ārpus mājas izpildāmu rituālu.

Rotaļa. Katram kakim ir sava iemīļotā ķeršanas rotaļa - vai nu pa grīdu vilkts virves gabaliņš, vai spēļmantiņa, varbūt dzijas kamols. Parotaļājieties ar kaķi un paskatieties, varbūt pēc tam kaķis gribēs pabūt jūsu rituāla laikā.

Uzslava. Ja jūs mierpilnā balsī skaļi uzslavēsiet kaķi, tas nākamajā reizē jo vairāk vēlēsies piedalīties rituālā.

Pieņemiet kaķi tādu, kāds tas ir. Novērtējiet kaķa individuālās īpatnības, jo visas tās ir burvīgas. Reizēm pietiek ar to, ka ļaujat kaķim būt viņam pašam, un tas ir labākais, ko cilvēks var darīt.

SESTĀ NODALA BURVJU VĀRDI tavam kaĶim

Cik laimīga gan ir māja, ja tajā ir vismaz viens kaķis!

Itāliešu paruna

Pēdējā nodaļa, un tajā mēs aplūkosim dažādus vārdošanas Vj JL rituālus, kas var noderēt, dzīvojot kopā ar kaķi. Te būs gan dziedināšana, gan vārdi, kas palīdzēs kaķim sadzīvot ar jaundzimušu bērnu, gan meditācija un rituāls, kas palīdzēs tikt galā ar zaudējuma sāpēm mājdzīvnieka aiziešanas brīdi. Te būs arī rituāls, kad mājā ienāk jauns kaķis. Visbeidzot - kaķu vārda došanas māksla, sešdesmit

vārdi, no kuriem varat izvēlēties vienu savai kakenītei vai runcim. Nemiet par labu!

Dziedējoši vārdi kaķim

Ja jūsu kaķim paredzēta ķirurģiska operācija, vai arī, ja tas atveseļojas pēc slimības, izmēģiniet buramvārdus. Ja iespējams, gaidāmo operāciju ieplānojiet dilstoša mēness fāzē. (Tiek uzskatīts, ka tad ir mazāks asins zaudējums un samazinās infekcijas iespēja.) Piesauciet maigās kaķu dievības, kas minētas pirmajā nodaļā - Freiju, Bastetu, Diānu.

Nepieciešams:

•   parasta balta tējas svece;

• svečturi;

•   svece kaķa veidolā vai maza lūgšanu svecīte tādā krāsā, kas atbilst jūsu kaķa spalvas krāsai;

•   nagla vai liela adata, ar ko iegrebt svecē kaķa vārdu;

•   dažas jūsu kaķim izkritušas spalvas;

•   neliela Bastetas figūriņa vai amulets kaķa veidolā;

•  dabisks katra pirmelementa "pārstāvis": kristāls - zemei, spalva - gaisam, lavas vai klints gabals - ugunij, gliemežvāks - ūdenim;

•  droša vieta, kur veikt rituālu; var būt liels katls, kurā aizdegt sveci.

Norādījumi

Nolieciet četrus pirmelementu simbolus palielā aplī. Sveces ievietojiet apļa centrā. Rūpīgi iegrebiet sava mīluļa vārdu kaķa veidola svecē vai svecē kaķim atbilstošā krāsā. Tad pie šā svečtura pielieciet kaķa spalviņas. To darot, jūs sasaistāt dziedējošo maģiju ar jūsu kaķi. Skaļi nosauciet tās dievietes vārdu, ar kuru gribat sadarboties. Aiz- dedziet tējas sveci, ar paša izvēlētiem vārdiem piesaucot šo dievieti un viņa palīdzību. Tad aizdedziet kaķi simbolizējošo sveci un atkārtojiet šos vārdus:

"Kaķu varenā kundze, uzklausi manu lūgumu,

Piesaucu četras debess puses: ziemeļus, austrumus, dienvidus un rietumus.

Apvij šīs enerģijas ap manu kaki daudzkrāsu gredzenā, Atspirgšana un veselība, lai tās nāk dabiski pie mana kaka. Pie zemes un ūdeņu spēkiem, Kā es to gribu, lai notiek tā."

Nobeidziet rituālu, ļaujot izdegt abām svecēm. Neatstājiet sveces nepieskatītas vai arī vietā, kur ziņkārīgs kaķis var tām piekļūt. Pamēģiniet ielikt tās lielā katlā vai podā. Kad esat beidzis, neaizmirstiet pateikt dievei paldies. Vēlu jūsu kaķim ātru atveseļošanos.

Šķiršanās rituāls un meditācija

Var paiet milzum daudz laika, bet nekas neizdzēš atmiņas par mīļu kaķi, tāpat kā nekāds tīrīšanas līdzeklis nevar noņemt visas kaķa spalvas līdz pēdējai no jūsu dīvāna.

Leo Dvorkens

Šķiršanās no kāda mājas mīluļa ir zaudējums, ar kuru mums agri vai vēlu tomēr nākas saskarties un kas jāiztur. Prātoju, vai iekļaut šo nodaļu grāmatā, jo ikviens, kas zaudējis savu mīluli, zina, cik tas ir sirdi plosoši sāpīgi. Bet es gribēju, lai grāmata ir dzīva un optimistiska. Pēc tam man ienāca prātā, ka es šai tēmai tikai nodarītu pāri, ja neiekļautu grāmatā. Šeit taču man rodas izdevība palīdzēt tādiem pašiem kaķu mīļotājiem kā es, lai viņi spētu tikt galā ar savām emocijām tādā grūtā laikā. Turklāt es vēlējos atrast veidu, kā mēs varam pieminēt aizgājušos mājdzīvniekus un tad ar visu mūsu mīlestību ļaut tiem iet savu ceļu.

Nepieciešams:

•   rozmarīna zariņi (atmiņas simbols);

•   bazilika lapas (mīlestības un pieķeršanās zīme);

•   lavandas zariņš (aizsardzībai);

•   neliels dzintara gabals;

•   neliels, balts amuleta maisiņš vai vienkārši auduma kvadrātiņš.

Norādījumi

Šis šķiršanās rituāls var notikt gan pirms veterināra organizētas kremēšanas, gan tad, ja esat izlēmuši aprakt savu mīluli mājas dārzā. Savāciet kopā rozmarīna, bazilika, lavandas lapas un nelielu neapstrādāta dzintara gabalu. Salieciet visu baltā amuleta maisiņā vai glīti iesieniet mazā drāninā, tad iesvētiet sainīti šādiem vārdiem:

"Piesaucu kaķu dievietes, Sehmetu, Freiju, Mafdetu, Diānu, Bastetu. Pieņemiet so dāvanu un pieņemiet manu draugu, Un lai mīlestība un laime ir tiem bez gala."

Varat aprakt maisiņu kopā ar kaķi, bet, ja dzīvojat lielpilsētā un esat izvēlējušies kremāciju, atstājiet maisiņu kādā nomaļā vietā kā upuri

kaķu dievībām. Kad šis uzdevums paveikts, ļaujiet sev kādu laiku atgūties. Dažas dienas jums būs skumji, tas nekas, nesteidziniet laiku.

Bastetas tempļa meditācija

Kad esat gatavs meditācijai, dariet tā. Turpmākās rindas rakstītas brīvā stilā, kas pieļauj neskaitāmas individuālas variācijas. Ļaujieties intuīcijai un sirdsbalsij, skatieties, kurp tās jūs vedīs. Sajā reizē nav nekāda noteikta rituāla laika; jūs paši zināt, kad meditācija nepieciešama, kad sveču gaismā notiks šis rituāls, kas būs veltīts Bastetai. Kā jūs jau atceraties no pirmās nodaļas, simtiem mīļotu kaķu tika apglabāti Bastetas templī Būbastijā. Kad sāku rakstīt šo nodaļu, manu prātu piepildīja spilgts Bastetas tēls. Tas bija brīnišķīgs apstiprinājums, ka eju pareizā virzienā. Gandrīz vai dzirdēju senā metāla tamburīna šķindu un saodu vīraka dūmus.

Sanesiet kopā visas fotogrāfijas un piemiņas mantas, kas palikušas no kaķa. Sakārtojiet tās uz altāra vai darba virsmas. Iespējams, būs emociju uzplūdi. Ja tā, ļaujiet, lai asaras rit. Noslaukiet tās un turpiniet. Nolieciet sānis divas zaļas sveces svečturos. Iededziet tās, pārliecinieties, vai liesmas ir drošā attālumā no piemiņas lietām. Iededzot sveces, noskaitiet šos vārdus:

"Ar šim divām svecēm un to gaismā Piesaucu šonakt dievieti Bastetu pailgā. "

Pāris mirkļu veltījiet tam, lai nomierinātos un koncentrētos. Ieņemiet ērtu pozu meditācijas sākumā (tā pat nav meditācija, drīzāk — garīgs ceļojums). Darbodamies iedomājieties, ka redzat savu kaķi draiskojamies vai arī ērti izlaidušos saulītē pie Bastetas tempļa Ēģiptē. Apsēdieties vai apgulieties, aizveriet acis, garā iztēlojieties Bastetas templi. Jūs redzat šo neticamo templi savām gara acīm. Svētā vieta, uz kuras sienām ir krāsaini hieroglifi, dārzā aug krāšņas zaļas palmas, katrai vēsmiņai ir sava smarža. Jūs redzat savu kaķi kopā ar daudziem citiem, laiku laikos citu cilvēku mīlētiem kaķiem. Satraucāties par kaķu likteni? Vai tad tie visi neizskatās omulīgi un laimīgi?

Piesedziet acis ar plaukstu un paskatieties apkārt, izbaudiet ainavu, mākslas darbus un tempļa arhitektūru. Templī rosās vairākas priesterienes, un jūs sajūtat vīraka smaržu. Ļaujieties mierīgai baudai, to visu apskatot, jo šī ir skaista vieta.

Saule spīd neticami spoži, jūs skatāties apkārt, pa to laiku jūsu kaķis kaut kur nozudis. Jūs sākat to meklēt pa visu templi, klusi saucot kaķi vārdā. Paejat garām vairākām priesterienēm lieliskās ēģiptiešu drānās un jautājat, vai tās nav redzējušas jūsu kaķi, bet vienīgā atbilde ir smaids vai mierinošs pieskāriens.

Jums dauzās sirds, jūs vēl turpināt meklējumus tempļa vēsajās ejās, līdz nonākat spoži apgaismotā nostūrī. Te saules stars jums iespīd sejā, tā ka pilnīgi jāaizsedz acis. Kad redzes spējas atjaunojas, ieraugāt kādu sievieti, viņa klusi dungo un graciozi tuvojas. Saules gaisma veido nimbu ap viņas augumu, jūs piemiedzat acis, lai to saskatītu.

Viņas balss skan maigi, un, pirms vēl jūs paspējat ko pajautāt, viņa iziet no saules stara apmirdzētās zonas un ir jūsu priekšā. Jūsu acis nu saredz skaidri, jums izlaužas pārsteigts izsauciens — tā ir dieviete Basteta. Caurspīdīgi zaļā tērpā ietinusies, dieviete ar kaķa galvu pasmaida par jūsu pārsteigumu.

Viņas augums ir sievietes augums, bet galva ir skaista melna kaķa veidolā. No stāvus saslietajām ausīm nokarājas auskari, viņas slīpi novietotās acis ir kā mirdzošs zelts. Dievietei ir nevainojamas proporcijas, tā izstaro neticamu spēku, mīlestību, līdzjūtību. Kamēr jūsu acis vēro dievieti, jūs stāvat nekustīgi, sastindzinājis viņas skaistums. Paiet kāds brīdis, pirms saprotat, ka viņas rokās kaut kas ir. Jūs ieraugāt tur savu mīļo kaķi, kas priecīgi murrā dievietes skavās. Gluda, dārgakmeņiem rotāta roka maigi skar dzīvnieka galvu, un kaķis iemurrājas vēl skaļāk.

Jūs pasmaidāt, saprotot, ka Bastetas templī kaķis ir drošībā un laimīgs. Dieviete lūdz jūs abus atvadīties, jūs maigi pakasāt kaķim zem zoda. Pasakāt ardievas, noskūpstāt kaķi un atkāpjaties.

Basteta pati noslauka jums asaras. Lai gan skaista un varena, viņa ir arī mīloša un līdzjūtīga dieviete, kas mīl savus bērnus. Tad, nočukstējusi svētības vārdus, viņa noglāsta jums roku un atgādina, ka jūsu mīlulim nenotiks nekas slikts, tas būs mīlēts un lolots šajā garīgajā templī uz mūžīgiem laikiem. Jūsu kaķis vēl pēdējo reizi pamāj ar asti, un Basteta nozūd ejā, līdz spožie saules stari aizsedz vinu skatienam.

Jūs stāvat valgām acīm, tad pienāk kāda priesteriene un rāmi aizvada jūs līdz tempļa ieejai. Viņa mierinoši kaut ko stāsta, rādot uz daudzajiem kaķiem, kas spēlējas, dauzās, snauž vai sēž itin visur templi. Kad nonākat pie ieejas, priesteriene atgādina, ka jūsu kaķis vienmēr dzīvos jūsu sirdi; kad vien jūs to atcerēsieties, tas vienmēr būs pie jums.

Ieelpojiet dziļi un brīvi, aizturiet elpu, noskaitot līdz četri. Tagad izelpojiet caur muti, koncentrējieties, atgūstiet līdzsvaru. Meditāciju un rituālu nobeidziet ar šādiem vārdiem:

"Basteta, visu kaķu māte, paldies, ka tu paņēmi klēpī manu kaki,

Tagad lai visiem ir miers tavā gara templī."

Ļaujiet, lai zaļās sveces, ko aizdedzāt pirms rituāla, izdeg pašas - tikai pieskatiet tās. Pēc dažām dienām novāciet kaķa piemiņas lietiņas un fotogrāfijas no galda. Visbeidzot izvēlieties vienu vismīļāko sava kaķa fotogrāfiju, ielieciet to skaistā rāmītī, novietojiet tur, kur varat to apskatīt katru dienu. Un katru reizi, kad palūkosieties uz fotogrāfiju, atcerieties kaut ko jauku, kas saistās ar šo kaķi.

Jauns bērniņš? Cik satraucoši!

(Un kaķi tu tik un tā paturēsi)

Man tas bija liels pārsteigums, kad uzzināju, ka ļaudis joprojām piekodina nākamajiem vecākiem piesargāties no kaķa vienā mājā ar jaundzimušo. Ir kāds vecs un sapelējis ticējums par to, ka mājas kaķis var "nozagt bērnam elpu" jeb nosmacēt šūpuli guļošu zīdaini. Lai gan šiem nostāstiem nav nekāda pamata, daudziem kaķiem, kā par nelaimi, ir nācies beigt savu dzīvi kaķu patversmēs vai citās vietās tikai jaundzimušu bērnu dēļ. Jūsu mājā tā nevajadzētu notikt. Kaķus bērna šūpulītis tiešām pievelk. Tas dīvaini smaržo un ir pietiekami augstu novietots, lai būtu laba vieta, kur aptupties un vērot apkārtni vai ari kur ieritināties. Kas var būt labāks par šūpulīti? Protams, veselais saprāts ir jāsaglabā, bet es nu gan nebaidītos no kaķa vienā mājā ar jaundzimušo. Pirms mazuļa ierašanās ļaujiet, lai kaķis piedalās bērnistabas iekārtošanā. Apsēdieties un pastāstiet kaķim, kas drīzumā gaidāms. Kaķi ir gudrāki, nekā jums liekas; tie sapratīs. Iedomājieties, kā lai jūtas jūsu kaķis. Ja līdz šim viņš bija, tā sacīt, galvenais mīlulis, un tā gadiem ilgi, tad ir skaidrs, ka bez greizsirdības neiztikt. Uztveriet jaundzimušā ierašanos mājā tā, it kā jūs ievestu mājā jaunu mājas mīluli.

Kad ievedīsiet mājā zīdaini, uz brīdi uzticiet to paturēt kādam citam, kamēr apsveicināsieties ar saviem kaķiem. Tad pēc kāda laiciņa apsēdieties krēslā un paņemiet bērnu klēpī. Ļaujiet, lai kaķis arī ielec krēslā un lai labi aposta jaunpienācēju. Kaķis drīkst apostīt bērnu no visām pusēm. Paturiet prātā, visvairāk jūsu kaķim ir bail no neparastā trokšņa, kādu saceļ zīdainis. Paslavējiet kaķi par ošņāšanu, un tad katru dienu pacentieties izbrīvēt laiciņu, kad varat pabūt

divatā tikai ar kaki vien.

Vēl dažas nedēļas uzmaniet gan bērnu, gan kaķi, ļaujiet dzīvniekam pierast pie visām pārmaiņām, kas notikušas mājā - jaunajām skaņām,

smakām un dienas režīma. Kaķi noteikti gribēs "pārbaudīt" bērnistabu, šo vietu, kur jūs pavadāt tik daudz laika, tāpēc neesiet pārāk barga pret dzīvnieku, ja tas iedomājas visā garumā izlaisties šķērsām pāri zīdaiņa pārtinamajam galdam vai ierāpties bērna gultiņā. Ja nevēlaties, lai kaķis tur uzturas, vienkārši mīlīgi paņemiet kaķi klēpī un iznesiet no istabas, var arī turiet durvis vienmēr ciet. Nebūs kontakta, nebūs arī raižu. Bet nemetieties spiegdama virsū kaķim tikai tāpēc vien, ka tas uzlēcis uz šūpuļa, lai aplūkotu jaunāko ģimenes locekli. Starp citu, mana redaktore pastāstīja, ka viņas runcis vārdā Oskars guļot tieši viņas dēla gultiņas kājgalī. Viņi ir labi draugi. Kaķis mēdz arī sēdēt vienam no vecākiem uz skausta, kad viņi vanno mazuli. Acīmredzot Oskaram šķiet, ka jāzina, kas tā īsti ir par šļakstināšanos un rosību; šādā veidā viņš var būt uzraugs arī vannas istabā.

Paturiet prātā, kaķiem piemīt telepātiskas spējas, tie jūt savu cilvēku emocijas un vibrācijas. Ja jums bērna tuvums ar kaķi rada stresu, tad satraucies būs arī kaķis. Ja izturēsieties pret šiem apstākļiem rāmi un mierīgi, (kas tur, liela muiža), tad arī kaķis peldēs pa straumei - gluži kā Oskars sadzīvo ar saviem cilvēkiem.

Nobeigumā daži ātri noskaitāmi buramvārdi, kas palīdzēs nogludināt ceļu draudzībai starp jūsu mīļoto kaķi un mazo bērnu. Vārdus skaitiet tad, kad līdzās ir abi. Piemēram, ja kaķim patīk gulēt jums pie sāniem, kamēr barojat bērnu, tas būtu īstais laiks vārdošanai. Atkārtojiet šīs rindiņas trīs reizes:

"Dieviete Basteta, svētī mūs kā ģimeni,

Lai mēs vienmēr būtu laimīgā saskaņā."

Jauna kaķēna vai kaķa apsveikšanas rituāls

Laiks, kad jūs ievedat savā mājā jaunu kaķi vai kaķēnu, ir satraukumu pilns. Un, gluži tāpat kā bērna atvešanas brīdī, jums jābūt iejūtīgiem pret kaķi vai kaķiem, ar ko jau dzīvojat kopā. Bet vairāk par visu šeit darbojas tie paši pamatlikumi. Jaunais kaķis noteikti izpētīs katru mājas nostūri, tas ilgs vairākas nedēļas, tāpēc labi pieskatiet visus kaķus, gan mazos, gan lielos. Pēc pāris nedēļām tie būs radījuši savu hierarhiju. Iespējams, ka jūsu vecākais kaķis kļūs par stingru skolotāju, kas pa jokam sarīko ķepu kaujas, pēc kurām liek jaunākajam apgulties un pagulēt dienasvidu. Mana kaķene Skipija bija uzņēmusies mātes lomu, kad Samanta vēl bija kaķēns — Skipija pieļāva tikai zināmu daudzumu blēņu, pēc tam viņa cieši piespieda kaķēnu pie zemes, līdz Samanta aizmiga. Iespējams, kaķi tikai pāris reižu iepļaukās jaunpienācēja vaigus, pāris reizes uzšņāks, tad aizies stīvām kājām. Tāds bija Samantas paradums, kad viņa bija vecākais kaķis mājā, bet Jasmīna bija kaķēns. Abas kaķenes joprojām nav nekādas sirdsdraudzenes, taču viņām patīk dzenāt vienai otru pa māju un rotaļīgi mest ar ķepu. Ļaujiet, lai jūsu jaunais kaķis kādu laiku pierod pie ģimenes un tās ikdienas. Lai sveiktu savu jauno burvju kaķi ar maģisku sveicienu, te būs dažas rindiņas:

"Freija, kaķu pavēlniece, lūdzu, svētī šo kaķi, Ko mēs nu uzņemam savā ģimenē. Lai šis burvju kaķis ir vesels un priecīgs, Lūdzu, sargā to visā, kas notiek."

Apburoši vardi tavam burvju kaķim

Bet es saku, tam vajadzīgs vārds, kas ir īpašs, Kaķa vārds, kas ir sevišķs un cēls…

T. S. Eliots

Nu, kad jums ir jauns kaķēns, varbūt gribēsiet dot tam kādu īpaši burvīgu vārdu. Varbūt jums jau ir burvju kaķis, bet gribat dot viņam papildus parastajam vārdam arī apburtu vārdu. Patiesībā daži kaķu maģijas pratēji apgalvo - kaķim vienmēr jādod trīs vārdi. Vienā vārdā to sauc viņa saimnieki, otrs ir maģiskais vārds rituāliem, bet trešo, slepeno, vārdu zina tikai pats kaķis. Noslēpums, tavs vārds ir kaķis.

Turpmākajā sarakstā daži no vārdiem ir klasiski raganu kaķu vārdi. Vairāki vārdi ņemti no TV vai kino. Daži nāk no literatūras vai komiksiem. Vēl citi burvju tituli ir dievību vārdi, feju un varoņu vārdi. Dažiem nepatīk, ja kaķi sauc dievības vārdā, bet es personīgi domāju, ka tas jāizšķir tikai jums un jūsu dzīvniekam. Vēl daži vārdi ņemti no maģiskiem ziediem, kokiem, zālītēm. Nav tāda, ko nevarētu dot kaķim. Bet apskatiet visu vārdu nozīmes un izvēlieties vārdu savam burvju palīgam ļoti rūpīgi. Vai nu meklējiet vārdu jaunam kaķēnam, vai arī maģisko otro vārdu burvju palīgam, vai tas būtu runcis vai kaķene, izlasiet šo sarakstu. Priecīgu vārda meklēšanu!

Kaķenes

Karalienes nekad nekaulējas.

Lūiss Kerols

Ambera. Dzintars radies no sveķiem, tas jau gadsimtiem ilgi simbolizē priesterienes, un tas ir spēcīgs maģiskais "dārgakmens". Dzintars ir svēts dievietei Freijai, Ambera ir piemērots vārds zelt- acainai vai dzeltenas krāsas kaķenei, kas pēc dabas ir izturīga, mīloša, apburoša.

Aine. Ķeltu feju dieviete, jaunava-gulbis. Labs vārds kaķenei, kas ir uzticīga, gracioza, mierīga.

Angelika. Brīnišķīgs vārds kaķenei, kas ir mīļa kā eņģelis. Šim maģiskajam kaķim ir maiga dvēsele, tas mīl dārzu un rotaļas ar fejām un gariņiem.

Arvena. Romantiskā elfu būtne no "Gredzenu pavēlnieka". Burvīgs vārds mīlošai kaķenei ar skaistām acīm. Uzticamai un patiesai.

Astarte. Pusmēness dieviete. Labs vārds kaķiskajai līdzgaitniecei, kuru piesaista nakts un visi tumsas brīnumi.

Aurora. Rītausmas dieviete. Enerģētiski piesātināts, saulains vārds maģiskajai kaķenei.

Bagira. Melnā pantera no R. Kiplinga "Džungļu grāmatas", viltīgs un līdz galam nepieradināts kaķis, lielisks draugs, padomdevējs. Ideāls vārds slaidam, melnam kaķim (latviešiem — kaķenei).

Basteta. Ēģiptiešu dieviete ar kaķa galvu. Brīnišķīgs vārds kaķenei, kura ir lieliska māte, turklāt arī rotaļīga un mīlīga.

Bjanka. Itāliski - baltā. Burvīgs vārds baltai kaķenei, kas ir mīloša, jautra, pieķērīga.

Brigita, Brigida. Trīskārša dieviete ķeltiem. Kaķene, kas mīl mājas pavardu, kas pašaizliedzīgi mīl savus kaķēnus un apkārtējos cilvēkus.

Diāna. Itāļiem - radīšanas dieviete. Piemērots vārds kakenei ar > >

izteiktām raganas kaķa dotībām, burvju kaķenei, kas ir stipra un gudra.

Erina. Īrijas dieviete. īstais vārds kaķenei ar smaragdzaļām acīm un spēcīgu maģisku personību.

Fēbe. Tas ir bālā, tikko austošā mēness nosaukums. Burvīgs vārds raganīgai kaķenei ar gaišām acīm.

Freija. Skandināvu dieviete, kas rūpējas par mīlas lietām, seksualitāti, gaišredzību, pareģošanu. Piemērots vārds pelēkai kaķenei ar labu intuīciju.

Hekate. Gudrā un varenā grieķu-romiešu dieviete, burve. Labs vārds burvju kaķenei, kas ir melna kā nakts, jo Hekatei melni kaķi bija svēti.

Izīda. Visspēcīgākā ēģiptiešu maģijas dieviete. Brīnišķīgs vārds kaķenei, kuru interesē jūsu buršanās un rituāli. Šī kaķene mīl ielūkoties jūsu grāmatās, gulēt uz jūsu altāra, vienmēr vēlas sēdēt jums blakus vārdošanas laikā.

Jasmīna. Puķu valodā jasmīns nozīmētu "nakts burvība". Gudri izvēlēts vārds kaķenei, kuru no dabas saista nakts, viss nezināmais, burvestības.

Kristāla. Lielisks vārds kaķenei, lai kāda būtu tās krāsa, ja vien tai ir dzirkstošs raksturs, satriecošas acis, ja tā ir draudzīga, apburoša.

Lilija. Elegants vārds skaistai kaķenei. Puķu valodā lilijas ir svētas vairākām dievietēm, tās var veicināt jutīgumu.

Luna. Romiešu Mēness dieviete. Burvīgs vārds baltai kaķenei.

Merigolda. Kliņģerīte. Maģiskajā mācībā par augiem kliņģerīti izmanto gan aizsardzībai vispār, gan jo īpaši pret klejojošiem spokiem. Priecīgs vārds oranžai kaķenei, kas apveltīta ar saules enerģiju. Šai saulainajai, gudrajai un ar aizsardzības spējām apveltītajai kaķenei patīk visu pēcpusdienu gulēt saules staros, tā kļūst aktīva, kad saule noriet.

Morgana. Morgana le Feja bija Kamelotas burve. Piemērots vārds kaķenei ar labi attīstītiem jutekļiem, noslēpumainai būtnei, kam, šķiet, ir vienmēr pašai savs darba plāns.

Oniksa. Aizsardzība. Gudra vārda izvēle, ja jūsu burvju kaķene ir pilnīgi melna.

Rozmarija. Nozīme - "atcerēšanās". Maģiskajā zālīšu pasaulē rozmarīns nodrošina labu miegu naktī, to var izmantot arī amuletiem, rituāliem - mīlestības un aizsardzības nodrošināšanai. Jauks vārds pieglaudīgai, mīlīgai kaķenei.

Sabrīna. Pusaugu ragana grāmatā un TV seriālā. Laba vārda izvēle kaķenei, kas šķiet bezbēdīga, drosmīga, nerātna, gluži kā pusaudze.

Samanta. Visu iemīļota TV sarunu šova ragana. Piemērots vārds labsirdīgai burvju kaķenei ar humoru mīlošu raksturu.

Selēne. Pilnmēness dieviete. Kaķenei, kura mīl noslēpumus, ir mistiska, naktīs neguļ.

Sibilla. Pareģe un zintniece. Labs vārds gudrai, mierīgai un rāmai

kakenei.

Tabita. Apburošs vārds apburošai un graciozai mazai tīģerienei.

Titānija. Feju karaliene, lielisks vārds rotaļīgai, nerātnai, maģiskai

kakenei. >

Vilova. Vītols. Eleganta un slaida kaķene, īsta karaliene. Tā slīd cauri laikam ar grāciju, kas neprasa ne mazāko piepūli.

Runči

Tu esi Lielais Kaķis, dievu atriebējs…

Uzraksts uz karaliskās kapeņu sienas Tēbās

Arturs. Burvju kaķis, karalisks, bruņniecisks, drosmīgs.

Bazils. Maģiskajā augu mācībā baziliku lieto mīlestības veicināšanai, uzticības un harmonijas radīšanai divu cilvēku starpā. Viens no maniem mīļākajiem kaķiem ir svītrainais runcis Bazils, un gluži tā, kā vārds pasaka priekšā, Bazils ir draudzīgs, vienmēr gatavs gan iet viesos, gan uzņemt viesus savā — savu saimnieku mājā. Pilnīgi noteikti - sabiedrisko attiecību speciālists.

Bengali. Labs vārds spēcīgam, karaliskam, elegantam oranži svītrotam runcim.

Binkss. Melnais kaķis filmā "Hokus-Pokus"- brīnišķīgs vārds uzticamam un aizsargājošam melnam Visu svēto nakts kaķim.

Eross. Mīlestības un iekāres dievs. Runcim, kas visu laiku domā par kaķenēm. Kad šis kaķis ir izvēlējies savu mīļoto cilvēku, viņš būs tam uzticīgs uz visiem laikiem.

Fēlikss. Slavens multiplikācijas filmu varonis. Klasisks vārds melnbaltam kakim. >

Galaheds. Ļoti piemērots burvja palīga vārds. Drosmīgs un savam partnerim pieķēries tuvākais draugs. Apaļā Galda bruņinieku leģendās Galaheds bija brašs un uzticams bruņinieks.

Gousts. Spoks. Burvju tituls gaišas krāsas runcim, kas ir noslēpumains un bez trokšņa klīst pa visām telpām; tu viņu dabū redzēt tikai uz īsu bridi.

Leo. Runcis, kam krūtis lauvas sirds. Brīnišķīgs vārds zeltainam kaķim, kas ir karalisks, varonīgs, drošs.

Levelīns. Gēlu valodā tas nozīmē "līdzīgs lauvam". Labs vārds karaliskam runcim, kas ir īsts valdnieks savā pilī.

Linkss. Lūsis. Labs vārds muskuļotam un noslēpumainam pelēkam zvēram.

Merlins. Leģendārs un mītisks, par citiem pārāks burvis. Tāds vārds būs īstais runcim ar pārsteidzošām acīm, tādam, kam patīk ar savas personības spēku turēt pakļautībā tuvos cilvēkus.

Nokturns. Romantisks runča vārds. Sis kakis ir labās attiecībās ar

mūziku, it īpaši - ar nakts mūziku.

Oberons. "Sapnis vasaras naktī", tā ir luga, kurā šis vārds parādījās, un varonis bija feju un elfu karalis. Elegants vārds, kas piemērots nerātnam runcim, kas, lai cik raižu tev sagādājis, tomēr visu laiku sargā tavu ģimeni.

Pāns. Mežu un lauku dievs. Nevainojams vārds zaļacainam, rotaļīgam un mīlīgam runcītim, kam patīk dzīvoties brīvā dabā.

Pluto. Melns kaķis klasiskajā Edgara Alana Po stāstā. Lielisks vārds mistiskam, noslēpumus mīlošam runcim.

Paivikits. Tas pazīstams no grāmatas "Zvans, grāmata un svece", kurā varonis bija slaids Siāmas kaķis. Labs vārds gudram un augstprātīgam raganas tuvākajam palīgam.

Pitagors. Sengrieķu gudrais. Burvju kaķim tradicionāls vārds.

Pusnakts. Raganu stunda. Tā varētu burvju vārdā nosaukt tumšu kaki, kas visaktīvākais ir naktī.

Reivens. Krauklis. Vārds piemērots melnam vai pelēkam burvju kaķim, kas ir sabiedrisks, skaļš un ziņkārīgs. Atbilstoši dzīvnieku mitoloģijai krauklis tavā dzīvē uzrodas tad, kad gaidāmi maģiski vai mistiski notikumi.

Salems. Personāžs TV seriālā - Sabrīnas runājošais runcis. Laba izvēle, ja tavs kaķis ir lepns, niķu pilns un pārgudrs.

Sfinkss. Piemērots vārds mīklainam, klusam un karaliskam runcim. Burvju kaķis, kas glabā tavus noslēpumus, piedevām vēl sargā tavu māju ar savu valdonīgo klātbūtni.

Silvestrs. Jokus mīlošam, labsirdīgam burvju kaķim, kas nav tik graciozs, kā izliekas, bet vienmēr spēj tevi sasmīdināt. Vēl viens labs

vārds melni baltam kakim.

Smoukijs. Ideāls vārds zilganpelēkam burvju kaķim. Mistisks vārds runcim, kas klīst no vienas telpas otrā kā dūmi, bez skaņas.

Sedovs. Ēna. Kaķis, kas tev visur iet pa pēdām, gluži kā ēna. Noslēpumu pilns, kluss un bikls runcis.

Taigers. Tīģeris. Brīnišķīgs vārds oranži svītrotam kaķim, kurš iedomājas, ka ir nikns, drošsirdīgs, uzdrīkstas visu (vai varbūt tas tieši tāds arī ir).

Tots. Ēģiptiešu Mēness, maģijas un gudrības dievs. Totu uzskatīja par Magu, visaugstāko no burvjiem. Iespaidīgs vārds runcim, kurš apveltīts ar spožu intuīciju un talantīgs kopējā maģiskā darbā ar cilvēku.

Valeriāns. Baldriāna latīniskais nosaukums. Attiecīgais augs kaķiem liekas tikpat pievilcīgs kā kaķumētra. Labs vārds runcim, kas ir sabiedrisks un ļoti pieķeras cilvēkiem.

Zjūss. Zevs. Olimpā tas bija pērkona dievs, zibeņmetis. Lielisks vārds "siržu lauzējam" runcim. Ja nevēlaties, lai šis runcis uzvedas tā, kā norāda viņa vārds, kastrējiet to. Citādi nevarēsiet ne atkauties no neskaitāmiem kakēniem.

Varda došanas māksla: attiecīgs rituāls

Vārda došana kaķiem ir grūta lieta,

Tā tev nav brīvdienu izklaide…

T. S. Eliots

Nav pat jāpierāda, ka, līdzīgi cilvēkiem, arī dzīvniekus ietekmē tiem dotais vārds, Ja jūs zināt kādas personas vai lietas vārdu, tas dod jums zināmu varu pār šo būtni vai lietu, un tieši tādēļ kādas personas vai dzīvnieka maģiskais vārds vienmēr jātur noslēpumā. Jūsu burvju kaķa maģiskajam vārdam jābūt ar norādi uz kādu izcilu tā personības iezīmi vai talantu. Pirmelementu enerģija un mājas pa  varda maģija ir cieši saistīta ar kaķu burvju vārdiem. Patiesību sakot, tradicionālie, senie cilvēku vārdi un klasiskie burvju vārdi ir laika gaitā paši piesūkušies ar spēku un rituālos radītajām enerģijām. Ja jau esat izvēlējies kaķim burvju vārdu, tad noteikti gribēsiet nostiprināt to ar rituālu.

Norādījumi

Vārdojums jāveic dilstoša mēness fāzē, lai piesaistītu gan jums, gan jūsu kaķim svētību. Pats rituāls ir ātrs un vienkāršs, jums būs tikai jātur kaķis rokās. Mēģiniet paņemt kaķi rokās, kad tas ir maigā noskaņā. Ja kaķis sāk nepacietīgi izlocīties, mēģiniet citreiz, sagaidiet īsto brīdi. Sākumā pats nomierinieties un koncentrējieties, un, kad esat gatavs (gatava), klusi atkārtojiet šādus vārdus:

"Zem apburtā dilstošā mēness Es piesaucu gan Valdnieku, gan Valdnieci. Šis burvju vārds ir kā atslēga slēdzenē, Jo tu un es, mēs vienmēr būsim kopā. "

Noskūpstiet savu kaķi, iečukstiet tam jauno burvju vārdu ausī. Tad palaidiet viņu vajā, lai tas iet savās gaitās. Nobeidziet rituālu, pasakot:

"Svētīts lai tu un svētīta es, Kā es teicu, lai notiek. "

Nobeigumam: ka iemācīt vecai raganai jaunu triku

Mans kaķis zina, kāda ir manas sirds melodija, un murrā to man, kad paša atmiņa mani pievīlusi.

Nezināms autors

Ceru, ka gan jūs, gan jūsu kaķis vai kaķi ir guvuši kādu prieku un labumu no šīs grāmatas, kurā jūs mazliet iepazīstināju arī ar saviem kaķiem. Ir taču tik daudz veidu, kā jebkurā dzīvē ienest mazliet no burvestības. Ja darbojaties ar tradicionālo maģiju, tas ir, kopā ar ka- ķisko palīgu un maģisko līdzbiedru, jums būs izdevība paplašināt sava maģijas repertuāra robežas, iemācīties kaut ko jaunu. Kurš to teica, ka vecai raganai nevar iemācīt jaunu triku? Zinu, ka es pati, grāmatu rakstot, noteikti apguvu šo to vēl nezināmu, ceru, ka arī jūs to varēsiet.

Kad biju pabeigusi manuskriptu, man ļoti negribējās to uzreiz nodot publicēšanai. Dienām ilgi vēl būros tam apkārt. Kāpēc? Nu, tāpēc, ka pētīšanas, rakstīšanas un visādu rituālu izmēģināšanas laikā man bija interesanti. Man ļoti patika mācīties jaunus rituālus kopā ar diviem burvju kaķiem. Nekas nav labāks jūsu maģisko spēju atjaunošanai par kaut kādas jaunas burvestības apgūšanu. Pēc dažām dienām es sapratu, ka visu jauno informāciju joprojām varu lietot daudzos pavisam jaunos, atšķirīgos veidos un pievienot tai maģijai, ko jau praktizēju. Mans mācību laiks kopā ar apburtajiem kaķiem nebija beidzies, tas tikai sākās.

Tāpēc, kaut ari mēs tagad noslēdzam šo grāmatu, jūs vēl varat daudz ko iemācīties uz savu roku. Paskatieties grāmatas pielikumā. Tur ir kaķu maģijas praktikums, jūs varat šis lapas nokopēt vairākos eksemplāros, tur ir ari kaķisko rituālu savstarpējās atbilstības tabulas, arī dienasgrāmatas lappuses, kur kaut ko atzīmēt. Ir arī lapas, kur varat piezīmēt šo to par meditācijām. Tātad jūs varat padarīt burvju kaķu grāmatu personiskāku, unikālu, pievienojot tikai savus rituālus un vārdus, ko izmantojat maģijai. Lietojiet tabulas, lai radītu savas kaku burvestības. >

Kaķi katru dienu tik daudzos brīnumainos veidos bagātina mūsu dzīvi. Es tiešām ceru, ka šī grāmatiņa palīdzēja jums atvērt savu sirdi un prātu visām tām aizraujošajām iespējām, kā strādāt kopā ar burvju

kaki kā līdzbiedru.

Lai svētītas jūsu burvestības, un mani labākie novēlējumi jums!

KAĶU MAĢIJAS DIENASGRĀMATA

Ja vēlies iepazīt cilvēka raksturu, Uzzini, ko par šo cilvēku domā viņa kaķis.

Anonīms

Kaķu burvestībās izmantojamo līdzekļu savstarpējā atbilstība

Dievības

Te varat ātri ieskatīties dievībās, par kurām runāts šajā grāmatā. Piesauciet šīs dievības, ja veidojat kādu jaunu savu burvestību, izmantojiet šo sarakstu arī tam, lai padarītu rituālus personiskākus, sev vien raksturīgus.

Arādija. Diānas meita. Itāliešu dievība (tibetieši sauktu to par avataru), kas iemācījusi cilvēkiem amatu un veidus, kā atbrīvoties no vajātājiem. Piesauciet Arādiju, lai tā palīdz vārdošanā, kā ari drosmei.

Basteta. Ēģiptiešu dieviete ar kaķa galvu. "Visu kaķu māte". Bastetai svēti ir visi mājas kaķi, melnie it īpaši, jo viņa attēlota ar melna kaķa galvu un sievietes ķermeni. Piesauciet Bastetu visu veidu kaķiskajos rituālos, arī vārdošanā, kam sakars ar "sieviešu lietām", auglību, bērniem, māju, ģimeni.

Brigita. Ķeltu mājas un pavarda dieviete. Kaķis bija viens no Brigitas jeb Brigidas pastāvīgajiem pavadoņiem. Piesauciet Brigitu vai Brigidu mājas un pavarda burvestībās, dziedniecībā, gaišredzībā.

Diāna. Itāliešiem Diāna bija radīšanas dieviete. Piesauciet Diānu pilnmēness laikā veicamajos rituālos, feju maģijā, pārvērtību un spožuma veicināšanai.

Dionīss. Grieķu zemkopības un vīna dievs. Dionīsam ir saikne ar panteru. Piesauciet Dionlsu, kad rodas vēlme izteikt sevi, arī tad, kad vēlaties mācīties izbaudīt dzīves priekus. Dionīss aicina mūs mīlēt, smieties, ņemt no dzīves visu iespējamo.

Freija. Skandināvu mīlestības un skaistuma dieviete. Freija pazīstama arī kā "Visu kaķu pavēlniece". Freijai svēti visi kaķi, īpaši pelēkie mājas kaķi un savvaļas lūsis. Piesauciet Freiju tādos rituālos, kur nepieciešama (vai arī vēlamais gala rezultāts būtu) intuīcija, pareģošana, gaišredzība, kaislība un mīlestība.

Mafdeta. Ēģiptiešu dieviete ar jaguāra galvu, pazīstama kā "skrējēja". Pasargā no zvēru un indīgu kukaiņu vai rāpuļu kodieniem. Mafdetu varat piesaukt dziednieciskajos rituālos un savu mājas mīluļu aizsardzībai.

Mitra. Persiešu gaismas un līdzjūtības dievs. Mitra dzimis 25. decembrī, senos laikos pazīstams kā "Pasaules gaisma", arī Glābējs (vai Pestītājs). Hm, vai tas jums neliek domāt par citiem mītiem? Mitras simbols bija karaliskais lauva. Mitru varat piesaukt, kad nepieciešams spēks, līdzjūtība un spēja tikt galā ar dzīves izaicinājumiem.

Sehmeta. Ēģiptiešu dieviete ar lauvas galvu. "Tā, kas ir varena". Sehmetu var piesaukt, kad nepieciešama drosme vai aizsardzība.

Augi

Kaķumētra. Kaķu maģijas galvenā zālīte. Kaķumētra veicina mīlestību, veiksmi, skaistumu un laimi. Savāciet ziedošās galotnītes, ielieciet amuletu maisiņos un dažas arī sasaldējiet saldētavā, lai jūsu kaķi šogad arī ziemā var izbaudīt dažu "svaigu" lapiņu. (Es katru gadu rudenī sabāžu saldētavas maisā kaķumētras lapas.) Atsaldēt tās var ļoti ātri. Vienkārši izņemiet vienu lapiņu un brīdi paturiet plaukstās, kaķi skries klāt tūlīt pat.

Baldriāns. Vēl viens augs, ko kaķi mīl. Tam ir līdzīga iedarbība kā kaķumētrai. Baldriāna lapas un ziedus var izmantot rituālos un ievietot amuletu maisiņos, lai nodrošinātu mīlestību, labu miegu, lai veicinātu aizsardzību, ari labai veselībai.

Kristāli, pusdārgakmeņi

Dzintars. Palīdz kaķēnu dzimšanas laikā; svēts Freijai.

Citrīns. Pasargā kaķus no ļauna.

Lazurīts. Svēts Izīdai; tam piemīt dziednieciskas īpašības un tas veicina telepātiskas spējas.

Kvarca kristāls. Der visiem nolūkiem, piešķir papildu spēku.

Rodohrozīts. Fizisku ievainojumu, brūču dziedināšanai.

Dūmakainais kvarcs. Pasargā kaķveidīgos no nelaimes gadījumiem.

Tīģeracs. Aizsardzība, mājas pavards.

Interesanti fakti par kaķiem

Pati ideja par mieru tīrā veidā eksistē sēdošā kaķī.

Zils Renārs

• Kāpēc kaķa acis tumsa spīd? Kaķa acis ietver membrānā, ta- petum lucidum, tā atstaro gaismu, kas aiz acs tīklenes darbojas

kā spogulis. Kad kaķis ir tumsā, tā acs zīlīte plaši ieplešas, gaisma atstarojas tīklenes šūnās. Tieši tāpēc rodas raganīgais zeltaini zaļais spīdums.

Tā nav taisnība, ka visi kaķi redz arī pilnīgā tumsā. Patiesībā tie orientējas ar skaņas, ožas un jutīgo ūsu palīdzību. Kaķa ūsas uz abām pusēm sniedzas ķermeņa platumā. Tas palīdz kaķiem noteikt, vai viņi varēs ielīst šaurās spraugās.

Kaķa ēdienam jāizmanto plata bļoda, platāka par ūsu kopējo garumu. Kaķiem nepatīk šauras bļodas, tad tie izķeksē ēdienu uz grīdas un ēd no turienes, lai nesabojātu ūsas.

Pat visuzvedīgākajiem kaķiem nepieciešami kādi noteikumi. Labākais veids, kā novērst nevēlamo, ir skaļi un stingri pateikt "NE!" Bez tam noder arī smidzināmā pudele ar tīru ūdeni. Mana draudzene tur smidzināmo pudeli uzkārtu pie sētas puses durvju roktura. Viņas kaķi ielāgojuši, kas tā par pudeli, tāpēc divreiz apdomāsies, pirms izlavīties pa durvīm.

Kaķi murrā, izrādot prieku, draudzīgu noskaņu, kā arī lai parādītu jums, kuros brīžos tiem nepieciešams atbalsts un mīlestība.

Kad kaķis apguļas uz muguras un atsedz vēderu, tā ir ļoti reti novērojama apsveicināšanās forma. Tā parāda pilnīgu uz

ticēšanos, ir galējā komplimenta izpausme. Pilnībā atsegt vēderu nozīmē atsegt vārīgāko vietu. Kaķu valodā tie saka: "Es tev pilnībā uzticos."

Mājas kaķa lielākais pārvietošanās ātrums ir trīsdesmit viena jūdze stundā. Kāpēc kaķi reizēm bez brīdinājuma traucas prom šajā lielajā ātrumā? Teorētiski to skaidro ar to, ka kaķiem ir milzum daudz uzkrātas enerģijas, ko vajag atbrīvot. Šāds ātrs skrējiens palīdz nedaudz "nolaist tvaiku".

Kaķa dziedzeri, kas izdala smaržu, atrodas tam uz pieres, ap muti un zodu. Kad kaķis ar pieri vai galvas sāniem berzējas gar tavu kāju, gar mēbelēm, gar citu kaķi, tad tobrīd iezīmē teritoriju ar saviem feromoniem (enzīmiem). Atstājot savu smaržu, kaķis it kā saka: "Tu esi mans."

Angliskais strīpainu kaķu apzīmējums "tabby" radies no spāņu valodas, no vārda "tabi", ar ko apzīmēja no Austrumiem ievestu zīdu, kas bija kā ūdens strūklu radītām strīpām krāsots. Lielais vairums kaķu pasaulē ir svītraini, ar īpašo M - veida melnumu uz pieres. Šis M ir ģenētiski mantots no neskaitāmām seno kaķu paaudzēm. Parastā kaķa raibais un strīpainais kažoks atgādina austrumnieku zīda "tabi"svītras.

"Kad mani kaki nav laimīgi, arī es tāda neesmu. Nejau tāpēc, ka man rūp viņu noskaņojums, Bet gan tāpēc, ka zinu, viņi tur sēž un prāto, Kā gan varētu man atriebties."

Penija Varda Mozere

Kakis ir kakis, ir kakis…

Kas gan mēs esam par filosofiem, ja itin neko nezinām par kaķu izcelsmi un likteni?

Toro

Te būs neliels saraksts, kā sauc kaki dažadās valodās.

Angļu: cat Ēģiptiešu: mau Spāņu: gato Vācu: Katze Franču:chat Itāliešu: gatto Ebreju: chatool Krievu: kot Velsiešu: Cath

Piezīmes par veiktajam vardošanam ar kaka līdzdalību

Pat mazākais no kaķiem ir liels meistardarbs.

Leonardo da Vinči

Mērķis: _____________________________________

Datums: ____________________________________

Mēness fāze: ________________________________

Kaķu dievība, ko piesaucu: ___________________

Zālītes un to maģiskā nozīme: _________________

Izmantotie kristāli un to maģiskās nozīmes:

Svece un tās maģiskās nozīmes: ________________

Vārdi vai pantiņš: ____________________________

Rezultāti:

Dienasgrāmata

Kaut es spētu rakstīt tikpat noslēpumaini mistiski, kā vēsta kaķis.

Edgars Alans Po

BIBLIOGRĀFIJA

Almond, Joyce, and Keith Seddon. Understanding Tarot: A Practical Guide to Tarot Card Reading. London: Aquarian Press, 1991.

Andrevvs, Ted. Animal Speak: The Spiritual@Magical Pouiers ofCreatures Greatand Smaū. St. Paul, MN: Llewellyn Publications, 1994.

Aswynn, Freya. Northern mysteries andMagick. St. Paul, MN: Llewellyn Publications, 1998.

Bleecker, Arline. Why Do Cats Sulk? Boca Raton, FL: Globe Communication Corp., 1996.

Burns, Litany. Decvelop Your Psychic Abilities. New York: Pocket Books, 1985.

Carr-Gomm, Phillip and Stephanie. The Druid Animal Oracle. New York: Simon and Schuster, 1994.

Conway, D. J. Moon Magick. St. Paul, MN: Llewellyn Publications, 1995.

__________ . The Mysterious, Magickal Cat. St. Paul, MN: Llewellyn Publications,

1998.

Cunningham, Scott. Magical Aromatherapy. St. Paul, MN: Lle vellyn Publications, 1998.

Cunningham, Scott, and Dāvid Harrington. The Magical Household. St. Paul, MN: Llewellyn Publications, 1983.

Daniels, Alison. Feng Shuifor You and Your Cat. New York: Watson-Guptill Publications, 2000.

Dugan, Ellen. 7 Days of Magic: Spells, Charms and Correspondences for the Be- witching Week. St. Paul, MN: Llewellyn Publications, 2004.

__________ . Cottage Witchery: Natūrai Magick for Hearth and Home. St. Paul,

MN: Llewellyn Publications, 2005.

__________ . The Witches' 2006 Datebook. Contributor (sabbat rituāls). St. Paul,

MN: Llewellyn Publications, 2005.

Dunvvich, Gerina. Your Magickal Cat: Feline Magick, Lore and Worship. New York: Citadel Press, 2000.

Elliott, Charles, ed. The Quotable Cat Lover. New York: Sterling Publishing Company, 2000.

Fleming, Fergus, and Alan Lothian. The Way to Eternity: Egyptian Myth. Am- sterdam: Time-Life Books, 1997.

Grimassi, Raven. Ways ofthe Strega: Italian Witchcraji: Its Lore, Magick andSpells. St. Paul, MN: Llewellyn Publications, 1995.

__________ . The Witch's Familiar: Spiritual Partnerships for Successful Magic. St.

Paul, MN: Llewellyn Publications, 2003.

Hausman, Gerald and Loretta. The Mythology of Cats: Feline Legend and Lore Throughout the Ages. NewYork: St. Martin's press, 1998.

Holmgren, Virginia C. Cats in FactandFolklore. New York: Hovvell Book House, 1996.

Hope, Helen. Starcats: Astrology for Cats (and Oumers). Berkeley, CA: Ulysses Press, 2002.

MacGregor, Alaistair. Cat Calls. New York: E. P. Dutton, 1988.

Martin, Judy. Cat Signs: How to Know Your Cat's Personality. New York: Crescent Books, 1988.

Moyes, Patricia. How to Talk to Your Cat. New York: Henry Holt and Company, 1978.

Nahmad, Claire. Cat Spells: A Collection of Enchantments for You and Your Feline Companion. Philadelphia, PA: Running Press, 1993.

Penczak, Christopher: Spirit Allies: Meet Your Team from the Other Side. Boston, MA: Red Wheel/Weiser, 2002.

Randolph, Vance. Ozark Magic and Folklore. Nevv York: Dover Publications, 1964.

Riggs-Bergesen, Catherine. Candle Therapy: A Magical Guide to Life Enchant- ment. Kansas City, MO: Andrevvs McMeel Publishing, 2003.

Sams, Jamie, and Dāvid Carlson. Medicine Cards: The Discovery ofPoiver Through the Ways ofAnimals. Santa Fe, NM: Bear and Company, 1988.

Sanders, Pete A. Jr. You Are Psychic! New York: Ballantine Books, 1989.

Simon, Clea. The Feline Mystique: On the Mysterious Connection Betiveen Women and Their Cats. New York: St. Martin's Press, 2002.

Telesco, Patricia. The Victorian Grimoire. St. Paul, MN: Llewellyn Publications, 1993.

Trobe, Kala. Invoke the Goddess. St. Paul, MN: Llewellyn Publications, 2000.

Valiente, Doreen. An ABC ofWitchcraft. Custer, WA: Phoenix Publishing, 1973.

_________ . Natūrai Magic. Custer, WA: Phoenix Publishing, 1975.

Zullo, Michael. Cat Astrology: The Complete Guide to Feline Horoscopes. Kansas City, MO: Andrevvs McMeel Publishing, 2001.

Interneta adreses

Cheetah Conservation Fund, www.cheetah.org .

Cats n Kittens, "Cat Quotes@Proverbs," www.cats.alpha.pl/quotes.htm .

Sagatavota iespiešanai SIA "Nordik". Reģ. apl. Nr. 2-0792. Adrese - Daugavgrivas ielā 36-9, Rīgā, LV-1048, tālr. 7602672. Noliktavas adrese - Elijas ielā 17, LV-1050, tālr. 7225669. Iespiesta un iesieta a/s "Preses nams".

C7zdevmeeība fi" TAPALS iesaka RIČARDS VEBSTERS

ZĪLĒŠANA AR SPĒĻU KĀRTĪM IESĀCĒJIEM

Acw\g\\A vai. tulk. V. A^elgalve

Gmmata domāta iesācējiem, wn tā skaidro atsevišķu kāfšu v\ozāvy\\ un kombinācijas. Xajā iekļauti vairāk nekā divpadsmit kāršu likšanas paņēmieni, kas ļaus uzzināt gan par personiskās dzīves pavērsieniem un karjeras iespējām, g^^ par nākamās nedēļas vai mēneša notikumiem. "Vu^paf ainodama arī aizraujoša informācija par spēļu kāršu vēsturi.

Vaicājiet grāmatnīcās!

"Tapals" tirdzniecība: klijas ielā i7, T^īgā.

Tālr. 7225669

«Z7zdevliecība TAPALS iesaka

AJo cmgļu vai. tulk. I. .Melgalve

Sī grāmata vai* kļūt par jūsu ceļvedi mīlestības likumos,, tā var palīdzēt pielietot kāršu gudrību dzīvē. 1-īanna Ričardsone sniedz padomus, kā tikt pāri aizsargbarjerām un attieksmei, kas līdz šim traucējušas attiecībās. AJeatkarīgi no tā, vai p^āioja^ par jauko šķirteni blakus birojā, risināt problēmas ar pastāvīgo partneri vai

sapņos ye.cizat savu īsto vīrieti, šī Qvāvnc\\c\ bus labs padomdevējs, izmantojot spēļu kāršu kom un "/Mīlestības zīlēšanu", ikviens

var iemācīties izlikt kārtis un izprast savu likteni.

Vaicājiet g^ama^nīc-asl

"Tapals" grāmatu tirdzniecība: čElijas ielā 17, Hīgā. Tālr. 722.5669

Content

Djugana Elena Djugana Burvju kaķi

SATURS

KAķU GUDRĪBA

Raganas kaķis

PIRMĀ NODAĻA KAķU DIEVĪBAS UN SIEVIŠĶĪGĀ MISTIKA

Vārdošana un buršanās kopā ar Bastetu

Aizsardzības buramvārdi kopā ar Sehmetu

Ēģiptiešu dienas

OTRĀ NODALA AR KAĶIEM UN PIRMELEMENTIEM SAISTĪTĀ FOLKLORA UN GAIŠREDZĪBA

Kā apvārdot "kaķa dārglietu"

Gaiss: sparnotais kaķis

Vārdošana: lai kakis atgriežas mājās

Uguns: pavarda kaķis

Pavarda kaka svētība

Ūdens elements: vētras kakis

Ar kaķiem un gaidāmā laika pareģošanu saistītā folklora

Gars: kakis - burvis

Burvju kaķa vārdi

Harismātiskais daudzkrāsainais kakis

Zīlēšana: gaišredzīgais kaķis

Kaka ķepas zīlējums Taro kārtīs

TREŠĀ NODALA KAĶU MAĢIJA, SVEČU BURAMVĀRDI UN ASTROLOĢIJA

Attīrīšanas un aizsardzības rituāls

Aizsardzība: Raganas kaka vāze

Sveču buramvārdi un kaķi

Helovīna - Samheina nakts burvju vārdi

Kaķu zodiaka zīmes

Kaķu personības — pirmelementu iedalījumā

Kaķa gads

CETURTĀ NODALA DZĪVNIEKI, KAM PIEMĪT KAKISKS SPĒKS

Mājas kaķis

Tīgeris

Lauva

Leopards

Jaguārs

Melnā pantera

Kuguārs (kalnu lauva)

Lūsis

Meža kakis

Parapsiholoģiskā vārdošana darbam kopā ar kaķu dzimtas enerģētiskajiem palīgiem

Buramvārdi slēptas informācijās atklāšanai

Vīzijas meklējums kopā ar lūsi

Psihometrijas atklasana kopā ar panteru

Iespaidu saņemšana

Iespaidu bloķēšana

PIEKTĀ NODALA KAKIS KĀ SABIEDROTAIS

Kontakts ar kaki

Fiziskais kontakts

Runāt ar kakiem

Acu kontakts

Telepātiskais kontakts

Kā apburt kaka ēdienu

Kaķis ka palīgs - sargs

Kaka - sarga vārdošana pret nakts murgiem

Ka svinēt to, ka jums ir tāds tuvākais - kaķis

Apburts un apdāvināts. Kaka kaklasiksnas vārdošana

Kaķēnu svētīšana

Fejas, tuvākie palīgi un kaķēni

Feju un tuvākā palīga buramvārdi

Padomi un panemieni, kā strādāt kopa ar tuvāko palīgu - kaķi

SESTĀ NODALA BURVJU VĀRDI tavam kaĶim

Dziedējoši vārdi kaķim

Šķiršanās rituāls un meditācija

Bastetas tempļa meditācija

divatā tikai ar kaki vien.

Jauna kaķēna vai kaķa apsveikšanas rituāls

Apburoši vardi tavam burvju kaķim

Kaķenes

Runči

Varda došanas māksla: attiecīgs rituāls

KAĶU MAĢIJAS DIENASGRĀMATA